yuvamorcha protest against cm in secretariat സെക്രട്ടേറിയറ്റ് മതിൽ ചാടി കടന്ന് യുവമോർച്ച പ്രവർത്തകരുടെ പ്രതിഷേധം\nസെക്രട്ടേറിയറ്റ് മതിൽ ചാടി കടന്ന് യുവമോർച്ച പ്രവർത്തകരുടെ പ്രതിഷേധം\nതലസ്ഥാനത്ത് സെക്രട്ടറിയേറ്റ് മതിൽ ചാടി കടന്ന് യുവമോർച്ച പ്രവർത്തകരുടെ പ്രതിഷേധം. സ്വർണക്കടത്തിന് കൂട്ട് നിന്ന മുഖ്യമന്ത്രി പിണറായി വിജയനും മന്ത്രിമാരും രാജിവയ്ക്കണമെന്നാവശ്യപ്പെട്ടായിരുന്നു യുവമോർച്ചയുടെ അപ്രതീക്ഷിത പ്രതിഷേധം.\nയുവമോർച്ച ജില്ലാ ജനറൽ സെക്രട്ടറി പാപ്പനംകോട് നന്ദു, ജില്ലാ ട്രഷറർ അനൂപ്, പാറശാല നിയോജക മണ്ഡലം പ്രസിഡന്റ് വിപിൻ എന്നിവരാണ് പൊലീസിന്റെ കണ്ണുവെട്ടിച്ച് സെക്രട്ടേറിയറ്റ് മതിൽ ചാടി കടന്നത്.പ്രവർത്തകരെ അറസ്റ്റ് ചെയ്ത് എ.ആർ ക്യാമ്പിലേക്ക് മാറ്റി.\nകൊവിഡ് അതിരൂക്ഷമായി വ്യാപിക്കുന്ന പശ്ചാത്തലത്തിൽ തിരുവനന്തപുരം അടക്കമുള്ള വിവിധ ജില്ലകളിൽ സർക്കാർ നിരോധനാജ്ഞപ്രഖ്യാപിച്ചിരുന്നു. എന്നാൽ നിരോധനാജ്ഞ കൊണ്ട് സമരങ്ങളിൽ നിന്ന് പിന്മാറില്ലെന്ന് ബിജെപി നേതൃത്വം വ്യക്തമാക്കിയിരുന്നു.\nStory Highlights – yuvamorcha\nRead more on: yuvamorcha\nപൊലീസുകാരെയും മന്ത്രി മേഴ്‌സിക്കുട്ടിയമ്മയെയും വീട് കയറി ആക്രമിക്കും; ഭീഷണി പ്രസംഗവുമായി യുവമോർച്ച നേതാവ്\nകോഴിക്കോട് യുവമോർച്ചയുടെ മാർച്ചിൽ സംഘർഷം; പൊലീസ് ലാത്തി വീശി; പ്രവർത്തകർക്ക് പരുക്ക്\nതിരുവനന്തപുരത്ത് യുവമോർച്ച നേതാക്കളടക്കം അൻപതോളം ബിജെപി പ്രവർത്തകർ കോൺഗ്രസിലേക്ക്\nവാളയാർ കേസ്; യൂത്ത് കോൺഗ്രസും യുവമോർച്ചയും എസ്പി ഓഫീസിലേക്ക് നടത്തിയ മാർച്ചുകളിൽ സംഘർഷം\nയുവമോർച്ചയുടെ സെക്രട്ടേറിയറ്റ് മാർച്ചിൽ സംഘർഷം; ജലപീരങ്കിയും കണ്ണീർവാതകവും പ്രയോഗിച്ചു\nപാലാരിവട്ടം മേൽപ്പാലം നിർമ്മാണത്തിലെ അഴിമതി; യുവമോർച്ചയുടെ പ്രതിഷേധ മാർച്ചിൽ സംഘർഷം


ബഹ്‌റൈന്: ഇരുരാജ്യങ്ങള്‍ക്കിടയിലൂടെ സഞ്ചരിക്കുന്നതിന് വാക്‌സിന് സ്വീകരിച്ച യാത്രക്കാര്‍ക്ക് ക്വാറന്റൈനില് ഇളവ് പ്രഖ്യാപിച്ച് യു.എ.ഇയും ബഹ്‌റൈനും. രണ്ട് ഡോസ് വാക്‌സിന് സ്വീകരിച്ചവരെയാണ് ക്വാറന്റൈനില് നിന്ന് ഒഴിവാക്കിയത്. ഇദുല് ഫിത്‌റിന്റെ ആദ്യ ദിവസം മുതല് നിയമം പ്രാബല്യത്തില് വരും. പൗരന്മാര്‍ക്കും പ്രവാസികള്‍ക്കും ഈ നിയമം ബാധകമാണ്.\nകൊവിഡിന്റെ തകര്‍ച്ചയില് നിന്നും കരയകയറുന്നതിനുള്ള നടപടികളുമായി മുന്നോട്ട് പോകാനുളള ഇരു രാജ്യങ്ങളുടെയും സഹകരണത്തിന്റെയും ഏകോപനത്തിന്റെയും ഭാഗമായാണ് ഈ നീക്കം. എല്ലാവര്‍ക്കും സുരക്ഷിതമായ യാത്ര ഉറപ്പാക്കുന്നതിന് മുന്‍കരുതല് നടപടികള് ശക്തമാക്കിയാണ് ഇരു രാജ്യങ്ങളും രംഗത്തെത്തിയിരിക്കുന്നത്.\nഅതത് രാജ്യങ്ങളിലെ മൊബൈല് ആപ്പിലുള്ള കൊവിഡ് വാക്‌സിന് സ്വീകരിച്ചതിന്റെ സര്‍ട്ടിഫിക്കറ്റ് കാണിച്ചാല് മതി. വാക്‌സിന് സ്വീകരിക്കുന്നതിന്റെ പ്രചാരണവും ഇരു രാജ്യങ്ങള് ഇതിലൂടെ ലക്ഷ്യം വെക്കുന്നുണ്ട്. അതേസമയം, ഒരു ഡോസ് വാക്‌സിന് സ്വീകരിച്ചവര്‍ക്ക് ഈ ആനുകൂല്യം ലഭിക്കില്ല.\nuae Bahrain quarantine-free travel Eid Al Fitr


ജഡ്ജിമാരുടെ ഗരിമ നിശ്ചയിക്കുന്നത് പ്രവർത്തികൾ അല്ലാതെ ട്വീറ്റല്ല; പ്രശാന്ത് ഭൂഷന് പിന്തുണയുമായി അരുൺ ഷൂരി | Arun Shourie supports Prashant Bhushan says judgement decides the conduct of judges not tweet by others\nജഡ്ജിമാരുടെ ഗരിമ നിശ്ചയിക്കുന്നത് പ്രവർത്തികൾ അല്ലാതെ ട്വീറ്റല്ല; പ്രശാന്ത് ഭൂഷന് പിന്തുണയുമായി അരുൺ ഷൂരി\nNew Delhi, First Published 21, Aug 2020, 10:11 AM\nസുപ്രീം കോടതി ജഡ്ജിമാര്‍ക്കെതിരെ ട്വിറ്ററില് നടത്തിയ പരാമര്‍ശമാണ് പ്രശാന്ത് ഭൂഷണെതിരായ കേസിന് കാരണം. കഴിഞ്ഞ ആറ് വര്‍ഷമായി രാജ്യത്തെ ജനാധിപത്യം തകര്‍ക്കുന്നതില് സുപ്രീം കോടതിയിലെ നാല് ജഡ്ജിമാര് പങ്കുവഹിച്ചെന്ന് പ്രശാന്ത് ഭൂഷണ് ട്വീറ്റ് ചെയ്തിരുന്നു.\nദില്ലി: കോടതി അലക്ഷ്യ കേസിൽ പ്രശാന്ത് ഭൂഷനെ പിന്തുണച്ച് അരുൺ ഷൂരി. ജഡ്ജിമാരുടെ ഗരിമ നിശ്ചയിക്കുന്നത് അവരുടെ പ്രവർത്തികൾ ആണെന്നും, അല്ലാതെ ട്വീറ്റുകളല്ലെന്നുമാണ് മുൻ കേന്ദ്രമന്ത്രിയുടെ പ്രതികരണം. കോടതിയലക്ഷ്യ കേസിൽ നിരുപാധികം മാപ്പ് പറയാൻ പ്രശാന്ത് ഭൂഷണ്2ദിവസത്തെ അനുമതിയാണ് സുപ്രീംകോടതി നൽകിയ സാഹചര്യത്തിലാണ് പ്രതികരണം.\nസുപ്രീം കോടതി ജഡ്ജിമാര്‍ക്കെതിരെ ട്വിറ്ററില് നടത്തിയ പരാമര്‍ശമാണ് പ്രശാന്ത് ഭൂഷണെതിരായ കേസിന് കാരണം. കഴിഞ്ഞ ആറ് വര്‍ഷമായി രാജ്യത്തെ ജനാധിപത്യം തകര്‍ക്കുന്നതില് സുപ്രീം കോടതിയിലെ നാല് ജഡ്ജിമാര് പങ്കുവഹിച്ചെന്ന് പ്രശാന്ത് ഭൂഷണ് ട്വീറ്റ് ചെയ്തിരുന്നു. കൊവിഡ് ലോക്ക്ഡൗണ് കാലത്ത് സുപ്രീം കോടതി ചീഫ് ജസ്റ്റിസ് എസ് എ ബോബ്‌ഡെ ആഡംബര ബൈക്കില് കയറിയതിനെതിരെയും അദ്ദേഹം ട്വീറ്റ് ചെയ്തിരുന്നു. ഈ രണ്ട് ട്വീറ്റുകളാണ് കോടതിയലക്ഷ്യ കേസിന് കാരണം.\n'വരും കാലത്ത് ചരിത്രകാരന്മാര് പിന്നിലോട്ട് തിരഞ്ഞുനോക്കുമ്പോള് കഴിഞ്ഞ ആറ് വര്‍ഷമായി രാജ്യത്തെ ജനാധിപത്യം അടിയന്തരാവസ്ഥയുടെ ആവശ്യകത പോലുമില്ലാതെ എങ്ങനെ ഇല്ലാതാക്കി എന്നതില് സുപ്രീം കോടതിക്ക് നിര്‍ണായക പങ്കുണ്ടെന്ന് ബോധ്യമാകും. പ്രത്യേകിച്ച് നാല് ചീഫ് ജസ്റ്റിസുമാരുടെ പങ്ക്;-എന്നതായിരുന്നു പ്രശാന്ത് ഭൂഷന്റെ വിവാദപരമായ ട്വീറ്റ്. ചീഫ് ജസ്റ്റിസിനെതിരെ നടത്തിയ പരാമര്‍ശങ്ങള്‍ക്ക് സുപ്രീം കോടതി സ്വമേധയാ കോടതിയലക്ഷ്യ കേസ് എടുക്കുകയായിരുന്നു.\nപ്രശാന്ത് ഭൂഷണ് കുറ്റക്കാരനെന്ന് കണ്ടെത്തിയ കോടതി നിരുപാധികം മാപ്പ് അപേക്ഷിക്കാന് രണ്ട് ദിവസമാണ് അനുവദിച്ചിരിക്കുന്നത്. എന്നാല് നിലപാടിൽ മാറ്റമില്ലെന്നും കോടതിയുടെ ഔദാര്യം വേണ്ടെന്നും പ്രശാന്ത് ഭൂഷൺ വ്യക്തമാക്കിയിട്ടുണ്ട്. പ്രസ്താവന തിരുത്താൻ തയ്യാറാണോ എന്ന് പ്രശാന്ത് ഭൂഷണോട് കോടതി ചോദിച്ചിരുന്നു. എന്നാൽ പ്രസ്താവനയിൽ മാറ്റമില്ലെന്നായിരുന്നു പ്രശാന്ത് ഭൂഷണ് മറുപടി നല്‍കിയത്. തുടര്‍ന്ന് നിലപാടിൽ മാറ്റമില്ലെങ്കിൽ നടപടിയുമായി മുന്നോട്ടുപോകുമെന്ന് ജസ്റ്റിസ് അരുൺമിശ്രയും അറിയിക്കുകയായിരുന്നു.\n'ആലോചിക്കൂ, സമയം തരാം', എന്ന് സുപ്രീംകോടതി, ഔദാര്യം വേണ്ടെന്ന് ഉറച്ച് പ്രശാന്ത് ഭൂഷൺ


നേന്ത്രക്കായ വില കുതിക്കുന്നു, കര്‍ഷകര് ആഹ്ലാദത്തിൽ : Deepika.com Nattu Visesham\nകോടാലി: നേന്ത്രക്കായയ്ക്കു വില ഉയര്‍ന്നതോടെ മലയോരത്തെ കര്‍ഷകര് ആഹ്ലാദത്തിലായി. മേയ് പകുതിയോടെയാണു മലയോരത്ത് നേന്ത്രക്കായ വിളവെടുപ്പു സജീവമായത്. തുടക്കത്തില് നാല്‍പ്പത്തഞ്ചു രൂപയോളമായിരുന്നു വില. പിന്നീട് 47 രൂപയിലെത്തി. കഴിഞ്ഞ ദിവസം വീണ്ടും വില കൂടി 58 രൂപയായി. വരും ദിവസങ്ങളില് ഇനിയും വില വര്‍ധിക്കുമെന്ന പ്രതീക്ഷയിലാണു കര്‍ഷകര്.\nതമിഴ്നാട്ടില്‍നിന്നുള്ള നേന്ത്രക്കായ വരവു കുറഞ്ഞതാണു നാടന് നേന്ത്രക്കുലകളുടെ വില കുതിച്ചുയരാൻ കാരണം. കാലവാസ്ഥ മോശമായതിനാല് തമിഴ്നാട്ടില് ഇത്തവണ നേന്ത്രക്കായ ഉത്പാദനം ഗണ്യമായി കുറഞ്ഞിട്ടുണ്ട്. ഇതുമൂലം ഇത്തവണ ഓണക്കാലത്ത് നേന്ത്രക്കായ വില ഇനിയും കൂടുമെന്നാണു സൂചന.\nമലയോരത്തെ നേന്ത്രക്കായ വിളവെടുപ്പ് ഏതാണ്ട് പകുതിയിലേറെ പൂര്‍ത്തിയായി കഴിഞ്ഞു. ഓണക്കാലമാകുമ്പോഴേക്കും ഈ മേഖലയില്‍നിന്ന് വിപണിയിലേക്കുള്ള കായവരവ് കുറയും. ഇതു സ്വാഭാവികമായും വില ഉയരാനിടയാക്കും.\nകോടാലിയിലുള്ള മറ്റത്തൂര് സ്വാശ്രയ കര്‍ഷക ചന്തയില് തിങ്കളാഴ്ച കിലോഗ്രാമിനു 58 രൂപ നിരക്കിലാണു നേന്ത്രക്കായ വിറ്റുപോയത്. വിളവെടുത്ത സ്ഥലത്ത് വീണ്ടും വാഴകൃഷി ആരംഭിക്കാനുള്ള പണികളിലാണ് കര്‍ഷകര്. വാഴകര്‍ഷകര് ഏറെയുള്ള മറ്റത്തൂര് പഞ്ചായത്തില് കേരള വെജിറ്റബിള് ആന്‍റ് ഫ്രൂട്ട്്സ് പ്രമോഷന് കൗണ്‍സിലിനു കീഴിലുള്ള രണ്ടു സ്വാശ്രയ കര്‍ഷകച്ചന്തകളാണു പ്രവര്‍ത്തിക്കുന്നത്. ഈ ചന്തകള് വഴി ആയിരക്കണക്കിന് ഏത്തവാഴക്കുലകള് ആഴ്ചതോറും വിറ്റുപോകുന്നുണ്ട്.\nകോടാലിയിലെ മറ്റത്തൂര് സ്വാശ്രയ കര്‍ഷക സമിതി തിങ്കള്, വ്യാഴം ദിവസങ്ങളിലാണ് പ്രവര്‍ത്തിക്കുന്നത്. നൂലുവള്ളിയിലെ സ്വാശ്രയകര്‍ഷക ചന്തയും ആഴ്ചയില് രണ്ടുദിവസം പ്രവര്‍ത്തിക്കുന്നു. ദൂരെ നിന്നുള്ള കച്ചവടക്കാരും സ്ഥാപനങ്ങളും നല്ല നാടന് നേന്ത്രക്കുലകള് തേടി ഇവിടെ എത്തുന്നു.\nഓണം അടുത്തെത്തിയതോടെ മറ്റത്തൂര് സ്വാശ്രയ കര്‍ഷക ചന്തയില് തിരക്കേറുകയാണ്. ഹോര്‍ട്ടി കോര്‍പ്പ് അധികൃതരും പച്ചക്കറി ഉത്പന്നങ്ങള് ഇവിടെനിന്നു കൊണ്ടുപോകുന്നു. പൂവന്‍കായ, കണ്ണന്, ഞാലിപ്പൂവന്, പാളയംകോടന് ഇനങ്ങള്‍ക്കും നല്ല വില കിട്ടുന്നുണ്ട്.


ചക്കരയും പഞ്ചാരയും വിവാഹശേഷം കാഞ്ഞിരം; വിവാഹ മോചനങ്ങളില് അധികവും പ്രേമവിവാഹങ്ങള് - Pravasishabdam\nHome Life Style ചക്കരയും പഞ്ചാരയും വിവാഹശേഷം കാഞ്ഞിരം; വിവാഹ മോചനങ്ങളില് അധികവും പ്രേമവിവാഹങ്ങള്\nചക്കരയും പഞ്ചാരയും വിവാഹശേഷം കാഞ്ഞിരം; വിവാഹ മോചനങ്ങളില് അധികവും പ്രേമവിവാഹങ്ങള്\nചെറുതോണി: ചക്കരയും പഞ്ചാരയും ജീവിതത്തില് കാഞ്ഞിരമാകുന്നു പലര്‍ക്കും. ജില്ലയില് നടക്കുന്ന പ്രേമ വിവാഹങ്ങളില് ഭൂരിഭാഗവും തകരുന്നതായി കണ്ടെത്തല്. വര്‍ധിച്ചുവരുന്ന വിവാഹ മോചന കേസുകളിലും കുടുംബ കോടതി കേസുകളിലും വനിതാ കമ്മിഷന്റെ മുമ്പിലെത്തുന്ന കേസുകളിലും പ്രേമ വിവാഹത്തിനുശേഷം മോചനം നേടാനാഗ്രഹിക്കുന്നവരാണ് ഏറെയും.\nസ്വപ്‌ന ലോകത്തുനിന്നും യഥാര്‍ഥ ജീവിത പശ്‌ചാത്തലത്തിലേയ്‌ക്ക് വരുമ്പോള് ഉണ്ടാവുന്ന വ്യതിയാനമാണ് കൂടുതല് ബന്ധങ്ങളും തകരാനുള്ള കാരണമെന്ന് വനിതാ കമ്മിഷനംഗം ഡോ. പ്രമീളാദേവി പറഞ്ഞു. കമിതാക്കളായിരിക്കുമ്പോള് നല്ല വശങ്ങള്‍ക്ക് കൂടുതല് ഊന്നല് നല്‍കിയാണ് മുന്നോട്ടുപോകുന്നത്. രണ്ടു പേരും കഴിവതും തങ്ങളുടെ ജീവിതത്തിന്റെ യഥാര്‍ഥ വ്യക്‌തിത്വത്തെ മറച്ചു പിടിക്കുന്നതിനാഗ്രഹിക്കും.\nവിവാഹത്തിലൂടെ ഒന്നിക്കുമ്പോള് ആഗ്രഹിച്ചതുപോലുള്ള വ്യക്‌തിയും ജീവിതവും ലഭിക്കാതെ വരുകയും ലക്ഷ്യ ബോധത്തിലെ ശൂന്യത വ്യക്‌തി ജീവിതത്തിന്റെ യഥാര്‍ഥ മുഖം വെളിവാക്കാന് ഇടവരുത്തുകയും ചെയ്യും.\nകമിതാക്കളായിരുന്നപ്പോഴത്തെ ജീവിതവും വിവാഹ ശേഷമുള്ള യഥാര്‍ഥ ജീവിതവും തമ്മില് പൊരുത്തപ്പെടാനുള്ള ബുദ്ധിമുട്ടാണ് പലപ്പോഴും വിവാഹ ബന്ധങ്ങള് തകരുന്നതിന് കാരണമാകുന്നതെന്ന് പ്രമീളാ ദേവി പറഞ്ഞു. വനിതാ കമ്മിഷന് മുമ്പിലെത്തിയ വിവാഹ മോചനവുമായി ബന്ധപ്പെട്ടുള്ള കേസുകളില് 70 ശതമാനത്തിലധികം കേസുകളും പ്രേമവിവാഹങ്ങളായിരുന്നു. പ്രേമവിവാഹത്തില് വ്യക്‌തികള് സ്വമേധയായാണ് തീരുമാനമെടുക്കുന്നത്. ഇവിടെ മറ്റു വ്യക്‌തികളുടെ തീരുമാനങ്ങള്‍ക്കും സ്വാധീനങ്ങള്‍ക്കും പങ്ക് കുറവാണ്.\nഎന്നാല് രണ്ടു കുടുംബങ്ങള് ആലോചിച്ച് നടത്തുന്ന വിവാഹങ്ങളില് പ്രശ്‌ന സാധ്യത ഉണ്ടാകുമ്പോള് പരിഹരിക്കാന് വ്യക്‌തികളുടെയും കുടുംബങ്ങളുടെയും പിന്തുണ ഉണ്ടാകുന്നെന്ന് കാരണവന്മാര് പറയുന്നു. കുടുംബ ബന്ധങ്ങളില് പ്രശ്‌നങ്ങള് ഉണ്ടാവുക സ്വാഭാവികമാണ്. അവയെ ബൗദ്ധികമായും വൈകാരികമായും തരണം ചെയ്യാനുള്ള ബോധം ഇന്നത്തെ തലമുറയ്‌ക്ക് നഷ്‌ടപ്പെടുന്നെന്ന തിരിച്ചറിവില് നിന്നാണ് അമ്മ 2015, അമ്മ 2020 എന്നീ ബോധവത്‌കരണ പരിപാടികളുമായി മുന്നിട്ടിറങ്ങാന് വനിതാ കമ്മിഷനെ പ്രേരിപ്പിച്ചതെന്ന് ഡോ. പ്രമീളാദേവി വ്യക്‌തമാക്കി. രണ്ടു തരത്തിലും പ്രായത്തിലുമുള്ളവരെ ലക്ഷ്യമിട്ടുള്ള ബോധവത്‌കരണ പരിപാടികളാണ് കമ്മിഷന് സംഘടിപ്പിക്കുന്നത്.\nവിവാഹ ജീവിതത്തില് ഇക്കാലയളവില് കുടുംബ ബന്ധങ്ങള് ശിഥിലമാകുന്നതിനാല് അടുത്ത ഒരു വര്‍ഷത്തിനുള്ളില് വിവാഹിതരാകാന് പോകുന്ന യുവതികള്‍ക്കായി വിവാഹ ജീവിത്തില് അനുവര്‍ത്തിക്കേണ്ട ജീവിതപാലന രീതികളെക്കുറിച്ചുള്ള ബോധവത്‌കരണമാണ് അമ്മ 2015 -ലൂടെ ലക്ഷ്യമിടുന്നത്.\n15 വയസിന് മുകളില് പ്രായമുള്ള കുട്ടികള്‍ക്കായി പരിശീലനവും ബോധവത്‌കരണവുമാണ് അമ്മ 2020 -ലൂടെ നടത്തുന്നത്. മൊബൈലിലൂടെയും ഇന്റര്‍നെറ്റിലൂടെയും രൂപപ്പെടുന്ന ചതിക്കുഴികള് തിരിച്ചറിയാനും അവയെ ആരോഗ്യകരമായ രീതിയില് കൈകാര്യം ചെയ്യാനുമുള്ള പരിശീലനം നല്‍കുന്നു. മക്കളെയും വാര്‍ധക്യത്തിലെത്തിയിരിക്കുന്ന മാതാപിതാക്കളെയും എങ്ങനെ സംരക്ഷിക്കാം, ഏതെല്ലാം സംരക്ഷണ രീതികള് അവലംബിക്കണം തുടങ്ങിയവും വ്യക്‌തമാക്കുന്നു. സ്‌ത്രീ ആരുടെയും അടിമയല്ലെന്നും പൂര്‍ണ വ്യക്‌തിത്വവും ചിന്താധാരയുമുള്ള വ്യക്‌തിത്വമാണെന്ന് തിരിച്ചറിവ് നല്‍കാനും ഇതിലൂടെ ലക്ഷ്യമിടുന്നു.\nഇന്നത്തെ പല കുട്ടികളും വഴിതെറ്റാനുള്ള കാരണം കുടുംബങ്ങളില് ആവശ്യത്തിന് ശിക്ഷണവും മൂല്യബോധവും ലഭിക്കുന്നില്ലെന്ന കണ്ടെത്തലിനെ തുടര്‍ന്നാണ് വനിതാ കമ്മിഷന് ഇത്തരമൊരു പരിശീലന ബോധവത്‌കരണ പരിപാടിയുമായി രംഗത്ത് വന്നതെന്നു ഡോ. പ്രമീളദേവി വ്യക്‌തമാക്കി.\nPrevious articleയാത്രയ്‌ക്കിടെ എന്‍ജിന് ഡ്രൈവര് ചായകുടിക്കാന് പോയി : ഡ്രൈവറില്ലാ ട്രെയിന് 26 കിലോമീറ്റര് പുറകോട്ട് സഞ്ചരിച്ചു\nNext articleഅച്ചാര് ഫാക്ടറിയുടെ കെമിക്കല് പ്ലാന്റിലെ ടാങ്കിനുള്ളില് ഏഴു മൃതദേഹങ്ങള്


304 പേരുടെ ജംബോ പട്ടികയുമായി KPCC; പട്ടിക ഉടന് പുറത്തിറങ്ങും – Kairali News | Kairali News Live l Latest Malayalam News\n304 പേരുടെ ജംബോ പട്ടികയുമായി KPCC; പട്ടിക ഉടന് പുറത്തിറങ്ങും\nതിരുവനന്തപുരം: 304പേരടങ്ങിയ ജംബോ പട്ടിക kpcc തയാറാക്കി. ഗ്രൂപ്പുകള്‍ക്ക് അതീതമായി അംഗങ്ങളെ ഉള്‍പ്പെടുത്തി വേണം പട്ടിക പുറത്തിറക്കേണ്ടതെന്ന ഹൈക്കമാന്‍ഡ് നിര്‍ദ്ദേശം അംനുസരിച്ചാണ് നടപടി.\nപട്ടിക അംഗീകരിച്ചില്ലെങ്കില് തെരഞ്ഞെടുപ്പ് നടത്തുമെന്ന് ഹൈക്കമാന്‍ഡ് കഴിഞ്ഞ ദിവസം അന്ത്യശാസനം നല്‍കിയിരുന്നു.പട്ടിക ഉടന് പുറത്തിറങ്ങും.\nസംസ്ഥാന കോണ്‍ഗ്രസ്സിലെ ഗ്രൂപ്പ് സമവാക്യങ്ങള് അംഗീകരിക്കാത്ത പട്ടികയ്ക്കാണ് ഹൈക്കമാന്‍ഡ് പച്ചക്കൊടി നല്‍കിയിരിക്കുന്നത്. മാനദണ്ഡം പാലിച്ച് തയ്യാറാക്കിയ പട്ടികയില് സംസ്ഥാന നേതൃത്വത്തിന് അതൃപ്തിയുണ്ടെങ്കില് തെരഞ്ഞെടുപ്പിലൂടെ അംഗങ്ങളെ നിശ്ചയിക്കാമെന്നാണ് ഹൈക്കമാന്‍ഡ് നല്‍കിയിരിക്കുന്ന നിര്‍ദ്ദേശം.\nമുല്ലപ്പള്ളിയും മുകുള്‍വാസ്‌നിക്കും തമ്മില് നടത്തിയ കൂടിക്കാഴ്ചയില് പട്ടിക സംബന്ധിച്ച കാര്യത്തില് തീരുമാനമായി. 146 പുതുമുഖങ്ങളെ ഉള്‍പ്പെടുത്തിയ പട്ടികയില് വിഷ്ണുനാഥിനെയും നിലനിര്‍ത്തിയിട്ടുണ്ടെന്നാണ് സൂചന.\nഐ ഗ്രൂപ്പില് നിന്നും 147 പേര് പട്ടികയില് ഇടം നേടിയപ്പോള് എ ഗ്രൂപ്പില് നിന്നും 136 പേരെയും പട്ടികയില് ഉള്‍പ്പെടുത്തി. നിലവില് ഇരു ഗ്രൂപ്പുകളോടും മിതത്വം പാലിക്കുന്ന 21 പേരെ നിഷ്പക്ഷരുടെ ഗണത്തില്‍പ്പെടുത്തി പട്ടികയില് ഉള്‍പ്പെടുത്തിയിട്ടുണ്ട്.\nഈ കൂട്ടത്തില് രാജ്‌മോഹന് ഉണ്ണിത്താനെയും ഉള്‍പ്പെടുത്തിയിട്ടുണ്ട്. 282 ബ്ലോക്ക് പ്രതിനിധികളെ കൂടാതെ 15 പാര്‍ലമെന്ററി പാര്‍ട്ടി അംഗങ്ങളും7മുന് കെ പി സി സി പ്രസിഡന്റുമാരെയും ഉള്‍ക്കൊള്ളുന്ന 304 പേരുടെ ജംബോ ലിസ്റ്റാണ് തയ്യാറായിരിക്കുന്നത്\nTags: congresKPCCKPCC Election


വിഷാദ രോഗത്തിന്റെ കാർമേഘം നിറയുമ്പോൾ\nDec 22, 2021 • 7M\nഅടുത്ത കാലത്താണ് രമ്യയുടെ പെരുമാറ്റത്തിൽ മാറ്റം കണ്ടു തുടങ്ങിയത്. എപ്പോഴും മുറിയടച്ച് ഒരിടത്തിരിക്കും. മുഖത്താകട്ടെ ആകെയൊരു ശോകഭാവവും. നേരത്തേ രാവിലെ ബാഡ്മിന്റൺ കളിക്കാനായി പോകുമായിരുന്നു. രമ്യക്ക് ഏറെ ഇഷ്ടവുമാണ് ബാഡ്മിന്റൺ കളിക്കാൻ. എന്നാൽ ഇപ്പോൾ അതിനോടും താൽപര്യമില്ല. ഏതെങ്കിലും പാർട്ടിക്കോ മറ്റോ ഫ്രണ്ട്സ് വിളിച്ചാലും എന്തെങ്കിലും ഒഴിവുകഴിവ് പറഞ്ഞൊഴിയും. രാത്രിയിലാകട്ടെ, ശരിക്ക് ഉറക്കവുമില്ലെന്ന് രമ്യയുടെ അമ്മ പറഞ്ഞു. പ്രമുഖ കമ്പനിയിലെ മാർക്കറ്റിങ് ഉദ്യോഗസ്ഥയായിരുന്നു രമ്യ. കോവിഡ് കാലഘട്ടത്തിൽ രമ്യക്ക് ജോലി നഷ്ടപ്പെട്ടു. പല ജോലിക്കും ശ്രമിച്ചെങ്കിലും ഒന്നും ശരിയായില്ല. പതിയെ പതിയെ രമ്യയുടെ ഊർജ്ജസ്വലതയുമെല്ലാം കുറഞ്ഞു. ആരോടും അധികം മിണ്ടാട്ടമില്ലാതായതോടെയാണ് സൈക്കോളജിസ്റ്റിന്റെ അടുക്കൽ കൊണ്ടുവരുന്നത്. രമ്യയിൽ ഇപ്പോൾ കാണുന്നത് വിഷാദ രോഗത്തിന്റെ ലക്ഷണമാണെന്ന് രമ്യയുടെ മാതാപിതാക്കളോട് സൈക്കോളജിസ്റ്റ് വ്യക്തമാക്കി.\nഒരാളുടെ ചിന്തകളേയും പ്രവൃത്തികളെയും മോശമായി ബാധിക്കുന്ന അവസ്ഥയാണ് വിഷാദരോഗം. വിഷാദരോഗമുള്ളവർ ഒരിക്കൽ ഏറെ ഇഷ്ടപ്പെട്ടിരുന്നവയോടു പോലും താൽപ്പര്യമില്ലാത്തവരായിത്തീരും. ദീർഘനാളത്തേക്ക് സങ്കടാവസ്ഥയിൽ ആയിരിക്കുന്നതും വിഷാദരോഗമുള്ളവരിൽ കാണാം. ഇത് പിന്നീട് വൈകാരിക, ശാരീരിക പ്രശ്നങ്ങളിലേക്കും നയിക്കാം.\n• കൂടുതൽ സമയവും സങ്കടപ്പെട്ടിരിക്കൽ. വിഷാദം നിറഞ്ഞ മുഖഭാവം\n• വിശപ്പില്ലായ്മ / അമിത വിശപ്പ്\n• ഉറക്കക്കുറവ് / അമിത ഉറക്കം\n• ഊർജ്ജസ്വലതയിലായ്മ, ക്ഷീണം\n• ഭാരക്കുറവ് / അമിതഭാരം\n• ലക്ഷ്യമില്ലാതെ ഓരോന്ന് ചെയ്യൽ. ഉദാഹരണത്തിന്, ചുമ്മാ അങ്ങോട്ടുമിങ്ങോട്ടും നടക്കുക. ഒരിടത്തിരിക്കാനുള്ള പ്രയാസം, അസ്വസ്ഥത മുതലായവ.\n• വളരെ സാവധാനത്തിലുള്ള ശരീര ചലനങ്ങൾ\n• സ്വയം ഒന്നിനും കൊള്ളാത്ത വ്യക്തിയായി തോന്നുക.\n• കുറ്റബോധം അനുഭവപ്പെടുക\n• തീരുമാനങ്ങളെടുക്കാനുള്ള പ്രയാസം\n• ശ്രദ്ധിക്കാനുള്ള ബുദ്ധിമുട്ട്\n• അമിതമായ കരച്ചിൽ\n• അമിത ദേഷ്യം\n• മരണചിന്ത, ആത്മഹത്യാ പ്രവണത\nഈ ലക്ഷണങ്ങൾ രണ്ടാഴ്ചയെങ്കിലും പ്രകടിപ്പിച്ചാൽ വിഷാദരോഗമായി കണക്കാക്കാം. തൈറോയ്ഡ് പ്രശ്നങ്ങൾ, ബ്രെയ്ൻ ട്യൂമർ, വൈറ്റമിൻ കുറവ് എന്നിവയുള്ളവരിലും ചിലപ്പോൾ സമാനമായ ലക്ഷണങ്ങൾ കണ്ടെന്നു വരാം. അതിനാൽ, മറ്റു പ്രശ്നങ്ങളില്ലെന്നുറപ്പു വരുത്തിയ ശേഷമായിരിക്കണം വിഷാദരോഗമാണോയെന്ന് നിശ്ചയിക്കാൻ. മുതിർന്നവരിൽ പതിനഞ്ചിൽ ഒരാളെ, ഓരോ വർഷവും വിഷാദം ബാധിക്കുന്നതായി പഠനങ്ങൾ ചൂണ്ടിക്കാണിക്കുന്നു. അതേസമയം, ആറിൽ ഒരാൾ ജീവിതത്തിൽ എപ്പോഴെങ്കിലും വിഷാദത്തിൽപ്പെട്ടിരിക്കാമെന്നും പഠനത്തിൽ പറയുന്നു. വിഷാദം ഏതു സമയത്തുമുണ്ടാകാം. പക്ഷേ കൂടുതലും ടീനേജിന്റെ അവസാന ഘട്ടത്തിലും ഇരുപതുകളുടെ മധ്യത്തിലുമാണ് കാണപ്പെടുന്നത്. പുരുഷൻമാരേക്കാൾ കൂടുതൽ സ്ത്രീകളിലാണ് വിഷാദരോഗം കാണപ്പെടുന്നത്. ചില പഠനങ്ങൾ പറയുന്നത്, സ്ത്രീകളിൽ മൂന്നിൽ ഒന്നും അവരുടെ ജീവിതകാലത്ത് വലിയ വിഷാദം അനുഭവിക്കുന്നതായാണ്.\nസങ്കടാവസ്ഥയും വിഷാദവും പലപ്പോഴും ഒന്നായി തോന്നാമെങ്കിലും രണ്ടും വ്യത്യസ്തമാണ്. വിഷാദരോഗമുള്ളവരിൽ സങ്കടാവസ്ഥയുണ്ടാകാം. സാധാരണ പ്രിയപ്പെട്ടവരുടെ മരണം, ജോലി നഷ്ടം മുതലായവ ആളുകളെ സങ്കടാവസ്ഥയിലേക്ക് തള്ളി വിടാറുള്ളത് സ്വാഭാവികമാണ്. സാധാരണ സങ്കടാവസ്ഥയിൽ വേദന നിറഞ്ഞ വികാരങ്ങൾ കൂടിയും കുറഞ്ഞുമിരിക്കുന്നു. ലോകത്തു നിന്നും വേർപെട്ടു പോയവരുടെ നല്ല ഓർമ്മകൾ ഇടയ്ക്കിടെ കടന്നുവന്നു കൊണ്ടിരിക്കും. എന്നാൽ വിഷാദാവസ്ഥയിൽ, മൂഡും താൽപര്യവും രണ്ടാഴ്ചയിലേറെ കൂടുതൽ സമയവും താഴ്ന്ന നിലയിലായിരിക്കും. സങ്കടാവസ്ഥയിലും ആത്മാഭിമാനം ഉണ്ടായിരിക്കും. എന്നാൽ വിഷാദാവസ്ഥയിൽ താൻ ഒന്നിനും കൊള്ളാത്ത വ്യക്തിയാണെന്ന ചിന്തയായിരിക്കും മുന്നിൽ നിൽക്കുക.\nവിഷാദാവസ്ഥയിലും സങ്കടാവസ്ഥയിലും മരണത്തേക്കുറിച്ചുള്ള ചിന്തകൾ വരാമെങ്കിലും വ്യത്യസ്ത രീതിയിലായിരിക്കും. സങ്കടാവസ്ഥയിൽ വേർപിരിഞ്ഞ പ്രിയപ്പെട്ടവരുമായി ഒരുമിക്കുന്നത് സ്വപ്നം കാണുമെങ്കിൽ വിഷാദാവസ്ഥയിൽ തനിക്കു തന്നെ വിധിയില്ലെന്നോ, വിഷാദാവസ്ഥയേ തരണം ചെയ്യാൻ കഴിയുന്നില്ലെന്നോയുള്ള ചിന്തയിൽ സ്വന്തം ജീവിതം തന്നെ അവസാനിപ്പിക്കാൻ ആലോചിച്ചേക്കാം.\nചിലയാളുകളിൽ വിഷാദാവസ്ഥയും സങ്കടാവസ്ഥയും ഒരുമിച്ചു വരാറുണ്ട്.\nപ്രിയപ്പെട്ടവരുടെ മരണം, ജോലിനഷ്ടം, ശാരീരിക പീഡനം, വലിയ ദുരന്തങ്ങൾ എന്നിവയൊക്കെ വിഷാദത്തിലേക്ക് നയിക്കാം. സങ്കടാവസ്ഥയും വിഷാദവും ഒരുമിച്ചു വരുമ്പോൾ, വിഷാദമില്ലാതെയുള്ള സങ്കടത്തേക്കാൾ, തീവ്രമായ സങ്കടമായിരിക്കും ഉണ്ടാവുക.\nവിഷാദരോഗം പുരുഷൻമാരെ അപേക്ഷിച്ച് സ്ത്രീകളിൽ ഇരട്ടിയാണെന്ന് പഠനങ്ങൾ തെളിയിക്കുന്നു. സ്ത്രീകളിൽ പ്രത്യേകമായി കാണപ്പെടുന്ന വിഷാദ രോഗ ലക്ഷണങ്ങൾ.\n• മൂഡ് മാറുന്ന അവസ്ഥ\n• നെഗറ്റീവ് ചിന്തകൾ\nഅമിത മദ്യപാനികളിലും ദേഷ്യക്കാരിലുമാണ് പുരുഷൻമാരിൽ വിഷാദ രോഗത്തിന് സാധ്യത ഏറെയുള്ളത്.\n• കുടുംബത്തിൽ നിന്ന് അകലുക. പൊതു പരിപാടികൾ ഒഴിവാക്കുക.\n• ഇടവേളയില്ലാതെ ജോലി ചെയ്യുക.\n• ജോലിയിലെയും കുടുംബ ജീവിതത്തിലെയും ഉത്തരവാദിത്തങ്ങൾ നിറവേറ്റാൻ പ്രയാസപ്പെടുക.\n• മറ്റുള്ളവരുമായുള്ള ബന്ധത്തിൽ അമിത നിയന്ത്രണമോ, മോശം ഭാഷയോ ഉപയോഗിക്കുക.\nകൗമാരക്കാരായ വിദ്യാർത്ഥികളിലും വിഷാദരോഗം കാണാറുണ്ട്. പുതിയ സ്ഥലം, കോളജ്, സ്കൂൾ, കോഴ്സ് എന്നിവയിലേക്ക് മാറുമ്പോൾ പുതിയ സാഹചര്യത്തെ നേരിടാനുള്ള പ്രയാസവും പുതിയ സാഹചര്യവുമുണ്ടാക്കുന്ന ഉത്കണ്ഠയും മാനസിക സമ്മർദ്ദവും മറ്റും വിഷാദത്തിലേക്ക് നയിക്കാം.\n• ഭക്ഷണത്തോട് അമിത താൽപര്യം / താൽപര്യക്കുറവ്\n• പൊതു പരിപാടികൾ ഒഴിവാക്കൽ\nവിഷാദ രോഗത്തിലേക്ക് നയിക്കുന്നവ\n• പാരമ്പര്യ ഘടകങ്ങൾ, ഉദാഹരണത്തിന് രണ്ട് സമജാത ഇരട്ടകളിൽ ഒരാൾക്ക് വിഷാദമുണ്ടെങ്കിൽ അടുത്തയാൾക്ക് വിഷാദം വരാൻ 70% സാധ്യതയുണ്ട്.\n• തലച്ചോറിലെ ചില രാസവസ്തുക്കളിലെ വ്യത്യാസങ്ങൾ വിഷാദ ലക്ഷണങ്ങളിലേക്ക് നയിക്കാം.\n• വ്യക്തിത്വം : ആത്മാഭിമാനം കുറവുള്ളവർ, പെട്ടെന്ന് മാനസിക സമ്മർദ്ദമുണ്ടാകുന്നവർ, നെഗറ്റീവ് ചിന്താഗതി വച്ചു പുലർത്തുന്നവർ എന്നിവർക്ക് വിഷാദമുണ്ടാകാനുള്ള സാധ്യത കൂടുതലാണ്.\n• പാരിസ്ഥിതികം: എപ്പോഴും വഴക്കും മറ്റും കാണുന്നവർ, അവഗണന നേരിടുന്നവർ, ശാരീരിക-മാനസിക ദുരുപയോഗത്തിനിരയായവർ, കൊടും ദാരിദ്ര്യം എന്നിവ ചിലരെ വിഷാദത്തിലേക്ക് നയിക്കാം.\n• അമിത മദ്യപാനം, ഗുരുതര രോഗങ്ങൾ, ഉറക്കക്കുറവ്, കഠിനമായ വേദന, പാർക്കിൻസൺസ് രോഗം, വൈറ്റമിൻ ഡി യുടെ അപര്യാപ്തത എന്നിവയും വിഷാദത്തിന് കാരണമാകും.\nവിഷാദരോഗം ചികിൽസിച്ചും ഭേദമാക്കാവുന്നതാണ്. വിഷാദരോഗമുള്ളവരിൽ 80-90 % ആളുകളും ചികിത്സയോട് നന്നായി പ്രതികരിക്കുകയും മാറ്റങ്ങൾ വരുത്തുകയും ചെയ്യുന്നവരാണ്.\nആന്റി ഡിപ്രസന്റ് മരുന്നുകൾ, വിഷാദ രോഗമുള്ളവരുടെ ലക്ഷണങ്ങളിൽ, ആദ്യ ഒന്നു രണ്ടാഴ്ച്ചക്കുള്ളിൽ മാറ്റം വരുത്തിത്തുടങ്ങും. കോഗ്നിറ്റീവ് ബിഹേവിയറൽ തെറാപ്പി പോലെയുള്ള സൈക്കോ തെറാപ്പിയും ഒപ്പം നൽകാറുണ്ട്. വിഷാദാവസ്ഥയിലുള്ളവരുടെ നിലവിലുള്ള പ്രശ്നങ്ങൾ പരിഹരിക്കാനാണ് ഇവിടെ ശ്രമിക്കുന്നത്. ഒപ്പം തെറ്റായ ചിന്താഗതികളെ തിരുത്തി, ശരിയായ പെരുമാറ്റത്തിലേക്ക് നയിക്കാൻ സഹായിക്കുകയും ചെയ്യുന്നു. വളരെ അടുത്ത ബന്ധമുള്ളവർക്കായി ഫാമിലി അഥവാ കപ്പിൾ തെറാപ്പിയും ഫലപ്രദമാണ്.


ആദിവാസികള്‍ക്കും വേണം ആധുനിക ആതുരാലയം - Voice Of Desert\nആദിവാസികള്‍ക്കും വേണം ആധുനിക ആതുരാലയം\nജീവന് രക്ഷിക്കാനുള്ള ഓരോ യാത്രയും ആശങ്കകള് നിറഞ്ഞതായിരുന്നു. അപകടത്തില് പരിക്കേല്‍ക്കുന്നവരെയുംകൊണ്ട് കോഴിക്കോട് നഗരത്തിലേക്ക് ചീറി പാഞ്ഞു പോയ ആംബുലന്‍സുകള്. പാതിവഴിയില് ജിവന് നഷ്ടമായ ഹതഭാഗ്യവന്‍മാര്. ആധുനിക സൗകര്യമുള്ള ഒരു ആസ്പത്രി വയനാടിന്റെ പ്രധാന ആവശ്യമായിരുന്നു.\nമെഡിക്കല് കോളേജിനായി സ്ഥലം സൗജന്യമായി ലഭിച്ചതോടെ ഈ ആതുരാലയം ഉടനടി യാഥാര്‍ത്ഥ്യമാവുമെന്നായിരുന്നു കണക്കുക്കൂട്ടല്. സ്ഥലം ഏറ്റെടുക്കലുമായി ബന്ധപ്പെട്ട തീരുമാനങ്ങള് വൈകുകയാണ്. ഇതിനിടെ, ഒറ്റപ്പെടുകയാണ് വയനാട് എന്ന ദേശം.\nവയനാട് ജില്ല രൂപീകരിച്ചിട്ട് മൂന്നര പതിറ്റാണ്ട് പിന്നിടുമ്പോഴും ആധുനിക സൗകര്യമുള്ള ഒരു ആസ്പത്രി കാണണമെങ്കില് നൂറു കിലോമീറ്ററലധികം പിന്നിട്ട് കോഴിക്കോട്ട് എത്തണമെന്നതാണ് ഇന്നുമുള്ള അവസ്ഥ. വയനാട് മെഡിക്കല് കോളേജിന് ചന്ദ്രപ്രഭാ ചാരിറ്റബിള് ട്രസ്റ്റ് അന്‍പത് ഏക്കര് സ്ഥലം സൗജന്യമായി നല്‍കിയെങ്കിലും മെഡിക്കല് കോളേജിനായുള്ള നടപടികള് എങ്ങുമെത്തിയിട്ടില്ല.\nഈ ആവശ്യം ഉന്നയിച്ച് കിസാന് ജനത വയനാട് കള്കട്രേറ്റിനു മുന്നില് നടത്തുന്ന കിടപ്പുസമരവും രണ്ടാഴ്ച പിന്നിടുകയാണ്. ഇതിനിടെ കേള്‍ക്കാതെ പോകുന്നത് മണ്ണിന്റെ മക്കളുടെ ജീവിക്കാന് വേണ്ടിയുള്ള ശബ്ദങ്ങളാണ്. 200 കിടക്കയുള്ള ഒരു ജില്ലാസ്പത്രി മാത്രമാണ് വയനാടിന് ആശ്രയം. ഇതിനുളളില് പരിമിതപ്പെടുകയാണ് ഒരു നാടിന്റെ ചികിത്സാശ്രയങ്ങള്.\nവയനാട്ടിലെ ആദിവാസികളുടെ ശരാശരി ശരാശരി ആയുര്‍ദൈര്‍ഘ്യം നാല്‍പ്പതായി ചുരുങ്ങുന്നതിന്റെ കാരണം തേടേണ്ടത് ആതുരാലയങ്ങളുടെ പരിമിതികളില്‍ക്കൂടിയാണ്.\nവയനാട്ടില് ഒരു മെഡിക്കല് കോളേജ് വന്നാല് ഏറ്റവും കൂടുതല് ഉപകരിക്കപ്പെടുക ആര്‍ക്കായിരിക്കാം. സംശയമില്ല ആദിവാസികള്‍ക്ക് തന്നെ.\nശിശുമരണങ്ങളും മാതൃമരണങ്ങളും ഇവിടെ സാധാരണമായിരിക്കുന്നു. മൂന്നു വര്‍ഷത്തെ കണക്ക് പരിശോധിച്ചാല് 324 ശിശുമരണങ്ങളാണ് ജില്ലയില് റിപ്പോര്‍ട്ട് ചെയ്യപ്പെട്ടത്. ഇതില് 264 പേര് ആദിവാസിക്കുട്ടികളാണ്. അതായത് 81.5 ശതമാനം!\nഏഴുവര്‍ഷത്തിനിടെ നടന്ന 67 മാതൃമരണങ്ങളില് 46 എണ്ണം ആദിവാസി അമ്മകളുടേതായിരുന്നു (68 ശതമാനം!). ആരോഗ്യവകുപ്പിന്റെ രേഖകള് തന്നെയാണ് ആദിവാസികള്‍ക്കിടയില് മാതൃ-ശിശുമരണ നിരക്കുകളുടെ വര്‍ദ്ധിക്കുന്ന കണക്കുകള് വെളിപ്പെടുത്തുന്നത്.\n2010-2011 കാലത്ത് ജില്ലയില് 90 ശിശുമരണങ്ങള് നടന്നപ്പോള് 41 കുട്ടികള് ആദിവാസികുടുംബത്തില് നിന്നുളളവരായിരുന്നു. 2012 ല് 92 കുട്ടികള് മരിച്ചപ്പോള് 46 പേരും 2013 ല് 142 കുട്ടികള് മരിച്ചപ്പോള് 74 ആദിവാസികുട്ടികളും പോഷകാഹാരക്കുറവു കൊണ്ട് മരണമടയുകയായിരുന്നു.\nഒരുവര്‍ഷം ശരാശരി 14,500 പ്രസവങ്ങളാണ് വയനാട്ടില് നടക്കുന്നത്. ജില്ലാസ്പത്രിയില് മാത്രം പ്രതിമാസം 300 ആദിവാസികള് പ്രസവത്തിന് എത്തുന്നു. മറ്റുവിഭാഗങ്ങളൊക്കെ പ്രസവത്തിന് ആധുനിക ചികിത്സാസംവിധാനമുള്ള ആസ്പത്രികള് തേടി പോകുന്നു.\nസര്‍ക്കാര് ആസ്പത്രിയുടെ 'ഇല്ലായ്മകളില്' ബലിയാടാവുന്നത് മണ്ണിന്റെ മക്കള് മാത്രം. പൊട്ടിപൊളിഞ്ഞ കക്കൂസുകളും കുളിമുറിയുമായി ദുരിതങ്ങള്‍മാത്രം നല്‍കുന്ന ജില്ലാസ്പത്രിയിലെ പ്രസവ വാര്‍ഡുകള് ഇതിനൊക്കെ സാക്ഷ്യം പറയും.\nഒരു കിടക്കയില് രണ്ടു ഗര്‍ഭിണികളെ കിടത്തി ചികിത്സിക്കേണ്ട അവസ്ഥയിലാണ് സര്‍ക്കാര് ജില്ലാസ്പത്രിയി. അവിടുത്തെ പ്രസവമുറിയില് പോലും സൗകര്യങ്ങള് പരിമിതമാണെന്ന കാര്യം ആരെയും വേദനിപ്പിക്കും. കക്കൂസില് പ്രസവിക്കുന്നതും കുട്ടി മരിക്കുന്നതുമായ സംഭവങ്ങള് പുതുമയല്ല. തിങ്ങിനിറഞ്ഞ വാര്‍ഡുകളില് മരണത്തെ മുഖാമുഖം കണ്ടു കഴിയേണ്ടി വരുന്ന ഒരുപറ്റം മനുഷ്യര്.\nപലപ്പോഴും രോഗം ഗുരുതരാവസ്ഥയില് എത്തുമ്പോഴാണ് ആദിവാസികള് ആസ്പത്രിയെ സമീപിക്കുക. വേദനയോട് മല്ലടിച്ച് വൃണത്തില് പുഴുവരിച്ച് ആരും ശ്രദ്ധിക്കാനില്ലാതെ മരിക്കുന്നവരുടെ എണ്ണവും കുറവല്ല. പാലിയേറ്റീവ് അധികൃതരും ട്രൈബല് വളണ്ടിയര്‍മാരും വൈകി മാത്രമാണ് വിവരമറിയുന്നത്.\nആധുനിക മെഡിക്കല് കോളേജ് വരേണ്ടത് ഈ ജനതയുടെയും ആവശ്യമാണ്.\nഅര്‍ബുദം വിഴുങ്ങിയ നാട്\nവയനാട്ടില് അര്‍ബുദരോഗികളുടെ എണ്ണം നാള്‍ക്കുന്നാള് കൂടുകയാണ്. അര്‍ബുദ രോഗികളെല്ലാം ഇപ്പോള് ചുരമിറങ്ങുകയാണ്.\nകോഴിക്കോട് മെഡിക്കല് കോളേജിലും തിരുവനന്തപുരത്തെ റീജിയണല് കാന്‍സര് സെന്ററിനെയുമാണ് ഇവര് സമീപിക്കുന്നത്. മരുന്ന് വാങ്ങുന്നതിനും യാത്ര ചെലവിനും വന്‍തുകയാണ് അര്‍ബുദരോഗികള്‍ക്ക് വേണ്ടിവരുന്നത്. കര്‍ഷകരടക്കമുള്ള നിര്‍ധനരായ കുടുംബങ്ങള് ഉള്ളതെല്ലാം വിറ്റു പെറുക്കിയാണ് ഇതിനുവേണ്ടി ഇറങ്ങുന്നത്.\nകേരളത്തില് ഏറ്റവും അധികം കാന്‍സര് ബാധിതരുള്ളത് വയനാട്ടിലാണെന്ന് പഠനങ്ങള് വ്യക്തമാക്കുന്നു. കാര്‍ഷിക മേഖലയിലെ അമിതമായ രാസകീടനാശിനികളുടെ ഉപയോഗം ഇതിനു കാരണമാണെന്ന നിഗമനവുമുണ്ട്. ആരോഗ്യവകുപ്പും കാന്‍സര് ഇന്‍സറ്റിറ്റിയൂട്ടും ഇവിടെ കൂടുതല് പഠനം നടത്തിവരികയാണ്.\nവയനാട്ടിലെ തവിഞ്ഞാല്, തൊണ്ടര്‍നാട്, വെള്ളമുണ്ട പഞ്ചായത്തുകളിലാണ് അര്‍ബു രോഗികളുടെ എണ്ണത്തില് ഓരോ വര്‍ഷവും ക്രമാതീതമായ വര്‍ദ്ധനവ് കാണിക്കുന്നത്. രോഗം മൂര്‍ച്ഛിക്കുമ്പോഴാണ് പലരും ഇതറിയുന്നത്. പിന്നീട് ദൂരെയുള്ള ആസ്പത്രികളില് എത്തിക്കുമ്പോഴേക്കും ചികിത്സിച്ച് ഭേദമാക്കുന്നതിനം അപ്പുറത്തേക്ക് രോഗം പടര്‍ന്നുകഴിഞ്ഞിരിക്കും.\nവീട്ടില് തിരിച്ചെത്തുന്ന ഇവരുടെ പിന്നീടുള്ള നാളുകള് ദയനീയമാണ്.പാലിയേറ്റീവ് കെയര്‍യൂണിറ്റ് പ്രവര്‍ത്തകര് നല്‍കുന്ന സാന്ത്വനം മാത്രമാണ് ഇവര്‍ക്ക് ആശാസം. കീമോതൊറാപ്പിക്കും മറ്റും ചുരമിറങ്ങി പോകാന് കഴിയാതെ നിസ്സഹായരായി വീടിനുള്ളില് കഴിയേണ്ട ഗതികേടും സാധാരണമായിരിക്കുന്നു.\n2005 ല് വടക്കേവയനാട്ടിലെ തവിഞ്ഞാല് എന്ന ഗ്രാമത്തില് മാത്രം 138 അര്‍ബുദരോഗികളെ ഒരു സര്‍വെയില് കണ്ടെത്തിയ. 2014 എത്തിയപ്പോഴേക്കും വയനാട്ടില് മൊത്തം ഏഴായിരത്തോളം അര്‍ബുദ രോഗബാധിതരെയാണ് കണ്ടെത്തിയത്. 2003 ല് ജില്ലയില് തുടങ്ങിയ പാലിയേറ്റീവ് കെയര് സംരംഭത്തിന് ഇപ്പോള് 20 യൂണിറ്റുകളുണ്ട്. ഇവിടെ 6896 അര്‍ബുദ രോഗികള് രജിസ്റ്റര് ചെയ്തിട്ടുണ്ട്.\nഇവരുടെ ചികിത്സയെല്ലാം കോഴിക്കോട് മെഡിക്കല് കോളേജിലും സ്വകാര്യ ആസ്പത്രികളിലും തിരുവനന്തപുരത്തുള്ള ആര് സി സിയിലുമാണ് നടക്കുന്നത്.\nകല്‍പ്പറ്റയിലെ ഒരു ക്ലൂനിക്കില് മാത്രം 2009-2014 കാലഘട്ടത്തില് 486 അര്‍ബുദരോഗികള് ചികിത്സ തേടിയെത്തിയിട്ടുണ്ട്. പാലീയേറ്റീവില് പരിചരണം തേടി വരുന്നവരില് മുക്കാല് ഭാഗത്തോളം അര്‍ബുദ രോഗികളാണെന്ന കാര്യവും ഞെട്ടിപ്പിക്കുന്നതാണ്. ഇത്രമാത്രം അര്‍ബുദ രോഗികളുള്ള വയനാട്ടില് ഇവര്‍ക്കായുള്ള ആസ്പത്രി ഒന്നുമില്ല.\nനല്ലൂര്‍നാട്ടില് ആദിവാസികള്‍ക്കായുള്ള ആസ്പത്രി ആരോഗ്യവകുപ്പിന് കൈമാറുകയും ഇവിടെ അര്‍ബുദ രോഗികള്‍ക്കായുള്ള കൊബോള്‍ട്ട് ചികിത്സ തുടങ്ങാനും തീരുമാനമായിരുന്നു. ഇതെല്ലാം ഇപ്പോള് ഇഴഞ്ഞുനീങ്ങുകയാണ്. ഫലപ്രദമായ കാന്‍സര് ചികിത്സ നല്‍കാന് ഈ സ്ഥാപനത്തിന് കഴിയില്ല. ഇത്രയധികം രോഗികളുടെ ബാഹുല്യമുള്ള ജില്ലയില് മെഡിക്കല് കോളേജ് തന്നെയാണ് വരേണ്ടത്.\nകോഴിക്കോട് മെഡിക്കല്‍കോളേജില് നാലായിരത്തോളം അര്‍ബുദ രോഗികളാണ് ഒരേസമയം ചികിത്സതേടുന്നത്. വയനാട്ടില് നിന്നുള്ളവരാണ് ഇതില് അധികം പേരും. കിടത്തി ചികിത്സിക്കാന് സൗകര്യമില്ലാത്തതിനാല് രോഗികളെ മരുന്ന് നല്‍കിവീട്ടിലേക്ക് പറഞ്ഞു വിടുകയല്ലാതെ ഇവര്‍ക്കും മറ്റു നിവര്‍ത്തികളില്ല.\nഇതിനിടെ നിസ്സഹായരായി പോവുകയാണ് രോഗികളും അവരുടെ വീട്ടുകാരും. ഒരോ ഗ്രാമത്തിനും ഇത്തരത്തിലുള്ള കദനകഥകള് ഇന്ന് പതിവായിരിക്കുന്നു.\nആദിവാസികളായ അര്‍ബുദ രോഗികളുടെ കാര്യമാണ് ഏറെ കഷ്ടം. വീടിനുള്ളില് വേദന തിന്ന് പൊരുതുകയാണ് നിരവധി പേര്. യാത്രാ ചെലവിന് പോലും പണമില്ലാതെ മരണത്തിന് കീഴടങ്ങുന്നവരുടെ ദുരിതങ്ങള് കാണാനും ആരുമില്ല.\nആമാശയ കാന്‍സര്, സ്തനാര്‍ബുദം, ശ്വാസകോശാര്‍ബുദം, കരള് കാന്‍സര്, വായിലെ കാന്‍സര്, ലിംഫോമ എന്നിവയാണ് വയനാട്ടില് കൂടുതലായി കാണപ്പെടുന്നത്. കാര്‍ഷിക വികസന ബാങ്ക് ഫാര്‍മേഴ്‌സ് ക്ലൂബ്ബ് 2009 മുതല് 2013 വരെ ജില്ലയില് അര്‍ബുദ രോഗികളുടെ സര്‍വെ നടത്തിയിട്ടുണ്ട്. മെഡിക്കല് കേളേജിലെ ഡോക്ടര് അടക്കമുള്ളവരുടെ നേതൃത്ത്വത്തില് നടന്ന പഠനങ്ങളിലെല്ലാം വയനാടിന്റെ അര്‍ബുദ രോഗവ്യപാനം അമ്പരിപ്പിക്കുന്നതായിരുന്നു.\nഈ അവസ്ഥയില് മെഡിക്കല് കോളേജിനെ അട്ടിമറിക്കാന് നടത്തുന്ന ശ്രമങ്ങള്‍ക്കെതിരെയാണ് വയനാട് ജനത ഉണരുന്നത്.\nജീവന് നഷ്ടമായവരുടെ ഓര്‍മ്മകള്\nചുരമിറങ്ങി ആസ്പത്രിയിലേക്കുള്ള യാത്രയില് പ്രതിവര്‍ഷം ഇരുന്നൂറിലധികം പേര് മരണമയുന്നതായണ് കണക്ക്. ആംബുലന്‍സിലും മറ്റു വാഹനങ്ങളിലും പൊലിഞ്ഞുപോയ ഒട്ടേറെ പേരുടെ കുടംബങ്ങളുടെ പ്രാര്‍ത്ഥനകൂടിയാണ് ഒരു മെഡിക്കല് കോളേജ് വയനാട്ടില് വരണമെന്നുള്ളത്.\nആദ്യം വയനാട്ടില് ശ്രീചിത്ര സെന്റര് വരുമെന്നായിരുന്നു പ്രഖ്യാപനം. സ്ഥലമെടുപ്പ് വിവാദങ്ങളില് മുറുകി ഇപ്പോള് ശ്രീചിത്ര സെന്റര് നഷ്ടമായ അവസ്ഥയാണുള്ളത്. പിന്നീട് മെഡിക്കല് കേളജ് അനുവദിക്കാനുള്ള തീരുമാനത്തിനും സ്ഥലം കിട്ടാനില്ല എന്നത് തടസ്സമായി.\nഈ സാഹചര്യത്തിലാണ് പൊന്നും വിലയുള്ള കല്‍പ്പറ്റയില് നിന്നും വിളിപ്പാടകലെയുള്ള ഭൂമി ചന്ദ്രപ്രഭാ ചാരിറ്റബിള് ട്രസ്റ്റ് സൗജന്യമായി നല്‍കാന് തയ്യാറായത്. സ്വാകാര്യ ലോബികള് ഇതിനെയും തട്ടിതെറിപ്പിക്കുകയാണ്. വയനാടിന്റെ വികസനത്തിന് എന്നും നേരിടുന്ന തടസ്സവാദങ്ങള് ഒരു നാടിന്റെ സ്വപ്‌നങ്ങളെയാണ് തകര്‍ക്കുന്നത്. (കടപ്പാട്: രമേഷ്‌കുമാര് വെള്ളമുണ്ട.മാതൃഭൂമി )\nVoice Of Desert, Copyright 2021. All Rights Reserved. 432276 Website Designed and Developed by: CreaveLabs


രാമക്ഷേത്ര നിര്‍മാണം; ധനസമാഹരണത്തിന് വീടു കയറിയിറങ്ങാന് സംഘ് പരിവാര് – Chandrika Daily\nBy Test User Thursday December 24, 2020 09:27 am\nരാമക്ഷേത്ര നിര്‍മാണം; ധനസമാഹരണത്തിന് വീടു കയറിയിറങ്ങാന് സംഘ് പരിവാര്\n10, 100, 1000 രൂപ കൂപ്പണുകളും അതിനുമുകളിലുള്ള തുകയ്ക്ക് രസീതും ഉപയോഗിക്കും\nകോഴിക്കോട്: അയോധ്യയിലെ രാമക്ഷേത്ര നിര്‍മാണത്തിനായി വീടുകളില് നിന്ന് ധനസമാഹരണം നടത്താന് സംഘ്പരിവാര്. രാമജന്മഭൂമി തീര്‍ത്ഥക്ഷേത്ര ട്രസ്റ്റിന്റെ കൂപ്പണും രസീതുമായാണ് പിരിവു നടത്തുക. ജനുവരി 15 മുതല് ഫെബ്രുവരി 15 വരെ ഒരു മാസമാണ് ധനസമാഹരണ യജ്ഞം.\nസംസ്ഥാന, ജില്ലാ, പ്രാദേശിക തലങ്ങളില് ഇതിനായി സമിതികള് രൂപവത്കരിക്കും. ജനുവരി ഏഴിന് സംസ്ഥാന സമിതി നിലവില് വരും. എല്ലാറ്റിന്റെയും നിയന്ത്രണം ആര്‍എസ്എസിന്റെ കൈയിലായിരുിക്കും. മാതൃഭൂമിയാണ് ഇതു സംബന്ധിച്ച വാര്‍ത്ത റിപ്പോര്‍ട്ട് ചെയ്തത്.\nസംഭാവന നല്‍കുന്നവരുടെ പേരും മേല്‍വിലാസവും തുകയും പ്രത്യേകം തയ്യാറാക്കിയ മൊബൈല് ആപ്പില് രേഖപ്പെടുത്തണം. 10, 100, 1000 രൂപ കൂപ്പണുകളും അതിനുമുകളിലുള്ള തുകയ്ക്ക് രസീതും ഉപയോഗിക്കും. തുക അതതു ദിവസം ട്രസ്റ്റിന്റെ അക്കൗണ്ടിലേക്ക് മാറ്റണം. ഗൃഹസമ്പര്‍ക്കത്തിലൂടെ ധനസമാഹരണത്തിനുപുറമേ രാഷ്ട്രീയപ്രചാരണമാണ് സംഘപരിവാര് ലക്ഷ്യമിടുന്നത് എന്ന് മാതൃഭൂമി പറയുന്നു.


ബാഗ്ദാദ് എയർപോർട്ടിൽ യുഎസ് വ്യോമാക്രമണം: ഇറാൻ ചാരത്തലവൻ ഉൾപ്പെടെ7പേർ കൊല്ലപ്പെട്ടു\n03 January, 2020 12:08:46 PM\nഇതിനിടെ, ബാഗ്ദാദിലെ വ്യോമാക്രമണം യു എസ് സ്ഥിരീകരിച്ചതായി വാർത്ത ഏജൻസിയായ റോയിട്ടേഴ്സ് റിപ്പോർട്ട് ചെയ്തു. യു.എസ് വ്യോമാക്രമണത്തിൽ ഏഴുപേർ കൊല്ലപ്പെട്ടതായി സുരക്ഷ ഉദ്യോഗസ്ഥൻ അറിയിച്ചു. അതേസമയം, കൊല്ലപ്പെട്ടവരുടെ മൃതദേഹങ്ങൾ തിരിച്ചറിയാൻ കഴിയാത്ത വിധം കത്തിക്കരിഞ്ഞതായും സുരക്ഷ ഉദ്യോഗസ്ഥർ അറിയിച്ചു.\nയു.എസ് വിരുദ്ധ പ്രക്ഷോഭകർ കഴിഞ്ഞദിവസം ബാഗ്ദാദിലെ യു.എസ് എംബസിക്ക് നേരെ കഴിഞ്ഞദിവസം ആക്രമണം നടത്തിയിരുന്നു. പ്രതിഷേധക്കാർ യു എസ് സൈനികരുമായി ഏറ്റുമുട്ടുകയും ചെയ്തിരുന്നു. ഇതിനു പിന്നാലെയാണ് യു എസിന്‍റെ വ്യോമാക്രമണം ഉണ്ടായിരിക്കുന്നത്. നേരത്തെ, യു എസ് എംബസി ആക്രമണത്തിന് പിന്നിൽ ഇറാനാണെന്ന് യു എസ് പ്രസിഡന്‍റ് ഡൊണാൾഡ് ട്രംപ് ആരോപിച്ചിരുന്നു.


ഇന്ത്യയില് സ്ത്രീകള്‍ക്ക് ജീവിക്കാന് ഏറ്റവും സുരക്ഷിതമായ നഗരം ഇതാണ് ! » NEWS 22\nHome/Breaking News/ഇന്ത്യയില് സ്ത്രീകള്‍ക്ക് ജീവിക്കാന് ഏറ്റവും സുരക്ഷിതമായ നഗരം ഇതാണ് !\nNEWS22 EDITOR Nov 27, 2020\tBreaking News, Latest News, National, Slider Comments Off on ഇന്ത്യയില് സ്ത്രീകള്‍ക്ക് ജീവിക്കാന് ഏറ്റവും സുരക്ഷിതമായ നഗരം ഇതാണ് ! 73 Views\nഇന്ത്യയില് സ്ത്രീകള്‍ക്ക് ജീവിക്കാന് എല്ലാ നഗരങ്ങളും സുരക്ഷിതമല്ല. ഡല്‍ഹിയെയും യുപിയെയും അപേക്ഷിച്ച് മുംബൈ സ്ത്രീകള്‍ക്ക് കൂടുതല് സുരക്ഷിതമാണ്. എന്നിരുന്നാലും,\nഏറ്റവും പുതിയ ഗവേഷണവും സര്‍വേയും കാണിക്കുന്നത് ഹൈദരാബാദ് യഥാര്‍ത്ഥത്തില് നമ്മുടെ രാജ്യത്തെ ഏറ്റവും സുരക്ഷിതമായ നഗരങ്ങളിലൊന്നാണ് എന്നാണ്.\nഒരുപക്ഷേ മറ്റെല്ലാ സംസ്ഥാന സര്‍ക്കാരുകളും തെലങ്കാന സര്‍ക്കാരില് നിന്ന് ചില പാഠങ്ങള് പഠിക്കേണ്ടതുണ്ട്. തെലങ്കാന ടുഡേയിലെ ഒരു റിപ്പോര്‍ട്ട് അനുസരിച്ച് ഹൈദരാബാദില് സ്ത്രീകള്‍ക്ക് അങ്ങേയറ്റം സുരക്ഷിതത്വം തോന്നുന്നു.\nഭയം കൂടാതെ അവര്‍ക്ക് രാത്രി വൈകി യാത്ര ചെയ്യാനും ഓട്ടോകള്, ക്യാബുകള് ബുക്ക് ചെയ്യാനും അവരുടെ ലക്ഷ്യസ്ഥാനങ്ങളില് എത്തിച്ചേരാനും കഴിയും. സ്ത്രീകള്‍ക്ക്\nസുരക്ഷിതമായ അന്തരീക്ഷം പ്രദാനം ചെയ്യുന്നതിന് സംസ്ഥാന സര്‍ക്കാര് സ്വീകരിച്ച ഫലപ്രദമായ നടപടികളില് നിന്നാണ് നഗരത്തില് രാത്രി സഞ്ചാരം നടത്താന് വരെ അവര്‍ക്ക് ആത്മവിശ്വാസം നല്‍കുന്നത്.\nതെലങ്കാന സര്‍ക്കാര് ഷീ ടീമുകള്, ഭരോസ സെന്ററുകള്, ഡയല് 100, തുടങ്ങി വിവിധ സംരംഭങ്ങള് സ്ത്രീ സുരക്ഷയ്ക്കായി ആരംഭിച്ചു. മറ്റ് സംസ്ഥാന സര്‍ക്കാരുകള് സ്വീകരിച്ച സമാന സംരംഭങ്ങളില് നിന്ന് വ്യത്യസ്തമായി ഇവ ഫലപ്രദവും വിശ്വാസയോഗ്യവുമാണ്.\nഇന്ത്യയിലെ സ്ത്രീകള്‍ക്ക് ഏറ്റവും സുരക്ഷിതമായ നഗരങ്ങളിലൊന്നാണ് ഹൈദരാബാദ് എന്ന് വിവിധ സര്‍വ്വേകളും വ്യക്തമാക്കുന്നുണ്ട്.\nPrevious നിവാറിന് പിന്നാലെ ബംഗാൾ ഉൾക്കടലിൽ മറ്റൊരു ന്യൂനമർദം; വരുന്ന ദിവസങ്ങളിൽ ന്യൂനമർദം ശക്തിയാർജിക്കും; ബുർവി ചുഴലിക്കാറ്റായി മാറുമെന്ന് ആശങ്ക; അതീവ ജാഗ്രത…\nNext ഐഎസ്‌എല് ; കൊൽക്കത്തൻ ഡാർബിയിൽ ഈസ്റ്റ് ബംഗാളിനെ തകർത്ത് മോഹൻ ബഗാന് തകർപ്പൻ ജയം…\nബുര്‍ജ് ഖലീഫയില് ‘കുറുപ്പ്’ ലൈറ്റപ്പായി; കാണാന് ദുല്‍ഖറും കുടുംബവും…\nപിഎസ്ജി താരം നെയ്മറിന് രണ്ട് മത്സരങ്ങളില് വിലക്ക്; ലീഗിന്റെ അച്ചടക്ക സമിതിയാണ് വിലക്ക് ഏര്‍പ്പെടുത്തിയിരിക്കുന്നത്…\nതലസ്ഥാനത്ത് വൻ കഞ്ചാവ് വേട്ട; 400 കിലോ കഞ്ചാവ് പിടികൂടി; രണ്ടുപേർ അറസ്റ്റിൽ\nക്രിസ്മസ് പരീക്ഷ ഉണ്ടാവില്ല, പകരം അര്‍ധവാര്‍ഷിക പരീക്ഷ\nസംസ്ഥാനത്ത് കോവിഡ് വ്യാപനം പുതിയ ഘട്ടത്തിലേക്ക്; വരുന്ന രണ്ടാഴ്‌ച്ച കേരളത്തിന് അതി നിര്‍ണായകം; ആരോഗ്യമന്ത്രി


കുറ്റിപ്പുറത്ത് യുവാവിന്റെ ലിംഗം മുറിച്ചു; യുവതി കസ്റ്റഡിയില് | Malappuram Life\nകുറ്റിപ്പുറത്ത് യുവാവിന്റെ ലിംഗം മുറിച്ചു; യുവതി കസ്റ്റഡിയില്\nമലപ്പുറം: കുറ്റപ്പുറത്ത് യുവാവിന്റെ ജനനേന്ദ്രിയം മുറിച്ചു. നഗരത്തിലെ സ്വാകാര്യ ലോഡ്ജില് വച്ചാണ് സംഭവം. പുറത്തൂര് സ്വദേശിയായ ഇര്‍ഷാദിന് നേരെയാണ് അക്രമമുണ്ടായത്. ഇന്ന് രാവിലെയാണ് സംഭവം. സംഭവവുമായി ബന്ധപ്പെട്ട് യുവാവിനൊപ്പം ലോഡ്ജിലുണ്ടായിരുന്ന മുപ്പതുകാരിയായ പെരുമ്പാവൂര് സ്വദേശിനിയെ പോലീസ് കസ്റ്റഡിയിലെടുത്തു. കൂടുതല് അന്വേഷണം നടത്തി വരികയാണെന്ന് പോലീസ് അറിയിച്ചു.\nയുവാവിന്റെ ജനനേന്ദ്രിയത്തിന്റെ എഴുപത് ശതമാനം നഷ്ടപെട്ടിട്ടുണ്ട്. യുവാവിനെ കോഴിക്കോട് സ്വകാര്യ ആശുപത്രിയില് പ്രവേശിപ്പിച്ചു. യുവതിയെ പോലീസ് ചോദ്യം ചെയ്ത് വരികയാണ്. സംഭവത്തിന് പ്രേരിപ്പിച്ചത് എന്താണെന്ന് ഇതുവരെ അറിയാന് കഴിഞ്ഞിട്ടില്ല.


മരിച്ചു - വീഡിയോ ഡേറ്റിംഗ്\nമരിച്ചു — വീഡിയോ ഡേറ്റിംഗ്\nചത്ത പെൺകുട്ടികൾ കള്ളം പറയരുത് (: ഇംഗ്ലീഷ്»കാരണങ്ങൾ») ഒരു അമേരിക്കൻ ടെലിവിഷൻ പരമ്പര. ആദ്യ സീസണിൽ ആയിരുന്നു. മാര്ച്ച് പുറത്തിറങ്ങി, — വിളിച്ചു ചത്ത പെൺകുട്ടികൾ.\nആയിരുന്നു ൽ പുറത്തിറങ്ങിയ രണ്ടാമത്തെ സീസൺ ചേർന്ന് ഒരു രണ്ടാം.\nജൂണ് ആയിരുന്നു. മൂന്നാം സീസണിൽ പ്രഖ്യാപിക്കും. ഹന്നാ, ഏഴു ഓഡിയോ കാസറ്റുകളും, എവിടെ പരിസ്ഥിതി ഭാഗികമായി. ഓരോ വ്യക്തിയും ആകയാൽ (കുറഞ്ഞത്). അതേസമയം, അവൻ ശ്രദ്ധിക്കുന്നു, ഹന്നാ മറ്റു പല. പ്ലോട്ട്, രണ്ട്-ബഹുമുഖ, സ്വാധീനിച്ചു.\nഈ കേട്ടു ഇതില് ഭാഗം ഇതിനകം, കഥകൾ. പോലെ ഹന്നാ വിവരിക്കുന്നു. കൂടാതെ, തടയാൻ ഏറ്റവും എന്ന് വെടിയുണ്ടകളിൽ. ഏറ്റെടുത്ത, പുസ്തകം ഇവയെ കിടക്കുന്ന. ഒരു ചെറിയ സമയം കഴിഞ്ഞ്, പ്രധാന അധിനിവേശം പങ്ക് ഹന്നാ, ആദ്യം. പ്രഖ്യാപിച്ച, ഗോമസ് പകരം. പ്രധാന പങ്ക് ഹന്നാ ലഭിച്ചു.\nപ്രധാന ലൊക്കേഷനുകൾ, മൂല്യം. നിരവധി ക്ലാസുകൾ, ലൈബ്രറി ഷൂട്ട്. പന്ത് മാരെ ദ്വീപ് മൂല്യം. അല്ലെങ്കില്. മെയ് ആയിരുന്നു സ്ഥിരീകരിച്ചു -ഭാഗം രണ്ടാം സീസൺ.\nഇടപെട്ട അനന്തരഫലങ്ങൾ ഹന്നാ പോലെ സങ്കീർണ്ണമായ രോഗശാന്തി പ്രക്രിയ. ജർമ്മൻ സമന്വയം സൃഷ്ടിച്ച കമ്പനി ടിവി ബെര്ലിന്. ഡയറക്ടർ, അടുത്ത തോമസ് മരിയ ലെഹ്മാന്, പോവാന്, കാതറിൻ, മാർക്കോ, പുസ്തകം, സസ്യഭക്ഷണം നല്ല പ്രതികരണം അതേസമയം, ന്യൂ യോർക്ക് ടൈംസ്, വാഷിംഗ്ടൺ പോസ്റ്റ് പ്രകടിപ്പിച്ച ഒരു നിർണ്ണായക. അതേസമയം ചില സാംസ്കാരിക വിമർശകർ പരമ്പര കാരണം അവരുടെ ഭീഷണിപ്പെടുത്തൽ, ബലാത്സംഗം, ആത്മഹത്യ ഒരു നല്ല, കിടക്കുന്നു. പരാജയപ്പെട്ട. മുന്നറിയിപ്പ് കുറിച്ച് പരമ്പര ശേഷം, ഈ ശക്തിപ്പെടുത്തുകയും മാനസിക ആരോഗ്യ പ്രശ്നങ്ങൾ. മുന്നറിയിപ്പ് ബോര്ഡ് നടപടി. ആവശ്യപ്പെട്ട. പിന്തുണയ്ക്കുന്ന വിമർശനം മായി ചായ്വുള്ളവരുടെ, ഒരു അപ്പടി, ടെലിവിഷൻ പരമ്പര. ജാമി, മാനസിക ശക്തമായ. നിരവധി കനേഡിയൻ സ്കൂളുകൾ, ടെലിവിഷൻ പരമ്പര, അനുസൃതമായി ഒരു തീരുമാനം ദേശീയ അധികൃതർ മനസ്സിൽ പരമ്പര വർഷം. ഓസ്ട്രേലിയൻ ആരോഗ്യ സംഘടന തല പേസ് വിമർശിച്ചു വസ്തുത പരമ്പര കണക്ട് അപകടകരമായ ഉള്ളടക്കം. മാനേജർ ഊഞ്ഞാല് ഡഗ്ലസ് ഫോൺ കോളുകളും ഇ-മെയിലുകൾ ഓഫീസുകൾ, പരമ്പര. ൽ ജർമ്മനി, അത്തരം വർധന കോളുകളും ഇ-മെയിലുകൾ നേരെ ദുഃഖം, പരാജയപ്പെട്ട പോലെ നിരുത്തരവാദപരമായ. സംഘടന വായിൽ സ്ഥലം വിമർശനം, ശേഷം ഇത്തരം രംഗങ്ങൾ പ്രവൃത്തികള്. മുന്നറിയിപ്പ് സാധ്യമായ പ്രത്യാഘാതങ്ങൾ, — സംരക്ഷിക്കുക അപര്യാപ്തമാണ്. തല പേസ് അപ്പീലുകൾ. പുറത്ത്, പരിഗണിക്കുന്നു. ഈ വിമർശനം ഈ സഹായ സംഘടനകൾ മെഡിക്കൽ സഹപ്രവർത്തകർ, പിന്തുടർന്നു പ്രകാരം ഒരു നല്ല സമീപനം. പറഞ്ഞു എന്നു വിഷയത്തിൽ ആത്മഹത്യ ശ്രദ്ധ, വിദ്യാഭ്യാസം, എങ്കിലും, നിങ്ങൾ പരാജയപ്പെട്ട ആ വഴി ആണ് ശ്രമിക്കുന്നത്. ഏരിയ, വിമർശിച്ചു പോലെ, എതിർക്കുന്നു. ആത്മഹത്യ രക്ഷ. പക്ഷേ, സ്ലൈഡ് ഒരു ആത്മഹത്യ പതുക്കെ. നടി കേറ്റ് വാൽഷ് ആവശ്യപ്പെട്ടു ആ പെണ്കുട്ടി മരിച്ചു കിടക്കുന്ന നിർബന്ധമായും. വാൽഷ് ആത്മഹത്യ നോക്കൂ, ഈ തീം ആണ്. ഒരു വലിയ രഹസ്യം, സ്കൂൾ ഭീഷണിപ്പെടുത്തൽ, കണ്ണുകള്, പ്രതിരോധിച്ചു ചത്ത പെൺകുട്ടികൾ നുണ പറയരുത് നേരെ ആരോപണം. അവർ വാദിച്ചു. നീ പറഞ്ഞു പരമ്പര തന്നെ ഇന്നല്ലെങ്കിൽ നാളെ. വിഷയം ആത്മഹത്യ ആണ്. അല്ല ചർച്ച ചെയ്യാൻ ലളിതം, ചർച്ച വിഷയം\nഒരു സൗജന്യ ഓൺലൈൻ ഡേറ്റിംഗ് സൈറ്റ്, വിവാഹം ഗുരുതരമായ ബന്ധങ്ങൾ →


Delhi, First Published 30, Sep 2019, 6:10 PM IST\nകെട്ടി വെച്ച കാശും പ്രചാരണത്തിന് പിരിച്ച കാശിൽ ബാക്കി വന്നതും ചേർത്ത്, ജയിച്ച പാടെ തന്നെ ഒരുവിധം പേർക്കൊക്കെ ചൗഹാൻ തെരഞ്ഞെടുപ്പിന് പിരിച്ച പണം തിരിച്ചു നൽകി\nഇത് ഭരത് സിങ്ങ് ചൗഹാൻ. കൂടെയുള്ളത് അദ്ദേഹത്തിന്റെ പത്നിയാണ്. അദ്ദേഹം ഒരു ലോക്സഭാംഗമായിരുന്നു. കണ്ടാൽ തോന്നില്ല, പറഞ്ഞാലും ചിലപ്പോൾ വിശ്വസിച്ചെന്നു വരില്ല... സത്യമാണ്, 1985 മുതൽ അഞ്ചുവർഷം ഇന്ത്യൻ പാർലമെന്റിൽ റോളിൽ നിസ്വാർത്ഥസേവനമനുഷ്ഠിച്ചിട്ടുണ്ട് ചൗഹാൻ. ഒരൊറ്റ കുഴപ്പമേയുള്ളൂ ആൾക്ക്. കാണുന്നവരോടൊക്കെ തന്റെ രജപുത്ര പാരമ്പര്യത്തെപ്പറ്റി വാചാലനാകും.\nനേരിയ ഒരു പരിചയം മതി ചൗഹാന് തന്റെ പൂർവികരുടെ കഥപറയാൻ. ഔറംഗസേബ് തനിക്കെതിരെ തിരിഞ്ഞ കാലത്ത് വൃദ്ധനായ ഷാജഹാൻ മാർവാഡിലെ രാജാവായ ജസ്വന്ത് സിംഗിന്റെ സഹായം തേടിയിരുന്നു. അദ്ദേഹത്തിന്റെ വിശ്വസ്ത സൈനികരായിരുന്നു ഭരത് ചൗഹാന്റെ പൂർവികർ അമർദാസ് ചൗഹാനും, ഭഗവാൻദാസ് ചൗഹാനും.\nഈ കഥപറച്ചിൽ ഒഴിച്ചാൽ, ഇന്ത്യൻ രാഷ്ട്രീയത്തിൽ അന്യം നിന്നുപോകുന്ന പല സാത്വികഗുണങ്ങളും ചൗഹാനിൽ ദൃശ്യമാണ്. 1985-ൽ മധ്യപ്രദേശിലെ സീതാമാവു മണ്ഡലത്തിൽ നിന്ന് മത്സരിക്കാൻ ദിഗ്‌വിജയ് സിങ്ങ് വിശ്വസിച്ച് ഏൽപ്പിച്ചത് ഭരത് ചൗഹാനെ ആയിരുന്നു. അദ്ദേഹത്തിന്റെ കയ്യിൽ തെരഞ്ഞെടുപ്പിന്റെ പ്രചാരണത്തിന് ചെലവിടാൻ സമ്പാദ്യമൊന്നുമില്ലായിരുന്നു. മണ്ഡലത്തിലെ പ്രവർത്തകരിൽ നിന്ന് പിരിവിട്ടാണ് തെരഞ്ഞെടുപ്പിൽ മത്സരിച്ചത്. കെട്ടി വെച്ച കാശും പ്രചാരണത്തിന് പിരിച്ച കാശിൽ ബാക്കി വന്നതും ചേർത്ത്, ജയിച്ച പാടെ തന്നെ ഒരുവിധം പേർക്കൊക്കെ ചൗഹാൻ തെരഞ്ഞെടുപ്പിന് പിരിച്ച പണം തിരിച്ചു നൽകി.\nഎന്നാൽ എംപി സ്ഥാനം കിട്ടിയെന്നറിഞ്ഞ് പലരും പലവഴിക്ക് സ്വാധീനം ചെലുത്താനായി വന്നപ്പോൾ ചൗഹാൻ അവരോടൊക്കെ കൈകൂപ്പിക്കൊണ്ട് ഒന്നേ പറഞ്ഞുള്ളൂ. " ദയവായി എന്നോട് തെറ്റായ പണികൾ ഒന്നും തന്നെ ചെയ്യാൻ പറയരുത്. ഞാൻ ചെയ്യില്ല..! എന്റെ മനസ്സാക്ഷിക്ക് നിരക്കാത്തത് ഒന്നും തന്നെ ഞാൻ ചെയ്യില്ല..! "\nരാഷ്ട്രീയത്തിൽ നിറഞ്ഞാടിയിരുന്ന ചതിയും വഞ്ചനയും സ്വജനപക്ഷപാതവും അഴിമതിയും ഒക്കെ കണ്ട് മനംമടുത്ത ഭരത് ചൗഹാൻ തന്റെ ജീവിതത്തിൽ പിന്നീടൊരിക്കലും തെരഞ്ഞെടുപ്പിന് മത്സരിക്കുക എന്ന ആ അബദ്ധം പ്രവർത്തിച്ചില്ല. അതുകൊണ്ട് സ്വൈര്യമായി ജീവിക്കുന്നുണ്ട് എന്ന് ചൗഹാൻ അഭിമാനത്തോടെ തന്നെ പറയുന്നു.\nചർച്ച തുടങ്ങി അധികം താമസിയാതെ ചൗഹാൻ അറിയാതെ തന്നെ സത്യസന്ധത എന്ന വിഷയത്തിലേക്ക് എത്തും. അതോടെ പത്നിയും ചേരും സംസാരത്തിൽ. ആത്മാർത്ഥവും സത്യസന്ധവുമായ ജീവിക്കാൻ ആളുകൾക്ക് എന്താണിത്ര പ്രയാസം എന്നാണ് അവർ അത്ഭുതത്തോടെ ചോദിക്കുന്നത്. ജീവിതത്തിൽ ഉടനീളം പുലർത്തുന്ന സത്യസന്ധത അവർക്ക് എന്നും മറ്റുള്ളവരിൽ നിന്ന് പ്രയാസങ്ങൾ മാത്രമാണ് നൽകിയിട്ടുള്ളത്. അവരെ അത് മറ്റുള്ളവരുടെ കണ്ണിലെ കരടും ആക്കുന്നുണ്ട്.\nവളരെ സാധാരണമായ ഒരു ജീവിതമാണ് ഇരുവരുടെയും. അവർ ഉന്തിക്കൊണ്ടു വരുന്ന ഷോപ്പിങ്ങ് കാർട്ടിൽ വളരെ സൂക്ഷിച്ച്, രണ്ടുവട്ടം ആലോചിച്ച് മാത്രം തെരഞ്ഞെടുത്ത സാധനങ്ങൾ മാത്രമേ കാണാനുള്ളൂ. അതും ഒരു വ്യക്തിയുടെ ജീവിതത്തിൽ അത്യന്താപേക്ഷിതമായ സാധനങ്ങൾ മാത്രം. ആഡംബരജീവിതത്തിന്റെ ഒരു ലക്ഷണവും അവരുടെ ഷോപ്പിങ്ങിൽ കാണുന്നില്ല. അതേപ്പറ്റി സൂചിപ്പിക്കുമ്പോൾ അവർക്ക് സന്തോഷമാണ്. "ഞങ്ങൾക്ക് ഇന്നുവരെ ആരുടെ മുന്നിലും തല കുനിക്കേണ്ടി വന്നിട്ടില്ല. അങ്ങനെ ചെയ്യേണ്ട ഒരു പ്രവൃത്തിയും ഞാനോ എന്റെ ഭാര്യയോ ഇന്നുവരെ ചെയ്തിട്ടില്ല.." ചൗഹാൻ പറഞ്ഞു. പത്നിയും തലകുലുക്കി.\nദില്ലിയിലെ ഒരു സൂപ്പർമാർക്കറ്റിൽ വെച്ച് അവിചാരിതമായി ഭരത് സിങ്ങ് ചൗഹാനെ കണ്ടുമുട്ടിയതിന്റെ സന്തോഷം പങ്കുവെച്ചത് പ്രസിദ്ധ മാധ്യമപ്രവർത്തകനായ രവീഷ് കുമാറാണ്. ലോകത്ത് നന്മ പൂർണമായും അസ്തമിച്ചിട്ടില്ല എന്ന് നമുക്കും സന്തോഷിക്കാം.\nLast Updated 1, Oct 2019, 10:53 AM IST


യൂണിവേഴ്‌സിറ്റി കോളേജില് ഇനിമുതല് റീ അഡ്മിഷന് അനുവദിക്കില്ലെന്ന് വിദ്യാഭ്യാസ അഡീഷണല് ഡയറക്ടര് – Jaihind TV\nയൂണിവേഴ്‌സിറ്റി കോളേജില് ഇനിമുതല് റീ അഡ്മിഷന് അനുവദിക്കില്ലെന്ന് വിദ്യാഭ്യാസ അഡീഷണല് ഡയറക്ടര്\nതിരുവനന്തപുരം: യൂണിവേഴ്‌സിറ്റി കോളജില് സമഗ്രമായ മാറ്റങ്ങള് ഉണ്ടാകുമെന്ന് വിദ്യാഭ്യാസ അഡീഷണല് ഡയറക്ടര് കെ.കെ.സുമ. കോളജില് ഇനി മുതല് റീ അഡ്മിഷന് അനുവദിക്കില്ല. വര്‍ഷങ്ങളായി കോളജില് തുടരുന്നവരെ മാറ്റുന്നതിനെക്കുറിച്ച് ചര്‍ച്ച നടത്തും. അധ്യാപകരും വിദ്യാര്‍ഥികളും അടങ്ങുന്ന കമ്മറ്റികള് രൂപീകരിക്കാനും ബാനറുകളും പോസ്റ്ററുകളും ചുവരെഴുത്തുകളും നീക്കം ചെയ്യാനും തീരുമാനമായി. പൊലീസ് സംരക്ഷണയില് രണ്ടുദിവസത്തിനകം കോളജ് തുറക്കുമെന്നും കെ.കെ.സുമ അറിയിച്ചു.\nയൂണിവേഴ്‌സിറ്റി കോളജ് യൂണിയന് ഓഫിസില് നിന്നും ഉത്തരകടലാസ് കണ്ടെത്തിയതിലും നടപടി തുടങ്ങി. സംഭവത്തില് പ്രിന്‍സിപ്പളിനോട് റിപ്പോര്‍ട്ട് തേടുമെന്ന് വിദ്യാഭ്യാസ അഡീഷണല് ഡയറക്ടര് കെ.കെ.സുമ. ഉത്തരകടലാസ് കണ്ടെത്തിയതില് ദുരൂഹതയുണ്ടെന്നും അനധ്യാപകരായ മൂന്നുപേരെ സ്ഥലം മാറ്റാന് തീരുമാനിച്ചെന്നും കെ.കെ.സുമ മാധ്യമങ്ങളോട് പറഞ്ഞു.\nഅതേസമയം, യൂണിവേഴ്‌സിറ്റി കോളജിലെ വിദ്യാര്‍ഥിയെ കൊലപ്പെടുത്താന് ശ്രമിച്ച കേസിലെ പ്രതിയുടെ വീട്ടില് നിന്ന് ഉത്തരക്കടലാസുകളും ഫിസിക്കല് എജ്യുക്കേഷന് ഡയറക്ടറുടെ മുദ്രയും പൊലീസ് പിടിച്ചെടുത്തത്തിനെക്കുറിച്ച് കേരള സര്‍വകലാശാല വൈസ് ചാന്‍സലര് വി.പി മഹാദേവന് പിള്ളയോട് ഗവര്‍ണര് ജസ്റ്റിസ് പി. സദാശിവം അടിയന്തര വിശദീകരണം തേടി.\nവൈസ് ചാന്‍സലറുടെ മറുപടിക്ക് ശേഷമായിരിക്കും ഗവര്‍ണര് തുടര്‍നടപടികള് സ്വീകരിക്കുക. ഗവര്‍ണറുടെ ഇടപെടണമെന്ന് പ്രതിപക്ഷ പാര്‍ട്ടികളടക്കം ആവശ്യപ്പെട്ടിരുന്നു.


ആസിയ ജയില് മോചിതയായി; വിദേശത്തേക്ക് യാത്ര പുറപ്പെട്ടു\nഇസ്ലാമാബാദ്: അനിശ്ചിതത്വങ്ങള്‍ക്കും തീവ്ര ഇസ്ലാം മതസ്ഥരുടെ പ്രതിഷേധങ്ങള്‍ക്കും ഒടുവില് മതനിന്ദാക്കേസില് കുറ്റവിമുക്തയാക്കപ്പെട്ട ക്രൈസ്തവ വനിത ആസിയ ബീബിയെ ജയിലില്‍നിന്നും മോചിപ്പിച്ചു. വധശിക്ഷയ്ക്കു വിധിക്കപ്പെട്ടു എട്ടു വര്‍ഷം കാരാഗൃഹവാസം അനുഭവിച്ച ആസിയ ബീബി കുറ്റവിമുക്തയാക്കപ്പെട്ടിട്ടും ജയില് മോചനം സാധ്യമായിരുന്നില്ല. ആസിയ ബീബി ജയില് മോചിതയായെന്നു അവരുടെ അഭിഭാഷകന് സൈഫ് ഉല് മുലൂകാണ് ആഗോള സമൂഹത്തെ അറിയിച്ചത്. അവര് ഇപ്പോള് വിമാനത്തിലാണ് ഉള്ളതെന്നും എന്നാല് എവിടേക്കാണ് പോകുന്നതെന്ന് അറിയില്ലെന്നും അദ്ദേഹം പറഞ്ഞു.\nബുധനാഴ്ച രാവിലെ തന്നെ ആസിയ ബീബിയെ മോചിപ്പിച്ചുള്ള ഉത്തരവ് മുള്‍ട്ടാനിലെ ജയിലില് ലഭിച്ചു. ഇതേ തുടര്‍ന്നായിരുന്നു ജയില് മോചനം. കഴിഞ്ഞ ആഴ്ചയായിരുന്നു പാക് പരമോന്നത കോടതി ആസിയ ബീബിയുടെ വധശിക്ഷ റദ്ദാക്കിയത്. ഇസ്ലാമിക സംഘടനകള് രാജ്യവ്യാപകമായി അഴിച്ചുവിട്ട അക്രമങ്ങളെ തുടര്‍ന്നു ആസിയായുടെ മോചനം വയ്ക്കുകയായിരുന്നു. എന്നാല് ആസിയക്ക് പിന്തുണയുമായി വിവിധ രാജ്യങ്ങള് തന്നെ രംഗത്തെത്തിയിരിന്നു. അഭയം ഒരുക്കാന് സന്നദ്ധത അറിയിച്ചു സന്നദ്ധ സംഘടനകളും സജീവമായിരുന്നു. എട്ടു വര്‍ഷത്തെ പ്രാര്‍ത്ഥനക്ക് ലഭിച്ച പ്രത്യുത്തരത്തിന് ദൈവത്തിന് നന്ദി പറയുകയാണ് പാക്ക് െ്രെകസ്തവര്.


മൂന്നുപേർക്ക് കോവിഡ്; പുല്പള്ളിയിൽ വീണ്ടും ആശങ്ക | 04Aug2020\nപുല്പള്ളി : ഗ്രാമപ്പഞ്ചായത്തിലെ അഞ്ചാം വാർഡായ മീനംകൊല്ലിയിൽ കുടുംബത്തിലെ മൂന്നുപേർക്ക് കോവിഡ്-19 സ്ഥിരീകരിച്ചതോടെ പുല്പള്ളി വീണ്ടും ആശങ്കയിൽ. കോഴിക്കോട് മെഡിക്കൽ കോളേജിൽ പോയി വന്ന ദമ്പതിമാർക്കും മകൾക്കുമാണ് രോഗം സ്ഥിരീകരിച്ചത്. ഇവരുടെ വീട്ടിൽത്തന്നെ കഴിയുന്ന ബന്ധുവിന് നാട്ടിൽ സമ്പർക്കമുണ്ടായതാണ് ആശങ്കയ്ക്കിടയാക്കുന്നത്. കോഴിക്കോട് നിന്നെത്തിയ ദമ്പതിമാരും മകളും വീട്ടിൽ ക്വാറന്റീനിൽ കഴിയുകയായിരുന്നു. തിങ്കളാഴ്ചയാണ് ഇവരുടെ പരിശോധനാഫലം പോസിറ്റീവായത്.\n16 ദിവസത്തോളം തുടർച്ചയായി കൺടെയ്ൻമെന്റ് സോണായിരുന്ന പുല്പള്ളിയെ, ബുധനാഴ്ചയാണ് കൺടെയ്ൻമെന്റ് പരിധിയിൽനിന്ന് ഒഴിവാക്കിയത്.\nമീനംകൊല്ലി കൺടെയ്ൻമെന്റ് സോൺ\n:പുതിയ കേസുകൾ സ്ഥിരീകരിച്ചതിനെത്തുടർന്ന് മീനംകൊല്ലി വാർഡിനെ കൺടെയ്ൻമെന്റ് സോണായി പ്രഖ്യാപിച്ചു. താഴെയങ്ങാടി മുതൽ ആനപ്പാറ വരെയുള്ള ഭാഗമായിരിക്കും ടൗണിൽ കൺടെയ്ൻമെന്റ് സോൺ പരിധിയിലാകുക. നാലാംവാർഡ് കൺടെയ്ൻമെന്റ് സോണിൽനിന്ന് ഒഴിവാക്കി.ബിവറേജസ് കോർപ്പറേഷൻ ഔട്ട്‌ലെറ്റും ഇതിൽ ഉൾപ്പെടും.\nഎന്നാൽ, ടൗണിലെ ബാങ്ക് ശാഖകളിൽ തിരക്ക് നിയന്ത്രിക്കാൻ കഴിയാത്തത് ശക്തമായ പ്രതിഷേധത്തിനിടയാക്കുന്നുണ്ട്. ബാങ്ക് അധികൃതർ ക്രമീകരണങ്ങൾ ഏർപ്പെടുത്തുന്നില്ലെന്നാണ് ആക്ഷേപം. തിങ്കളാഴ്ച രാവിലെ മുതൽ വൻ തിരക്കാണ് ബാങ്കുകൾക്കുമുമ്പിൽ അനുഭവപ്പെട്ടത്. സാമൂഹിക അകലം പാലിക്കാതെ തിക്കിത്തിരക്കിയായിരുന്നു ബാങ്കിനുമുമ്പിൽ ആളുകൾ വരിനിന്നത്.


ശ്രീറാം വെങ്കിട്ടരാമനെ സസ്‌പെന്റ് ചെയ്തു – Chandrika Daily\nBy chandrika Monday August 5, 2019 17:40 pm\nശ്രീറാം വെങ്കിട്ടരാമനെ സസ്‌പെന്റ് ചെയ്തു\nമാധ്യമപ്രവര്‍ത്തകനെ കാറിടിച്ചുകൊന്ന കേസില് റിമാന്റിലായ സര്‍വെ ഡയറക്ടര് ശ്രീറാം വെങ്കിട്ടരാമന് ഐഎഎസിനെ തല്‍സ്ഥാനത്ത് നിന്നും സസ്‌പെന്റ് ചെയ്തു. ചീഫ് സെക്രട്ടറിയാണ് ഇത് സംബന്ധിച്ച ഉത്തരവിട്ടിരിക്കുന്നത്. സസ്പെന്‍ഷന് കാലാവധി…\nമാധ്യമപ്രവര്‍ത്തകനെ കാറിടിച്ചുകൊന്ന കേസില് റിമാന്റിലായ സര്‍വെ ഡയറക്ടര് ശ്രീറാം വെങ്കിട്ടരാമന് ഐഎഎസിനെ തല്‍സ്ഥാനത്ത് നിന്നും സസ്‌പെന്റ് ചെയ്തു. ചീഫ് സെക്രട്ടറിയാണ് ഇത് സംബന്ധിച്ച ഉത്തരവിട്ടിരിക്കുന്നത്. സസ്പെന്‍ഷന് കാലാവധി പുറത്തുവന്നിട്ടില്ല. കൊലപാതക കേസില് ഉള്‍പ്പെട്ട് കേരളത്തില് ഐ.എ.എസ് ഉദ്യോഗസ്ഥന് അറസ്റ്റിലാകുന്നത് ആദ്യമാണെന്നാണ് വിവരം.\nതലസ്ഥാനത്ത് മാധ്യമപ്രവര്‍ത്തകനെ കാറിടിച്ച് കൊന്ന കേസിലെ പ്രതിയായ വെങ്കിട്ടരാമന്റെ സസ്പെന്റ് നടപടി വൈകിയത് വിമര്‍ശനങ്ങള്‍ക്ക് കാരണമായിരുന്നു. ശനിയാഴ്ച്ച ഉച്ചയോടെയായിരുന്നു ശ്രീറാം വെങ്കിട്ടരാമനെ പൊലീസ് അറസ്റ്റ് ചെയ്തത്. ഇതിന് പിന്നാലെ റിമാന്‍ഡ് ചെയ്യുകയായിരുന്നു.\nസിറാജ് ദിനപത്രം തിരുവനന്തപുരം യൂണിറ്റ് മേധാവിയാണ് തിരൂര് സ്വദേശിയായ കെ.എം. ബഷീറിനെയാണ് സര്‍വ്വേ ഡയറക്ടര് ശ്രീറാം വെങ്കിട്ടരാമന് കാറിടിച്ച് കൊലപ്പെടുത്തിയത്. ശനിയാഴ്ച പുലര്‍ച്ചെ ഒരു മണിയോടെ തിരുവനന്തപുരം മ്യൂസിയം പൊലീസ് സ്റ്റേഷന് സമീപമായിരുന്നു അപകടം. റോഡരികില് നിര്‍ത്തിയിട്ടിരുന്ന ബഷീറിന്റെ ബൈക്കിന് പിന്നില് ശ്രീറാം വെങ്കിട്ടരമാന്റെ കാറിടിക്കുകയായിരുന്നു.\nCategories: Culture, More, News, Video Stories, Views Tags: km basheer murder, sriram vengittaraman


ഇനി മുത്താറിക്കാലം | Agriculture | Deshabhimani | Thursday Dec 21, 2017\nആര് വീണാറാണിUpdated: Thursday Dec 21, 2017\nലോകത്ത് ഏറ്റവും കൂടുതല് പ്രമേഹരോഗികളുള്ള നാടാണ് നമ്മുടേത്. ഇതിനു വിദഗ്ധര് നിര്‍ദേശിക്കുന്ന പരിഹാരങ്ങളിലൊന്നാണ് ചെറുധാന്യങ്ങള്. റാഗിയെന്നും മുത്താറിയെന്നും വിളിപ്പേരുള്ള കൂവരകുതന്നെയാണ് ചെറുധാന്യങ്ങളില് ഒന്നാമന്.\nവിസ്തീര്‍ണത്തില് 45 ശതമാനവും കൃഷിചെയ്യുന്ന കര്‍ണാടകമാണ് മുത്താറിക്കൃഷിയില് ഒന്നാമന്. തമിഴ്നാടും ആന്ധ്രപ്രദേശും ഒട്ടും പിന്നിലല്ല.\nപോഷകസമ്പന്നമായ മുത്താറിയാണ് മുലപ്പാല് കഴിഞ്ഞാല് കുഞ്ഞുങ്ങളുടെ നാവില് ചാലിക്കുന്ന ആദ്യത്തെ കട്ടിയാഹാരം. മറ്റേത് ധാന്യത്തെക്കാളും കൂടുതല് കാത്സ്യവും പ്രോട്ടീനുമുള്ളതിനാല് മുത്താറി ചെറുധാന്യങ്ങളില് വമ്പനാണ്.\nഎല്യുസിനേ കോറക്കാന എന്ന ശാസ്ത്രനാമത്തില് അറിയപ്പെടുന്ന മുത്താറിക്ക് വളക്കൂറുള്ള മണ്ണ് വേണമെന്ന നിര്‍ബന്ധമൊന്നും ഇല്ല. മൂന്ന് സീസണില് മുത്താറിക്കൃഷി ചെയ്യാമെങ്കിലും നമ്മുടെ നാട്ടില് ജനവരി-ഡിസംബറില് കൃഷിയിറക്കി മാര്‍ച്ച്-ഏപ്രിലില് വിളവെടുക്കുന്നതാണ് ഏറ്റവും ഉത്തമം. കതിര് വിളയുന്ന സമയത്ത് വരണ്ട കാലാവസ്ഥയാണ് മുത്താറിക്ക് പഥ്യം.\nകോ-2, കോ-7, കോ-8, കോ-9, കോ-10 എന്നീ ഇനങ്ങള് കേരളത്തിലെ കൃഷിക്ക് യോജിച്ചവയാണ്. ഒരേക്കര് കൃഷിക്ക് രണ്ടുകി.ഗ്രാം വിത്ത് മതി. അരസെന്റ് സ്ഥലത്തെ ഞാറ്റടിയില്‍നിന്നുമുള്ള തൈയുണ്ടെങ്കില് ഒരേക്കറില് പറിച്ചുനടാം. മൂന്നാഴ്ച പ്രായമായ തൈയാണ് പറിച്ചുനടാന് നല്ലത്.\nനന്നായി ജൈവവളം ചേര്‍ത്ത് പാകപ്പെടുത്തിയ മണ്ണില് ഒരടി അകലത്തില് ചാലെടുത്ത് അരയടി അകലത്തില് തൈകള് നടണം. നട്ടാല് ഉടനെയും പിന്നീട് ആഴ്ചയിലൊരിക്കലും നന നല്‍കാം. മൂന്നാഴ്ചയിലൊരിക്കല് കള പറിച്ചെടുക്കണം. രാസവളം നല്‍കുന്നുണ്ടെങ്കില് 25 കി.ഗ്രാം യൂറിയയും 50 കി.ഗ്രാം രാജ്ഫോസും 15 കി.ഗ്രാം പൊട്ടാഷും ഒരേക്കറിന് ആവശ്യം. കതിരുകള് മഞ്ഞകലര്‍ന്ന തവിടുനിറമാകുമ്പോള് കൊയ്തെടുക്കാം. ഒരേക്കറില്‍നിന്ന് 200 മുതല് 300 കി.ഗ്രാം മുത്താറി ഉറപ്പിക്കാം. മുത്താറിയുടെ വൈക്കോല് നല്ലൊരു കാലിത്തീറ്റയാണ്.\nപ്രളയശേഷം കൃഷിയും മണ്ണും സംരക്ഷിക്കാൻ


ഭാര്യയെ തീ കൊളുത്തിയശേഷം ഒളിവില് പോയ ഭര്‍ത്താവ് മംഗളുരുവില് പോലീസ് പിടിയില് – Tip of India News\nഭാര്യയെ തീ കൊളുത്തിയശേഷം ഒളിവില് പോയ ഭര്‍ത്താവ് മംഗളുരുവില് പോലീസ് പിടിയില്\nകണ്ണൂര്: ഭാര്യയെ തീ കൊളുത്തിയശേഷം ഒളിവില് പോയ ഭര്‍ത്താവ് മംഗളുരുവില് പോലീസ് പിടിയിലായി. സ്വയം തീ കൊളുത്തിയെന്ന് ആശുപത്രിക്കിടക്കയില് മൊഴി നല്‍കിയ പൊള്ളലേറ്റ ഭാര്യ ഭര്‍ത്താവ് ചെയ്തതാണെന്ന് തിരുത്തിപ്പറഞ്ഞതോടെയാണ് ഭാര്യയെ തീ കൊളുത്തിയശേഷം ഒളിവില് പോയത്. മദ്യപിച്ച് വീട്ടില് എത്തിയ അലവില് കൊമ്പ്രത്ത് വീട്ടില് സന്ദീപ്(33) വഴക്കിനെ തുടര്‍ന്ന് ഭാര്യ രാഖി(25)യുടെ ദേഹത്ത് ടിന്നര് ഒഴിക്കുകയായിരുന്നു.\nതുടര്‍ന്ന് ശരീരത്തില് തീ പടര്‍ന്ന രാഖി വീടിന്റെ മുന്‍വശത്തേക്ക് ഓടുകയായിരുന്നു. രാഖിയുടെ കരച്ചില് കേട്ട് എത്തിയ അയല്‍ക്കാരാണ് രാഖിയെ ആശുപത്രിയില് എത്തിച്ചത്. ആശുപത്രിയില് എത്തിയപ്പോള് മജിസ്ട്രേറ്റിനു മുന്‍പാകെ രാഖി നല്‍കിയ മൊഴി താന് സ്വയം തീ കൊളുത്തി എന്നായിരുന്നു. എന്നാല്, പിന്നീട് സഹോദരി സന്ധ്യയോട് ഭര്‍ത്താവാണ് തീ കൊളുത്തിയതെന്ന് പറയുകയായിരുന്നു. തുടര്‍ന്ന് മജിസ്ട്രേറ്റിനു മുന്‍പാകെ മൊഴി മാറ്റി നല്‍കുകയായിരുന്നു.\nരാഖിയും ദമ്പതികളുടെ ഏകമകള് രണ്ടര വയസ്സുള്ള ആത്മികയും മാത്രമാണ് സംഭവസമയത്ത് വീട്ടില് ഉണ്ടായിരുന്നത്. ഭര്‍ത്താവിന്റെയും ബന്ധുക്കളുടെയും നിര്‍ബന്ധത്തെ തുടര്‍ന്നായിരുന്നു ആദ്യം മൊഴി നല്‍കിയതെന്നും രാഖി പറഞ്ഞു. അതേസമയം കണ്ണൂര് എ.കെ.ജി ആശുപത്രിയില് പ്രവേശിപ്പിച്ച രാഖിയെ പിന്നീട് കോഴിക്കോട് ബേബി മെമ്മോറിയല് ആശുപത്രിയിലേക്ക് മാറ്റിയെങ്കിലും രാഖി മരിക്കുകയായിരുന്നു.\nപുല്‍വാമ ആക്രമണത്തില് ഉള്‍പ്പെട്ട ഒരു പാകിസ്താന് ഭീകരന് കൂടി അറസ്റ്റില്\nഅമിത് ഷായുടെ രാജി ആവശ്യപ്പെട്ട് പാര്‍ലമെന്റില് നിലപാട് കടുപ്പിക്കാന് തീരുമാനിച്ച് പ്രതിപക്ഷം


ഐഫോണിന്റെ സ്വകാര്യതാ ഫീച്ചര് എടുത്തുകാണിച്ച് ആപ്പിൾ പരസ്യം, ആന്‍ഡ്രോയിഡിനെ കളിയാക്കല്? | Apple | iPhone | Technology News | Elon Musk | Technology News | Tech News | Malayalam Technology News | Manorama Online\nഐഫോണിന്റെ സ്വകാര്യതാ ഫീച്ചര് എടുത്തുകാണിച്ച് ആപ്പിൾ പരസ്യം, ആന്‍ഡ്രോയിഡിനെ കളിയാക്കല്?\nടെക് ക്യാപ്സ്യൂൾസ് May 20, 2022 11:16 AM IST\nആപ്പിളിന്റെ പുതിയ പരസ്യമാണ് ഇപ്പോള് ടെക് ലോകത്തിന്റെ ശ്രദ്ധ പിടിച്ചുപറ്റിയിരിക്കുന്നത്. പ്രീമിയം ഫോണ് സീരീസായ ഐഫോണ് 13 നെക്കുറിച്ചോ മാക്ബുക്കുകളെക്കുറിച്ചോ അല്ല ഈ പരസ്യം. ഏതാനും ദിവസം മുൻപു പുറത്തുവന്ന ഒരു വിവരം ഉപയോഗിച്ച് ഗൂഗിളിനെയും ആന്‍ഡ്രോയിഡിനെയും അടിക്കാനുള്ള വടിയായാണ് ഇത് ഉപയോഗിച്ചിരിക്കുന്നത്. അതുപോലെ തന്നെ ഐഫോണ് ഉപയോക്താക്കള് എന്തുകൊണ്ട് ആപ് ട്രാക്കിങ് ഓണ് ചെയ്യണമെന്ന് ശക്തമായി ഓര്‍മപ്പെടുത്തുകയും ചെയ്യുന്നു. ഏതെല്ലാം തരത്തിലാണ് ഒരാളുടെ ഫോണില്‍നിന്നും ബ്രൗസറില്‍നിന്നും ശേഖരിക്കുന്ന സ്വകാര്യ വിവരങ്ങള് ഗൂഗിളും മറ്റും ലേലത്തിനു വയ്ക്കുന്നത് എന്നാണ് ആപ്പിള് തുറന്നുകാട്ടുന്നത്; ഇത് എങ്ങനെ ഒഴിവാക്കാമെന്നും. പരസ്യം ഇവിടെ കാണാം: https://bit.ly/3wtAE3V\nപരസ്യത്തിലെ നായിക യെലി (Ellie) എന്ന കൊച്ചു പെണ്‍കുട്ടിയാണ്. അവള് ഒരു റെക്കോർഡ് ഷോപ്പിലേക്കു ചെല്ലുമ്പോള് അവിടെ അവളുടെ സ്വകാര്യ വിവരങ്ങള് ലേലം ചെയ്യപ്പെടുന്നതു കാണുന്നു. ഒരാളുടെ ഡേറ്റ എങ്ങനെ ചോര്‍ത്തുന്നു എന്നതിന്റെ ലഘുവിവരണം കൂടിയാണിത്. തന്റെ മെയിലിലെ വിവരങ്ങള്, ബ്രൗസിങ് ഹിസ്റ്ററി, കോണ്ടാക്ട്‌സ് തുടങ്ങിയവയെല്ലാം ലേലം ചെയ്യപ്പെടുന്നു എന്നാണ് യെലി കണ്ടെത്തുന്നത്. ആപ്പിള് ഇത് അല്‍പം അതിശയോക്തിയോടു കൂടിയാണ് അവതരിപ്പിച്ചിരിക്കുന്നത് എന്ന് പറയാം. ആപ്പുകളുടെ ട്രാക്കിങ് ഒഴിവാക്കുന്നതില് ഐഫോണുകൾ എങ്ങനെ ആന്‍ഡ്രോയിഡുകളേക്കാള് ഭേദപ്പെട്ട രീതിയില് പ്രവര്‍ത്തിക്കുന്നുവെന്നും കമ്പനി പറയാതെ പറയുന്നു. എത്ര പെട്ടെന്ന് യെലിക്ക് തന്റെ ഫോണില് ട്രാക്കിങ് ഒഴിവാക്കാനാകുന്നു എന്നാണ് ആപ്പിള് കാണിക്കുന്നത്.\nഡേറ്റാ ലേലത്തെക്കുറിച്ച് അടുത്തിടെ പുറത്തുവന്ന ഞെട്ടിക്കുന്ന വിവരങ്ങള് ഇവിടെ വിശദാമായി വായിക്കാം. https://bit.ly/3sNR2dn\n∙ ശക്തമായ പ്രചാരണം\nലോകമെമ്പാടുമുള്ള ഇന്റര്‍നെറ്റ് ഉപയോക്താക്കള് തങ്ങളുടെ സ്വകാര്യത എങ്ങനെ തിരിച്ചുപിടിക്കണം എന്നതിനെക്കുറിച്ചുള്ള പ്രചാരണത്തിന്റെ ഭാഗമാണ് പുതിയ പരസ്യവും. സ്വകാര്യ വിവരങ്ങള് മുതല് സാമ്പത്തിക കാര്യങ്ങളെക്കുറിച്ചുള്ള വിവരങ്ങള് വരെ എങ്ങനെ ചില കമ്പനികള് കൈക്കലാക്കുന്നുവെന്ന് കൂടുതല് പേരെ ബോധവല്‍ക്കരിക്കാനാണ് കമ്പനിയുടെ ശ്രമം. കഴിഞ്ഞ ഒരു പതിറ്റാണ്ടായി സുതാര്യത ഇല്ലാത്ത രീതിയില് ടെക്‌നോളജി കമ്പനികള് സ്വകാര്യ വിവരങ്ങള് ശേഖരിച്ചുകൊണ്ടിരിക്കുകയാണെന്ന് ആപ്പിള് പറയുന്നു.\nഓണ്‍ലൈനായും ഓഫ്‌ലൈനായും ഡേറ്റ ശേഖരിച്ച് ചില കമ്പനികള് വിറ്റുകൊണ്ടിരിക്കുന്നു. ഇങ്ങനെ ശേഖരിക്കുന്ന ഡേറ്റ വഴി ടെക്‌നോളജി കമ്പനികള് അമേരിക്കയില്‍നിന്നും യൂറോപ്പില്‍നിന്നും മാത്രമായി 227 ബില്യന് ഡോളറിലേറെയാണ് ഓരോ വര്‍ഷവും ഉണ്ടാക്കുന്നത്. ഉപയോക്താക്കള് ബോധവാന്മാരാകാത്തിടത്തോളം കാലം ഇതിനെതിരെ ഒന്നും ചെയ്യാനാവില്ല. ആന്‍ഡ്രോയിഡ്, വിന്‍ഡോസ് ഉപയോക്താക്കള് അതതു കമ്പനികളുടേതല്ലാത്ത, സ്വകാര്യതയ്ക്കു പ്രാധാന്യം നല്‍കുന്ന ആപ്പുകളും സേവനങ്ങളും ഉപയോഗിക്കുന്നത് ഒരു പരിധിവരെ സഹായിച്ചേക്കും.\n∙ ആപ്പിളും സ്വകാര്യതയും\nആപ്പിളിന്റെ മുന് മേധാവി സ്റ്റീവ് ജോബ്‌സ്, ഇപ്പോഴത്തെ തലവന് ടിം കുക്ക് എന്നിവര് സ്വകാര്യതയെ ഗൗരവത്തിലെടുക്കണമെന്ന് ശക്തിയുക്തം ഓര്‍മപ്പെടുത്തുന്നവരാണ്. തങ്ങളുടെ എതിരാളികള് എങ്ങനെയാണ് ഡേറ്റാ ദുരുപയോഗം ചെയ്യുന്നതെന്ന് പലവട്ടം കമ്പനി പറഞ്ഞുകഴിഞ്ഞു. ഇത് പരമാവധി ഒഴിവാക്കാനായി ഐഒഎസ് 15 ല് ധാരാളം ഫീച്ചറുകള് ഉള്‍പ്പെടുത്തിയിട്ടുണ്ട്. ഗൂഗിള്, ഫെയ്‌സ്ബുക് തുടങ്ങിയ കമ്പനികളുടെ രീതികളില്‍നിന്ന് ഏറെ വിഭിന്നമാണ് ആപ്പിളിന്റെ ചിന്താഗതി. അതേസമയം, ആപ്പിളിന്റെ സ്വകാര്യതാ ഫീച്ചറുകള് ഉദ്ദേശിച്ച ഫലം നല്‍കിത്തുടങ്ങിയോ എന്ന് ഇപ്പോഴും സംശയവും ഉണ്ട്. എന്തായാലും, പുതിയ ഫീച്ചറുകള് ഐഒഎസ് 14.5ല് കൊണ്ടുവന്നതിനു ശേഷം ഫെയ്‌സ്ബുക്കിന്റെ വരുമാനത്തില് 10 ബില്യന് ഡോളറിലേറെ കുറവു വന്നിട്ടുണ്ടെന്നു പറയുന്നു.\n∙ ഐഫോണ് ഉപയോക്താക്കള്‍ക്ക് കടുത്ത മുന്നറിയിപ്പുമായി ഐടി മന്ത്രാലയം\nആപ്പിളിന്റെ ഏറ്റവും പുതിയ ഐഒഎസ്, ഐപാഡ് ഒഎസ് വേര്‍ഷനായ 15.5 ലേക്ക് അപ്‌ഡേറ്റ് ചെയ്യാത്തവര്‍ക്കു നേരെ കനത്ത ആക്രമണ സാധ്യത നിലനില്‍ക്കുന്നു എന്ന മുന്നറിയിപ്പു പുറത്തിറക്കിയിരിക്കുകയാണ് ഇന്ത്യന് ഐടി മന്ത്രാലയത്തിനു കീഴില് പ്രവര്‍ത്തിക്കുന്ന സേര്‍ട്ട്. ഉപയോക്താക്കള് എത്രയും വേഗം അപ്‌ഡേറ്റ് ചെയ്യണമെന്നാണ് നിര്‍ദേശം.\n∙ ജോലിക്കാര് ഓടിപ്പിടിച്ച് ഓഫിസിലേക്കു വരേണ്ടെന്ന് ആപ്പിള്\nതങ്ങളുടെ ജോലിക്കാര് ആഴ്ചയില് മൂന്നു ദിവസം ഓഫിസിലെത്തി ജോലി ചെയ്യണമെന്ന് ആപ്പിള് കമ്പനി ഉത്തരവിറക്കിയിരുന്നു. ഇത് ജോലിക്കാര്‍ക്ക് ഇടയില് കടുത്ത അസന്തുഷ്ടി പടര്‍ത്തി. ഇക്കാരണത്താല് കമ്പനിയുടെ ആര്‍ട്ടിഫിഷ്യല് ഇന്റലിജന്‍സ് വിഭാഗത്തിന്റെ മേധാവി ഇയന്‍ഗുഡ്‌ഫെലോ രാജിയും സമര്‍പ്പിച്ചു. ഇദ്ദേഹം ഗൂഗിളിന്റെ ഡീപ്‌മൈന്‍ഡ് വിഭാഗത്തിലേക്കാണ് പോകുന്നത്. കൂടുതല് ജോലിക്കാര് വിട്ടുപോകാതിരിക്കാനാണ് ആപ്പിള് നിലപാട് മാറ്റിയിരിക്കുന്നത്. എന്നാല്, കോവിഡ് ചിലയിടത്തു വീണ്ടും കൂടുന്നത് തങ്ങളുടെ ശ്രദ്ധിയില്‍പ്പെട്ടു എന്നും അതുകൊണ്ട് ആരും തിടുക്കപ്പെട്ട് ഓഫിസിലേക്കു വരേണ്ടന്നുമാണ് കമ്പനി ഇപ്പോള് പറഞ്ഞിരിക്കുന്നത്.\n∙ ഫോണിനൊപ്പം ചാര്‍ജര് നല്‍കാത്തതിന് ആപ്പിളിനും സാംസങ്ങിനും വീണ്ടും പിഴ\nകാര്‍ബണ് പ്രസരണം കുറയ്ക്കാനാണെന്നു പറഞ്ഞ് ഫോണുകള്‍ക്കൊപ്പം ചാര്‍ജര് നല്‍കാതെയുള്ള ട്രെന്‍ഡ് തുടങ്ങിവച്ചത് ആപ്പിള് ആണ്. തുടര്‍ന്ന് സാംസങ് അടക്കമുള്ള മറ്റു കമ്പനികളും ഈ രീതി ഏറ്റുപിടിച്ചു. ചാര്‍ജറില്ലാതെയുള്ള ഫോണ് വില്‍പന തങ്ങളുടെ രാജ്യത്ത് അനുവദനീയമല്ലെന്നു പറഞ്ഞ് ബ്രസീല് ആപ്പിളിന് പിഴയിട്ടിരുന്നു. തങ്ങളുടെ രാജ്യത്തേക്ക് ചാര്‍ജറില്ലാത്ത (പവര് അഡാപ്റ്റര്) ഇല്ലാത്ത ഫോണുകള് വില്‍പനയ്ക്ക് എത്തിക്കുന്നത് നിയമ വിരുദ്ധമാണെന്നു പറഞ്ഞാണ് ബ്രസീല് ഇപ്പോള് വീണ്ടും ആപ്പിളിനും സാംസങ്ങിനും പിഴയിട്ടിരിക്കുന്നത്.\n∙ ക്രിപ്‌റ്റോകറന്‍സിയില് പ്രതീക്ഷയര്‍പ്പിച്ച എല്‍സാല്‍വഡോറിന് കനത്ത ആഘാതം\nക്രിപ്‌റ്റോകറന്‍സിയില് പ്രതീക്ഷയര്‍പ്പിച്ച് മുതല്‍മുടക്കു നടത്തിയ എല്‍സാല്‍വഡോറിന് കനത്ത ആഘാതമേറ്റതായി റോയിട്ടേഴ്‌സ്. ക്രിപ്‌റ്റോകറന്‍സിയുടെ വില ഇടിഞ്ഞതോടെ സർക്കാരിന്റെ ആസ്തിയുടെ മൂന്നിലൊന്ന് ഒഴുക്കിക്കൊണ്ടു പോയിരിക്കാമെന്നാണ് റിപ്പോര്‍ട്ട്.\n∙ വിറ്റുവരവില് കുറവുണ്ടായി എന്ന് ഷഓമി\nലോകത്തെ ഏറ്റവും വലിയ സ്മാര്‍ട് ഫോണ് നിര്‍മാണ കമ്പനികളിലൊന്നായ ഷഓമി 2022ലെ ആദ്യ പാദത്തിലെ വരുമാനത്തില് ഇടിവു തട്ടിയെന്ന് അറിയിച്ചു. ഈ പാദത്തില് സ്മാര്‍ട് ഫോണ് വിൽപനയില് 22.1 ശതമാനം കുറവുണ്ടായി. ജനുവരി-മാര്‍ച്ച് മാസങ്ങളില് കമ്പനിക്ക് ലഭിച്ചത് 73.35 ബില്യന് ഡോളറാണ്. തലേവര്‍ഷം ഇത് 76.88 ബില്യന് ഡോളറായിരുന്നു.\n∙ ഡെമോക്രാറ്റുകള്‍ക്ക് വോട്ടു ചെയ്യാനാവില്ലെന്ന് മസ്‌ക്\nകഴിഞ്ഞ കാലത്ത് താന് ഡെമോക്രാറ്റുകള്‍ക്കാണ് വോട്ടു ചെയ്തിരുന്നതെന്ന് ലോകത്തെ ഏറ്റവും വലിയ ധനികനായ ഇലോണ് മസ്‌ക്.\nകാരണം അവര് കരുണയുള്ളവരായിരുന്നു. ഇപ്പോള് അവര് വെറുപ്പിന്റെയും വിഭജിപ്പിക്കലിന്റെയും പാര്‍ട്ടിയായിരിക്കുന്നു. ഇനി അവരെ പിന്തുണയ്ക്കാനാവില്ല. താനിനി റിപ്പബ്ലിക്കന് പാര്‍ട്ടിക്ക് വോട്ടു ചെയ്യുമെന്നും ഇനി തനിക്കെതിരെ ഡെമോക്രാറ്റുകള് നടത്താനിരിക്കുന്ന വൃത്തികെട്ട നീക്കങ്ങള് കണ്ടോളൂ എന്നും മസ്ക് ട്വീറ്റു ചെയ്തു.\n∙ പാവപ്പെട്ടവനായ ഇലോണ്\nപുതിയ ട്വീറ്റ് മസ്‌കിന്റെ പ്രധാന കമ്പനിയായ ടെസ്‌ലയുടെ ഓഹരി വില 6.8 ശതമാനം ഇടിച്ചു. അദ്ദേഹം ലോകത്തെ രണ്ടാമത്തെയോ മൂന്നാമത്തെയോ ധനികനായേക്കാമെന്നും വിലയിരുത്തലുകൾ വന്നു. ഇതോടെ ‘ഇലോണ് പാവപ്പെട്ടവനായി’ (poor Elon) എന്ന പ്രയോഗം ട്വിറ്ററില് പരക്കെ പ്രചരിക്കപ്പെട്ടു. ഇത് ട്വിറ്ററിലുള്ള വ്യാജ അക്കൗണ്ടുകളില് നിന്നാകാമെന്നു പറഞ്ഞ് അദ്ദേഹത്തിന്റെ അമ്മ മേ മസ്‌കും രംഗത്തെത്തി.\n∙ ടിക്‌ടോക് ഗെയിമിങ്ങിലേക്ക്\nലോകത്തെ ഏറ്റവും പ്രചാരമുള്ള സമൂഹ മാധ്യമങ്ങളിലൊന്നായ ടിക്‌ടോക് കമ്പനി ഇനി ഗെയിം വികസിപ്പിക്കലിലേക്കും തിരിഞ്ഞേക്കുമെന്ന് റിപ്പോര്‍ട്ട്. വിയറ്റ്‌നാമിലുള്ള ടിക്‌ടോക് ആപ്പിലാണ് ഇപ്പോള് ഗെയിമുകള് പരീക്ഷണാര്‍ഥം നല്‍കി തുടങ്ങിയിരിക്കുന്നതെന്ന് എപി റിപ്പോര്‍ട്ടു ചെയ്യുന്നു.\nEnglish Summary: Apple’s new ad brings the focus back on privacy and here's why it’s important\n‘ഭ്രാന്തന് ആശയങ്ങളുടെ’ തമ്പുരാന് ഇന്ന് പിറന്നാൾ, മസ്കിന്റെ സ്വപ്നങ്ങളെല്ലാം ലോകത്തിന് അദ്ഭുതം...\nഎവിടെ പോകുന്നു നെഗറ്റീവ് കമന്റുകൾ? ഓൺലൈൻ ഷോപ്പിങ് സൈറ്റുകൾ ഇവ മുക്കുന്നോ?\nഐഫോൺ വിൽപന: ആപ്പിൾ വാരിക്കൂട്ടുന്നത് വൻ ലാഭം, ഞെട്ടിക്കും കണക്കുകള് പുറത്ത്\n2 റിയർ ക്യാമറകൾ, 90Hz ഡിസ്പ്ലേ ഫീച്ചറുകളുമായി നോക്കിയ ജി11 പ്ലസ് പുറത്തിറങ്ങി\nവിപണിയിൽ തരംഗമായില്ല, ജിയോഫോൺ നെക്സ്റ്റ് വില കുത്തനെ കുറച്ചു\nവരുന്നത് ഐഫോൺ 14, കൂടുതൽ പേർക്ക് ജോലി നൽകുമെന്ന് ഫോക്സ്കോൺ\nhttps-www-manoramaonline-com-technology-technology-news 3jueo271825qj1oubdj9b9pna1 video-component


August 9, 2011 മറ്റുവാര്‍ത്തകള്\nമാരുതം നമത രാക്ഷസാന്തകം\nശ്രീരാമദൂതം ശരണം പ്രപദ്യേ\nനമോസ്തു രുദ്രോരുയമാനി ലേഭ്യോ\nഭാരതസംസ്‌കാരം കരുപ്പിടിപ്പിച്ച മഹാ സങ്കല്പങ്ങളും മഹാതത്വങ്ങളും അനവധിയുണ്ട്. മഹാപുരുഷന്മാരുടെ മാര്‍ഗനിര്‍ദ്ദേശങ്ങള് അവയില് അതീവശ്രദ്ധേയങ്ങളാണ്. അനുകരിക്കുവാനും അഭ്യസിക്കുവാനും ഉപാസനാശക്തികൊണ്ട് താദ്ത്മ്യം പ്രാപിക്കുവാനുമുള്ള അത്ഭുതസിദ്ധി മഹാത്മാക്കളുടെ അനുഗ്രഹം കൊണ്ട് ലഭിക്കുന്നു. അലസത നീങ്ങി അത്ഭുതകരമായ ക്ഷമാപാടവം അതുകൊണ്ട് ഉണ്ടാകുന്നു. അഹന്തയും ആര്‍ഭാടവും ഇല്ലാത്ത ജീവിതത്തിന് അത് അടിത്തറയാകുന്നു. ആത്മവിസ്മൃതിയും ആത്മനിര്‍വൃതിയും അതുകൊണ്ട് ലഭിക്കുന്നു. അടിമത്തം സൃഷ്ടിച്ച അനാഥത്വവും അലസതയും അതോടെ നശിക്കുന്നു. അല്പബുദ്ധി വിശ്വദര്‍ശിയായി വളരുന്നു. പരിമിതികള് പരിഛേദിക്കപ്പെടുന്നു. പാദുകപൂജ പരബ്രഹ്മപൂജയായി പരിണമിക്കുന്നു. പങ്കിലചിന്തകള് പാവനചിന്തകള്‍ക്കു വഴിമാറുന്നു. അല്പത്വം അനന്തതയില് വിലയിക്കുന്നു. സേവ്യസേവക ഭാവം ഏകീഭവിക്കുന്നു. അനുസരണം ആത്മനിഷ്ഠയായി ശക്തിയാര്‍ഡ്ഡിക്കുന്നു. കര്‍മം ജ്ഞാനത്തിനു വഴികാട്ടുന്നു. ജ്ഞാനം കര്‍മത്തെ നിയന്ത്രിക്കുന്നു. യോഗാനുഭൂതി ആത്മാനുഭൂതിയാണെന്നറിയുന്നു. വിനയം വിജ്ഞാനത്തിനു വഴിതെളിക്കുന്നു. പ്രേയസ്സ് ശ്രേയസ്സിന് പാദകം പണിയുന്നു. സന്നിധിയും സാന്നിധ്യവും താദാത്മ്യം പ്രാപിക്കുന്നു. വ്യക്തിയും തത്വവും അനന്യഭാവം കൈക്കൊള്ളുന്നു. കാരുണ്യം കൊണ്ട് കരുത്താര്‍ജ്ജിച്ച സങ്കല്പം അധര്‍മത്തെ കര്‍ക്കശമായി നേരിടുന്നു.\nആഞ്ജനേയ മഹാപ്രഭുവിന്റെ സവിശേഷതകള്\nമരവിച്ചും മാനഭംഗപ്പെട്ടും മനംമടുത്ത മനുഷ്യത്വം ചരിത്രരേഖകളില് ധാരാളമുണ്ട്. ലോകസാഹിത്യം സംഭാവനചെയ്ത സമശീര്‍ഷതയും ധര്‍മലക്ഷ്യവും സമ്പത്തിനെ അതിജീവിച്ച് സമര്‍പണത്തെ സാധൂകരിച്ച സന്ദര്‍ഭങ്ങളും ഒട്ടും കുറവല്ല. സ്വാര്‍ത്ഥതയും നിസ്വാര്‍ത്ഥതയും ധര്‍മവും അധര്‍മവും തമ്മിലുള്ള പോരാട്ടങ്ങളില് സ്വാര്‍ത്ഥതയും അധര്‍മചിന്തയും താല്ക്കാലിക വിജയം കൈവരിച്ച് ലങ്കാപുരങ്ങള് അനേകം പടുത്തുയര്‍ത്തിയിട്ടുണ്ട്. അനേകായിരം രാവണന്മാര് അവകളില് യഥേഷ്ടം സൈ്വരവിഹാരം നടത്തിയിട്ടുണ്ട്. മര്‍ദിക്കപ്പെട്ട മനുഷ്യത്വത്തില് നിന്ന് പിടഞ്ഞെഴുന്നേറ്റ ധര്‍മബോധം അജയ്യമായ മഹാശക്തിയായി പ്രളയാശക്തിയെപ്പോലെ പടര്‍ന്നുപിടിച്ചിട്ടുണ്ട്. എങ്കിലും അധര്‍മത്തെയല്ലാതം ശാലീനങ്ങളായ യാതൊന്നിനേയും ആക്രമിക്കുവാന് തയ്യാറായിട്ടില്ല. ത്യാഗവും സേവനവും കൊണ്ടുള്ള പുണ്യം നേടിയ അനുഭവങ്ങളാണ് മനുഷ്യലോകത്തിനു വഴികാട്ടിയിട്ടുള്ളത്. സത്യത്തിന്റെ ശ്രീകോവിലില് കൊളുത്തിയ ഭദ്രദീപം നിത്യഭാസ്സായിത്തന്നെ തുടരുന്നു. അഴിഞ്ഞാടിയ അധികാരവും അമിത സമ്പന്നതയും കെട്ടിയുറപ്പിച്ച അനീതിയും ശൃംഗങ്ങളെയും ഗോപുരങ്ങളെയും അനായാസേന അടിച്ചുടച്ച ആദര്‍ശധീരത ഇന്നും അവികലം പുലരുന്നുണ്ട്. അനീതിക്കും അക്രമത്തിനും അനുവദിക്കപ്പെട്ട അല്പകാലജീവിതം അദ്ഭുതങ്ങള് സൃഷ്ടിച്ച് ‘അസ്തമിച്ചു’പോയതല്ലാതെ ശാശ്വതമായ ധര്‍മബോധത്തെ തകര്‍ത്തിട്ടില്ല. നവരത്‌നങ്ങള്‍ക്കും ധര്‍മസല്ലാപങ്ങള്‍ക്കും തടഞ്ഞുനിര്‍ത്താനാകാത്ത ധര്‍മത്തിന്റെ നിത്യസ്രോതസ്സ് അവിരാമം പ്രവഹിക്കുന്നു പുണ്യഭൂമിയാണ് ആഞ്ജനേയമഹാപ്രഭുവിന്റെ കര്‍മഭൂമി. ലളിതമാണ് അവിടുത്തെ ജീവിതം എങ്കിലും പ്രൗഢമാണ് അദ്ദേഹത്തിന്റെ ചിന്തകള്. നിസ്വാര്‍ത്ഥമാണ് അവിടുതത്തെ സേവനം. നിഷ്‌കാമമാണ് ആ മഹാപ്രഭൂവിന്റെ കര്‍മങ്ങള്. നിരങ്കുരമാണ് അവിടുത്തെ നിര്‍ദേശങ്ങള്. എന്നാല് നിരഞ്ജനമാണ് ആഞ്ജനേയന്റെ സങ്കല്പങ്ങള്. നിശ്ചയദാര്‍ഡ്യമാണ് അവിടുത്തെ കര്‍മശക്തി. ആത്മാരാമത്വമാണ് ആ മഹാപ്രഭുവിന്റെ വിജയരഹസ്യം. ഹനുമാന്റെ സര്‍വകര്‍മങ്ങളിലും രാമസങ്കല്പം സജീവമായി നില്ക്കുന്നു. അമാനുഷികത്വവും അദ്ഭുതസിദ്ധികളും ആഞ്ജനേയന് ജന്മസിദ്ധമായിരുന്നു. ഇച്ഛാശക്തിയും ക്രിയാശക്തിയും താദാത്മ്യം പ്രാപിച്ച് ആഞ്ജനേയന്റെ ജ്ഞാനശക്തിയെ ഉദ്ദീപിപ്പിച്ചിരുന്നു. ഹനുമാന്റെ വ്യക്തിത്വവും ഗുണങ്ങളും സമശീര്‍ഷങ്ങളാണ്. ആദര്‍ശപുരുഷനായ ആഞ്ജനേയന് അതിമാനുഷനും, അധിദേവനുമാണ്. അമിതബലവാനും അജയ്യനായപടയാളിയുമാണ് ആ ദിവ്യപുരുഷന്.. അദ്ദേഹത്തിന്റെ സേവനത്തില് അന്തര്‍ലീനമായ ഒരു ദര്‍ശനമുണ്ട്. അനന്തതയിലേക്ക് ആഴ്ന്നിറങ്ങുന്ന അനുഭൂതിവിശേഷം അതില് നിന്നു ലഭിക്കുന്നു. ആനന്ദം അനുഭവവേദ്യമാകുന്ന അവാച്യമായ അന്തര്‍മുഖത്വത്തിന് ചൈതന്യം പകരുന്നു.. അലസമായ ലോകത്തിന് ആഞ്ജനേയന് നല്കുന്ന സിദ്ധൗഷധമാണ് കര്‍ത്തവ്യബോധം. ദുരയും ദുര്‍മതയും കൊണ്ട് ദുഷിച്ച് ലോകത്തിന് ഒരു വാനരന് നല്കുന്ന മറുപടി അത്യന്ത്യം ആശ്വാസകരമാണ്. അഹന്തയറ്റ ആ ജീവിതം, അനന്തമഹിമാവാര്‍ത്ത സേവനം കൊണ്ട് ധന്യമാണ്. ആഞ്ജനേയന്റെ സിദ്ധിവൈഭവം നിസ്വാര്‍ത്ഥസേവനത്തിനുള്ള കവാടങ്ങള് തുറന്നിടുന്നു. അര്‍ത്ഥമോഹമോ അനര്‍ത്ഥദോഷമോ ആ സേവനസങ്കല്പത്തെ കളങ്കപ്പെടുത്തുന്നില്ല. സമര്‍പണം കൊണ്ട് ധന്യമാകുന്ന ലക്ഷ്യബോധമാണ് ആഞ്ജനേയന്റെ സേവനമാഹാത്മ്യം. നശ്വരതയില് നിന്നും അനശ്വരതയിലേക്കുള്ള ഒരു തീര്‍ത്ഥയാത്രയാണത്. പവിത്രമായ ആ സങ്കല്പത്തില് അസ്തമിക്കാത്ത പാപങ്ങളില്ല. അകളങ്കമായ ആ സന്ദേശത്തില് ഉയിര്‍ക്കൊള്ളാത്ത ആദര്‍ശങ്ങളില്ല. സാധാരണത്വം നഷ്ടപ്പെടാത്ത അസാധാരണത്വം ആ കര്‍മസരണിയെ സര്‍വാദരണീയമാക്കുന്നു. അതിലൂടെയുള്ള പ്രയാണം അപ്രാപ്യങ്ങളെ പ്രാപ്യങ്ങളാക്കുന്നു. ചഞ്ചലാത്വം നശിപ്പിക്കുന്നു. അചഞ്ചലത്വം സ്ഥായീഭാവം നേടുന്നു. അധര്‍മത്തിനെതിരെ വെട്ടിത്തുറന്ന അതിവിശാലമായ കര്‍ണകാണ്ഡമാണത്. നഷ്ടകഷ്ടങ്ങള് ആ കര്‍മസരത്തിനെ ആശ്രദ്ധമാക്കുന്നില്ല. ആവേശവും അമിതശക്തിയും പകരുന്ന അധീശത്വം അതിനുണ്ട്. ദുര്‍ബലനെ ബലവാനാക്കുന്നു. ദുരയും ദുര്‍മോഹവും അവസാനിക്കുന്നു. ദുഷ്പ്രഭുത്വം തകര്‍ന്നടിയുന്നു. ദുരാഗ്രഹങ്ങള് നശിക്കുന്നു. അഹന്തയ്ക്ക് അടി ഏല്പിക്കുന്നു. പരിഹാസങ്ങള് ഒതുങ്ങുന്നു. പരിഭവത്തിനിടമില്ലാതാകുന്നു. ക്ഷുദ്രചിന്തകള് അടിയുന്നു. കപടത നശിക്കുന്നു. വഞ്ചന നഞ്ചുതിന്നുന്നു. അധര്‍മത്തിന്റെ ശിലാഫലകങ്ങള് തകര്‍ന്നടിഞ്ഞ് ധര്‍മത്തിന്റെ അനശ്വരദീപ്തി പരക്കുന്നു.\nകര്‍മാകര്‍മവികര്‍മങ്ങളൊക്കെയം ഗ്രഹിച്ച ആഞ്ജനേയന് സ്ഥിരപ്രഞ്ജനായ ഒരു കര്‍മയോഗിയായി വളര്‍ന്നു. കാമസങ്കല്പവിവര്‍ജിതമായ ആ മഹാജീവിതം എളിമകൊണ്ട് മഹിമയും വിനയം കൊണ്ട് വിശാലതയും ആര്‍ജിച്ചു. നിരാശയും നിര്‍മലനും നിരഹങ്കാരിയുമായ ആഞ്ജനേയന് അത്യത്ഭുതകരമായ കര്‍മരഹസ്യം വെളിവാക്കുന്നു.\nഅപ്രമേയമായ മനഃസാന്നിദ്ധ്യവും, സംയമനശക്തിയും ഹനുമാന്റെ കര്‍മങ്ങളെ സുസാധ്യമാക്കിത്തീര്‍ത്തു. പ്രസാദാത്മകത്വം കൊണ്ട് അയനാലളിതമെന്ന് പ്രത്യക്ഷബോധം ജനിപ്പിക്കുമാറുള്ള കര്‍മങ്ങള് പലതും സാധാരണ ലോകത്തിന് ദുഷ്‌ക്കരമുള്ളതാണ്. ഔചിത്യം കൈവെടിയാതെയുള്ള വാക്കുകളും പ്രവൃത്തികളുമാണ് അദ്ദേഹത്തിന്റെ വിജയരഹസ്യം. ആകാംക്ഷയും ആവേശവും മുഖവുരയാക്കാവുന്ന പല സംഭവങ്ങളും മിതവും സാരവുമായ വാക്കുകളിലൂടെ അവതരിപ്പിക്കുന്നതിനുള്ള അമേയപാടവം മാരുതിയുടെ പ്രത്യേകതയാണ്. മിതഭാഷിയായ ആഞ്ജനേയന്റെ വാഗ്പടുത്വം തികഞ്ഞ വാഗ്മിയെന്ന മഹത്വം അദ്ദേഹത്തിന് നേടിക്കൊടുത്തു.\nഅനുകരണീയനും ആദര്‍ശവാദിയുമായ ദൂതന്, ലളിതവും പ്രൗഢവുമായ ദൗത്യത്തിലൂടെ അദ്ധ്യാത്മവേദിയില് ആദത്മാരാമാപദം വരെ വളര്‍ന്നെത്തി. ഭക്തിയുടെ പാരമ്യതയില് വ്യക്തിത്വം വിലയം പ്രാപിച്ച അനുഭവമാണ് മാരുതിയില് നാം ദര്‍ശിക്കുന്നത്. ഒരു യോഗിയുടെ അത്ഭുത സിദ്ധികളും ജ്ഞാനിയുടെ ദര്‍ശനവ്യാപ്തിയും ആ വ്യക്തിത്വത്തെ സമ്പൂര്‍ണമാക്കിയിരുന്നു.\nആഞ്ജനേയന് തനതായ ഒരു ജീവിത സന്ദേശമുണ്ട്. സ്വാഭാവികമായ കര്‍മശേഷിയിലൂടെ സ്വയം രൂപപ്പെട്ടതാണ് അത്. മമത വിട്ട് കര്‍മം ആചരിച്ചതുകൊണ്ടുള്ള മഹത്വം തന്നെയാണ് മാരുതി നല്കിയ സന്ദേശത്തിന്റെ രഹസ്യം. സര്‍വവും ഈശ്വരാര്‍പ്പണമാക്കിയ ത്യാഗത്തിന്റെ മഹിമകൊണ്ട് ആ വ്യക്തിത്വം സമാദരണീയമാണ്.\nശക്തിയുടെയും ശാന്തിയുടെയും പ്രതീകമാണ് മാരുതി. വിഘ്‌നഹാരിയായ മാരുതി അനേകങ്ങളുടെ മനോമന്ദിരങ്ങളില് നിത്യപൂജിതനായി തെളിഞ്ഞുവിളങ്ങുന്നു. മഹാമനീഷിയും ആദികവിയുമായ വാത്മീകിയുടെ കവനമനോഹരമായ കാവ്യചിത്രം പൂജയും പുഷ്പാര്‍ച്ചനയും ഏറ്റുവാങ്ങുന്നു. ആരാധ്യമായ സങ്കല്പത്തോടുകൂടി മാത്രമേ ആഞ്ജനേയന്റെ അത്ഭുതപരാക്രമങ്ങളും ദൗത്യകൗശലങ്ങളും ചിന്തിക്കാനാവൂ. ഒരു സാധാരണ ദൂതനെ അവതരിപ്പിക്കുമ്പോള് ഉണ്ടാകുന്ന സാധാരണത്വമ്ല ആഞ്ജനേയന് എന്ന ദൂതനിലൂടെ മനുഷ്യമനസ്സില് രൂപപ്പെടുന്നത്. അസാദ്ധ്യങ്ങള് സാദ്ധ്യമാകുന്ന വിശ്വാസം, അപ്രമേയങ്ങള് പ്രമേയങ്ങളായ അനുഭവം, അവികലമായ സങ്കല്പം, അത്യനര്‍ഘമായ ആദര്‍ശശുദ്ധി, അപ്രതിഹതമായ ശക്തിപ്രഭാവം, നിഷ്‌കളങ്കമായ സമീപനം, കര്‍ത്തവ്യോന്മുഖമായ പ്രേരണ, ആത്മവിശ്വാസം, സുരക്ഷിതബോധം, അമാനുഷികത്വം, വിനയം, ഔചിത്യം, വിപദിധൈര്യം, ദൂരദര്‍ശിത്വം, സര്‍വോപരി സംപൂര്‍ണ വ്യക്തിത്വം കാഴ്ചവെക്കുന്ന ആത്മാരാമത്വം എന്തിനേറെ മനുഷ്യമനസ്സിനെ ഉപരിപ്ലവചിന്തകളില് നിന്നും ഉദാത്തവും ഉത്തുംഗവുമായ പദവിയിലേക്ക് ഉയര്‍ത്തുന്ന ആരാധ്യമായ സങ്കല്പമാണ് ആഞ്ജനേയന്. നിഗമനിഗൂഢമായ ആദ്ധ്യാത്മികതയും വ്യക്തിവൈശ്യഷ്ട്യവും സമ്മേളിക്കുന്ന വ്യക്തിത്വമാണ് മാരുതിക്കുള്ളത്. ഉന്നതനായി വളരുവാനും കലപിംശരീരനായി ഏഴയുടെ എളിമയിലേക്കിറങ്ങി വരുവാനും ആഞ്ജനേയനു കഴിയും.


മരണദൂതുമായി എത്തിയ നാത്‌സി പൊലീസ്: വാഴ്സയിലെ ജൂത കൂട്ടക്കുരുതിയുടെ വാർഷികം | Defense | Adolf Hitler | World War II | Technology | Defence News | Malayalam Technology News | Manorama Online\nമരണദൂതുമായി എത്തിയ നാത്‌സി പൊലീസ്: വാഴ്സയിലെ ജൂത കൂട്ടക്കുരുതിയുടെ വാർഷികം\nഅശ്വിൻ നായർ May 17, 2021 06:22 PM IST\nജൂതചരിത്രത്തിലെ ഏറ്റവും ഞെട്ടിച്ച ഒരു സംഭവത്തിന്റെ വാർഷികമാണ് ഈ മേയിൽ കടന്നു പോകുന്നത് ഹിറ്റ്‌ലറുടെ ഭരണകാലത്തും രണ്ടാം ലോകയുദ്ധ കാലഘട്ടത്തിലും യൂറോപ്പിൽ ജൂതർ വലിയ രീതിയിൽ അടിച്ചമർത്തപ്പെട്ടിരുന്നു. എന്നാൽ ചുരുങ്ങിയ തോതിലെങ്കിലും നാത്‌സികൾക്കെതിരെയുള്ള പ്രതിഷേധങ്ങളും ചില ജൂതക്കോളനികളിലെങ്കിലും ഉയർന്നിരുന്നു. അതിലൊന്നായിരുന്നു വാഴ്സയിലേത്.\nഇന്നത്തെ പോളണ്ടിന്റെ തലസ്ഥാനമാണ് വാഴ്സ. രണ്ടാംലോകമഹായുദ്ധത്തിന്റെ ചതുരംഗക്കളത്തിൽ ആദ്യ ചുവട് വച്ച സ്ഥലം. ജർമൻ ഏകാധിപതി ഫ്യൂറർ അഡോൾഫ് ഹിറ്റ്ലർ, തന്റെ അധികാരപരിധിയിലെ ഭൂവിസ്തൃതി വർധിപ്പിക്കാനുള്ള ബ്ലിറ്റ്സ്ക്രീഗ് ശ്രമത്തിന്റെ ഭാഗമായി 1939 സെപ്റ്റംബറിൽ പോളണ്ടിനെ ആക്രമിച്ചതോടെ രണ്ടാം ലോകയുദ്ധത്തിനു കാഹളാരവമായി. പിന്നീട് പോളണ്ടിലെ നല്ലൊരു ഭാഗം ജർമൻ ആധിപത്യത്തിൻ കീഴിൽ പുലർന്നു.\nപോളണ്ടിൽ ഒരു വലിയ വിഭാഗം ജൂതർ ജീവിച്ചിരുന്നു. വാഴ്സയിലെ ജ്യൂയിഷ് ക്വാർട്ടറിൽ. ഇതു പിന്നീട് ഒരു ഘെറ്റോയായി മാറി. ഘെറ്റോയെന്നാൽ നാത്‌സികൾ ജൂതരെ കേന്ദ്രീകരിച്ചു പാർപ്പിച്ചിരുന്ന വലിയ കോളനികൾ. ഇത്തരത്തിൽ ഏർപ്പെടുത്തിയ ജൂതക്കോളനികളിൽ ഏറ്റവും വലുതായിരുന്നു വാഴ്സയിലേത്. 1940 ഒക്ടോബറിൽ നടത്തിയ കണക്കെടുപ്പ് പ്രകാരം നാലു ലക്ഷം ജൂതർ ഇവിടെ വസിച്ചിരുന്നു. ഒരു മുറിയിൽ ശരാശരി9പേർ വച്ച്. പട്ടിണിയും അസുഖങ്ങളും ഘെറ്റോയെ വേട്ടയാടിക്കൊണ്ടിരുന്നു.\n∙ ഗ്രേറ്റ് ആക്ഷൻ\nജൂതരെ ഉന്മൂലനം ചെയ്യുന്ന ‘ഗ്രേറ്റ് ആക്ഷൻ’ എന്നു പേരുള്ള പദ്ധതിയുടെ നടപടികളുടെ ഭാഗമായി 1942 ജൂലൈ മുതൽ സെപ്റ്റംബർ വരെയുള്ള സമയത്ത് നാത്‌സി എസ്എസ്, പൊലീസ് യൂണിറ്റുകൾ വാഴ്സ ഘെറ്റോയിലെ ജൂതരെ പോളണ്ടിലുള്ള ട്രെബ്‌ലിങ്ക കോൺസൺട്രേഷൻ ക്യാംപിലേക്കു മാറ്റാൻ തുടങ്ങി. രണ്ടരലക്ഷത്തോളം ജൂതരെ ഇപ്രകാരം മാറ്റി. മുപ്പത്തയ്യായിരത്തോളം പേരെ ഘെറ്റോയ്ക്കുള്ളിൽ തന്നെ നാത്‌സി സൈന്യം കൊലപ്പെടുത്തി. 1943 വർഷത്തിന്റെ തുടക്കത്തിൽ ഘെറ്റോയിലെ ജൂതരുടെ എണ്ണം മുക്കാൽ ലക്ഷം എന്ന നിലയിലേക്കു ചുരുങ്ങിയിരുന്നു. വാഴ്സ ഘെറ്റോയിലെ ജൂതർ തങ്ങളെ ട്രെബ്‌ലിങ്കയിലേക്കു കൊണ്ടുപോകുന്നതിനെ ഭയന്നിരുന്നു. പുനരധധിവാസം എന്ന പേരിലുള്ള ഈ നടപടി തങ്ങൾക്കുള്ള മരണവാറന്റാണെന്ന് അവർക്ക് നന്നായി അറിയാമായിരുന്നു. ശക്തരിൽ ശക്തരായ നാത്‌സികൾക്കെതിരെ ഒരു ചെറുത്തുനിൽപ്പിന് ശേഷിയില്ലെങ്കിൽ പോലും ജീവനായി ഒന്നു പൊരുതാൻ ജൂതക്കോളനിയിലെ ചിലർ തീരുമാനിച്ചു. സെഡ്ഓബി എന്ന സംഘടനയ്ക്ക് അവർ രൂപം നൽകിയതങ്ങനെയാണ്. ഇരുന്നൂറിലധികം ജൂതർ ഇതിൽ അംഗങ്ങളായിരുന്നു.\nവലതുപക്ഷ ആശയത്തിൽ ആകൃഷ്ടരായ ജൂതർ ജ്യൂയിഷ് മിലിട്ടറി യൂണിയൻ എന്ന രഹസ്യസംഘടനയ്ക്കും രൂപമേകി. ഇരു സംഘടനകളും ചേർന്ന് 750 അംഗസംഖ്യ വരുന്ന ഒരു ജൂതപ്പോരാളി സംഘത്തെ വാഴ്സാ കോളനിക്കുള്ളിൽ വാർത്തെടുത്തു. നാത്‌സിവിരുദ്ധ പോളിഷ് സായുധ സംഘടനയായ ഹോം ആർമിയുമായും ബന്ധമുണ്ടാക്കാൻ ഈ സംഘടനകൾക്കു സാധിച്ചു. ഇവരിൽ നിന്നു പിസ്റ്റളുകളും ബോംബുകളും ജൂതർ നേടി.\n1943 ൽ നാത്‌സി സൈന്യവും പൊലീസും വാഴ്സ കോളനിയിലേക്കു തിരികെ വന്നു. അവിടെ ശേഷിച്ച ജൂതരെ തിരികെ കൊണ്ടുപോകാൻ. ഇത്തവണ ട്രെബ്‌ലിൻകയിലേക്കല്ല, മറിച്ച് ലുബ്‌ലിൻ ജില്ലയിലുള്ള നിർബന്ധിത തൊഴിൽ കേന്ദ്രത്തിലേക്കു മാറ്റാനായിരുന്നു നാത്‌സികളുടെ നീക്കം. എന്നാൽ ഇത്തവണ പോയ സംഘങ്ങളിൽ ജൂതരുടെ സായുധ സംഘങ്ങളുമുണ്ടായിരുന്നു. യാത്രാമധ്യേ ഇവർ ജർമൻ സേനാംഗങ്ങളുമായി ഏറ്റുമുട്ടി. ഏറ്റുമുട്ടിയ ജൂതരെല്ലാം വധിക്കപ്പെട്ടു. എന്നാൽ ഈ സംഭവം കാരണം ജർമൻ സൈന്യത്തിന്റെ ശ്രദ്ധ തെറ്റി. ഇതേ സമയം കൊണ്ട് പിടിയിലായ മറ്റു ജൂതരിൽ ചിലർക്ക് രക്ഷപ്പെടാനുള്ള അരങ്ങൊരുങ്ങി.ആ ആക്രമണം നാത്‌സികളെ ഒന്ന് ഞെട്ടിച്ചു. അവർ ബാക്കിയുള്ള ജൂതരെ ഘെറ്റോയിൽ നിന്നു നീക്കുന്നത് കുറച്ചുനാളത്തേക്കു മാറ്റിവച്ചു. ഇതേ സംഭവം ജൂതർക്കിടയിൽ ചെറിയ ആത്മവിശ്വാസം നിറച്ചു. അവർ ഘെറ്റോയിൽ ബങ്കറുകളും മറ്റു ഒളിവിടങ്ങളുമുണ്ടാക്കി. തങ്ങളുടെ പിസ്റ്റളുകൾ കൈയിൽവച്ചു നടന്നു.\n∙ വാഴ്സ പ്രക്ഷോഭം\n1943 ഏപ്രിൽ 19 മുതലുള്ള നാലാഴ്ചക്കാലം വാഴ്സയിലെ ജൂതർ, നാത്സികൾക്കെതിരെ പ്രക്ഷോഭം തുടങ്ങി. വാഴ്സ അപ്റൈസിങ് എന്നാണ് ഇത് അറിയപ്പെടുന്നത്. ഇതു കൂടിയായതോടെ നാത്‌സി കോപം അധികരിച്ചു തുടങ്ങി. വാഴ്സയിലെ പൊലീസ് മേധാവിയായി ജർഗൻ സ്ട്രൂപ്പിനെ നാസി ഭരണകൂടം നിയമിച്ചു. രണ്ടായിരത്തിലധികം സൈനികരുമായി സ്ട്രൂപ് ഒരു പുതിയ സംഘം രൂപീകരിച്ചത് ആയിടെ.\nമോർഡെക്കായി അനീലവിക്സ് എന്ന ഇരുപത്തിനാലുകാരന്റെ നേതൃത്വത്തിൽ എഴുന്നൂറോളം ജൂതർ നാത്സികൾക്കെതിരെ ചെറുത്തുനിൽപ് തുടങ്ങി. ആദ്യദിനത്തിൽ ജൂതർ നാത്സികളെ ഞെട്ടിച്ചു. 12 നാത്സികൾ കൊല്ലപ്പെട്ടതോടെയാണിത്. ജർമൻകാരെ പെട്ടെന്ന് ആക്രമിച്ച ശേഷം ബങ്കറിലേക്കു മടങ്ങിപ്പോയി ഒളിക്കുന്നതായിരുന്നു ജൂതരുടെ രീതി. പിസ്റ്റളുകളും പഴഞ്ചൻ തോക്കുകളും, കൈബോംബുകളും ഉപയോഗിച്ച് ജൂതർ നാത്സികളെ ആക്രമിച്ചു. കോളനിയിലെ ആളുകളും ഉള്ളിലേക്കു കയറുന്നതിനും ഇവരെ പിടിക്കുന്നതിനും ജർമൻ സൈന്യത്തിനു തടസ്സം സൃഷ്ടിച്ചു. അന്നേ ദിവസത്തെ ആക്രമണം ജർമൻകാർ വൈകുന്നേരത്തോടെ അവസാനിപ്പിച്ചു.\nരണ്ടാം ദിനം കൂടുതൽ കരുത്തരായാണ് നാത്‌സികൾ എത്തിയത്. വിഷവാതകവും വേട്ടപ്പട്ടികളും ഫ്ലെയിംത്രോവർ എന്നറിയപ്പെടുന്ന സ്ഫോടകവസ്തുക്കളുമൊക്കെ അവർക്കൊപ്പം ഉണ്ടായിരുന്നു. അന്നും പോരാട്ടം തുടർന്നു, ജൂതരുടെ ചെറുത്തുനിൽപ്പും. നാത്‌സികളെ എതിരിടാമെന്ന വിപതിധൈര്യം ജൂതരിൽ ഉയർന്നു തുടങ്ങി.\nഎന്നാൽ മൂന്നാം ദിനമായ മേയ് 16നു സർവസംഹാരത്തിനു തയാറായാണ് നാത്‌സികൾ എത്തിയത്. കോളനിയിൽ വെടിവയ്പു നടത്താനോ ജൂതരെ പിടിക്കാനോ അവർക്ക് ലക്ഷ്യമുണ്ടായിരുന്നില്ല. കോളനി മൊത്തത്തിൽ നശിപ്പിക്കുക, അഗ്നിക്കിരയാക്കുക എന്നതായിരുന്നു ലക്ഷ്യം. ഒരു മാസത്തോളം നാത്‌സി സേന ഘെറ്റോയിൽ ആക്രമണം നടത്തി. കോളനി ഏകദേശം പൂർണമായി തകർത്തു.\nഏഴായിരത്തിലധികം ജൂതർ കൊല്ലപ്പെട്ടു. അത്രയും തന്നെ ജൂതരെ പിടികൂടി തടവിലാക്കി. കോളനിയിൽ നിന്നു 42000 ജൂതരെ ട്രാവ്നിക്കി, ലുബ്ലിൻ ക്യാംപുകളിലേക്കയയ്ക്കുകയും പിന്നീടവരെ കൊലപ്പെടുത്തുകയും ചെയ്തു. മെയ് 16നു കോളനി പൂർണമായും നാത്‌സി അധീനതയിലായി. വിജയസൂചകമായി അവിടെ സ്ഥിതി ചെയ്ത വാഴ്സ ഗ്രേറ്റ് സിനഗോഗ് എന്ന ജൂത ദേവാലയം നാത്‌സികൾ കത്തിച്ചു നശിപ്പിച്ചു.\nEnglish Summary: On the anniversary of the Warsaw Ghetto


രോഗപ്രതിരോധശേഷി വർദ്ധിപ്പിക്കാൻ വിറ്റാമിൻ ഇ അടങ്ങിയ അഞ്ച് ഭക്ഷണങ്ങൾ ഉൾപ്പെടുത്തൂ | vitamin rich foods for boost immune system\nരോഗപ്രതിരോധശേഷി വർദ്ധിപ്പിക്കാൻ വിറ്റാമിൻ ഇ അടങ്ങിയ അഞ്ച് ഭക്ഷണങ്ങൾ ഉൾപ്പെടുത്തൂ\nFirst Published Dec 16, 2020, 4:06 PM IST\nവിറ്റാമിൻ ഇ സമ്പുഷ്ടമായ ഭക്ഷണങ്ങൾ കഴിക്കുന്നത് രോഗപ്രതിരോധ ശേഷി കൂട്ടാനും രക്തക്കുഴലുകളുടെ ആരോഗ്യം നിലനിർത്താനും, അതിലും പ്രധാനമായി, ചർമ്മത്തിന്റെ യുവത്വവും തിളക്കവും നിലനിർത്താനും സഹായിക്കുന്നു. ഈ കൊവിഡ് കാലത്ത് രോഗപ്രതിരോധ സംവിധാനം മെച്ചപ്പെടുത്തുന്നതിന് വിറ്റാമിൻ ഇ അടങ്ങിയ ഈ ഭക്ഷണങ്ങൾ ശീലമാക്കൂ...\nനിലക്കടല: ആന്റിഓക്‌സിഡന്റുകളുടെ മികച്ച ഉറവിടമാണ് നിലക്കടല. കൂടാതെ മോണോസാച്ചുറേറ്റഡ് കൊഴുപ്പുകളാൽ സമ്പന്നവുമാണ്. കാൽ കപ്പ് കപ്പലണ്ടിയിൽ നിങ്ങൾക്ക് ഒരു ദിവസം ആവശ്യമായ വിറ്റാമിൻ ഇ-യുടെ 20 ശതമാനം അടങ്ങിയിരിക്കുന്നു. മാത്രമല്ല, ഇവ കഴിക്കുന്നതിലൂടെ കുറെ നേരത്തേക്ക് വിശപ്പ് അനുഭവപ്പെടുകയില്ല എന്നതിനാൽ, ശരീരഭാരം വർദ്ധിക്കാനുള്ള സാധ്യതയും കുറയ്ക്കുന്നു.\nഇലക്കറികൾ: ഇലക്കറികളിൽ വിറ്റാമിനുകളും ധാതുക്കളും മറ്റ് അവശ്യ പോഷകങ്ങളും അടങ്ങിയിരിക്കുന്നു. രോഗപ്രതിരോധശേഷി കൂട്ടാനും ഫാറ്റി ലിവർ തടയാനും ഇലക്കറികൾ വളരെ നല്ലതാണ്.\nബ്രൊക്കോളി: ശരീരത്തിന് ആവശ്യമായ വിവിധ പോഷകങ്ങളാൽ സമ്പന്നമാണ് ബ്രൊക്കോളി. ആരോഗ്യകരമായ ഭക്ഷണ ക്രമീകരണത്തിനായി നിങ്ങളുടെ ദൈനംദിന ഭക്ഷണത്തിൽ ബ്രൊക്കോളി ഉൾപ്പെടുത്തുക.\nകിവി: വിറ്റാമിൻ സി, ഇ, കെ, ആന്റിഓക്‌സിഡന്റുകൾ തുടങ്ങിയവയുടെ മികച്ച ഉറവിടമായ കിവി. പ്രതിരോധശേഷി വർദ്ധിപ്പിക്കാൻ സഹായിക്കുന്ന നിരവധി ഘടകങ്ങൾ ഇതിൽ അടങ്ങിയിട്ടുണ്ട്. സാലഡിലോ, സ്മൂത്തിയായ കഴിക്കാവുന്നതാണ്.\nബദാം: വിറ്റാമിൻ ഇ ധാരാളം അടങ്ങിയ നട്സുകളിലൊന്നാണ് ബദാം. ഹൃദയസംബന്ധമായ അസുഖങ്ങൾ തടയുന്നതിനും പ്രതിരോധശേഷി കൂട്ടുന്നതിനും ദിവസവും ഒരു പിടി ബദാം ശീലമാക്കുക.\nCovid Kerala: കരുതിയിരിക്കണം കൊവിഡാനന്തര രോഗങ്ങളെ; പോസ്റ്റ് കൊവിഡ് ക്ലിനിക്കുകൾ ശക്തമാക്കി; ആരോഗ്യ മന്ത്രി\nIPL 2022 : ഐപിഎല് തുടങ്ങും മുമ്പേ ഇംഗ്ലീഷ് താരങ്ങളുടെ കാര്യത്തില് ആശങ്ക\nJude Anthany : കൂടെ പ്രവര്‍ത്തിക്കാന് ആഗ്രഹിക്കുന്ന സൂപ്പര് ആക്ടര്; 'ബ്രോ ഡാഡി'ക്കൊപ്പം ജൂഡ് ആന്റണി\nUP Election 2022 : 'ജാട്ട് വിഭാഗവും ബിജെപിയും ഒരുപോലെ മുഗളന്മാരെ നേരിട്ടു'; ജാട്ട് നേതാക്കളെ കണ്ട് അമിത് ഷാ\nഅപകടത്തിൽ വിരലുകളുടെ ചലനശേഷി പോയ പ്രവാസിക്ക് ക്ഷേമ ബോർഡ് നൽകിയത് 600 രൂപ!


‘ഇനി ബിന്ദു ടീച്ചറിന് മാജിക്ക് വല്ലതും അറിയുമോ?’: പേരിനൊപ്പം പ്രൊഫസർ, ആർ.ബിന്ദുവിനെതിരെ പരിഹാസവുമായി ശ്രീജിത്ത് പണിക്കർ | social media|magician gopinath muthukadu|sreejith panicker|sreejith panicker’s fb post|R Bindhu\nമന്ത്രി ആർ ബിന്ദു ജനങ്ങളെ തെറ്റിദ്ധരിപ്പിച്ചെന്ന് ഹൈക്കോടതിയിൽ ഹർജി\nപാലക്കാട്: പ്രൊസറല്ലാതിരുന്നിട്ടും ഇരിങ്ങാലക്കുടയിലെ എൽ.ഡി.എഫ് സ്ഥാനാർഥി ആർ. ബിന്ദു തെരഞ്ഞെടുപ്പ് പ്രചാരണത്തിനായുള്ള പോസ്റ്ററുകളിലും നോട്ടിസുകളിലും പ്രൊഫസർ.ബിന്ദു എന്നാണ് വച്ചിരുന്നതെന്നും ബാലറ്റ് പേപ്പറിലും പ്രൊഫസർ. ബിന്ദു എന്നാണ് കൊടുത്തിരുന്നതെന്നും എതിർ സ്ഥാനാർഥിയായ യു.ഡി.എഫിലെ തോമസ് ഉണ്ണിയാടൻ ഹൈക്കോടതിയിൽ ഹർജി നൽകിയിരുന്നു.\nഇതിന്റെ പശ്ചാത്തലത്തിൽ ആർ. ബിന്ദുവിനെതിരെ പരിഹാസവുമായി എത്തിയിരിക്കുകയാണ് രാഷ്ട്രീയ നിരീക്ഷകൻ ശ്രീജിത്ത് പണിക്കർ. പ്രൊഫസർ അല്ലെങ്കിലും മജീഷ്യൻ ഗോപിനാഥ് മുതുകാടിന്റെ പേരിനൊപ്പം പ്രൊഫസർ എന്നു വക്കാറുണ്ടല്ലോ എന്നും ഇനി ബിന്ദു ടീച്ചറിന് മാജിക്ക് വല്ലതും അറിയുമോ? എന്നും ശ്രീജിത്ത് ചോദിക്കുന്നു.\nപ്രൊഫസർ അല്ലാതിരുന്നിട്ടും പോസ്റ്ററുകളിലും ബാലറ്റിലും പ്രൊഫസർ എന്ന് പേരിനൊപ്പം വച്ചതുവഴി മന്ത്രി ആർ ബിന്ദു ജനങ്ങളെ തെറ്റിദ്ധരിപ്പിച്ചെന്ന് ഹൈക്കോടതിയിൽ ഹർജി.\nഅതിപ്പോ പ്രൊഫസർ അല്ലെങ്കിലും നമ്മുടെ ഗോപിനാഥ് മുതുകാടിന്റെ ഒക്കെ പേരിനൊപ്പം പ്രൊഫസർ എന്നു വക്കാറുണ്ടല്ലോ. ഇനി ബിന്ദു ടീച്ചറിന് മാജിക്ക് വല്ലതും അറിയുമോ?\nsocial media magician gopinath muthukadu sreejith panicker sreejith panicker's fb post R Bindhu


ഐ ലീഗ്: തട്ടകത്തില് പഞ്ചാബിനെ സമനിലയില് തളച്ച് ഗോകുലം - Malayalam MyKhel\n» ഐ ലീഗ്: തട്ടകത്തില് പഞ്ചാബിനെ സമനിലയില് തളച്ച് ഗോകുലം\nUpdated: Sunday, March 1, 2020, 9:00 [IST]\nകോഴിക്കോട്: ഐ ലീഗിലെ വാശിയേറിയ പോരാട്ടത്തില് കരുത്തരായ പഞ്ചാബിനെ സമനിലയില് തളച്ച് ഗോകുലം കേരള എഫ്‌സി. ഗോകുലത്തിന്റെ ഹോം ഗ്രൗണ്ടായ കോഴിക്കോട് ഇ എം എസ് സ്‌റ്റേഡിയത്തില് നടന്ന മത്സരത്തില് ഇരു ടീമും ഓരോ ഗോള്‍വീതമാണ് നേടിയത്. 33ാം മിനുട്ടില് ഡിപന്‍ഡ അസര് ഡിക്കയുടെ ഗോളില് പഞ്ചാബ് മുന്നിലെത്തി. ആദ്യ പകുതിയില് ലീഡ് നിലനിര്‍ത്താനും പഞ്ചാബിനായി. 63ാം മിനുട്ടില് നതാനിയല് ഗാര്‍സ്യയാണ് ഗോകുലത്തിന് ആവേശ സമനില നേടിക്കൊടുത്തത്. കളിക്കണക്കില് ഏറെ മുന്നിട്ട് നില്‍ക്കാനും ഗോകുലത്തിന് സാധിച്ചു. 52 ശതമാനം പന്തടക്കിവെച്ച ഗോകുലം രണ്ടിനെതിരേ 13 തവണയാണ് ഗോള്‍ശ്രമം നടത്തിയത്. സമനിലയായെങ്കിലും 22 പോയിന്റുള്ള പഞ്ചാബ് രണ്ടാം സ്ഥാനത്താണ്. 18 പോയിന്റുള്ള ഗോകുലം ഏഴാം സ്ഥാനത്തും.\nഈസ്റ്റ് ബംഗാളും ചര്‍ച്ചില് ബ്രദേഴ്‌സും തമ്മില് നടന്ന മത്സരവും 1-1 സമനിലയിലാണ് അവസാനിച്ചത്. 10ാം മിനുട്ടില് വില്ലിസ് പ്ലാസയുടെ ഗോളില് ചര്‍ച്ചില് ബ്രദേഴ്‌സ് മുന്നിലെത്തിയപ്പോള് അധിക സമയത്ത് ജെയ്മി സാന്റോസാണ് ഈസ്റ്റ് ബംഗാളിന് ആശ്വാസ സമനില സമ്മാനിച്ചത്. 13 മത്സരത്തില് നിന്ന് 20 പോയിന്റുള്ള ചര്‍ച്ചില് മൂന്നാം സ്ഥാനത്തും 14 മത്സരങ്ങളില് നിന്ന് 19 പോയിന്റുള്ള ഈസ്റ്റ് ബംഗാള് നാലാം സ്ഥാനത്തുമാണ്.\nറിയല് കശ്മീരും ഐസ്വാളും തമ്മില് നടന്ന മത്സരവും 2-2 സമനിലയിലാണ് അവസാനിച്ചത്. മത്സരത്തിന്റെ അവസാന മിനുട്ടില് രണ്ട് ഗോള് മടക്കിയാണ് ഐസ്വാള് സമനില പിടിച്ചത്. 37ാം മിനുട്ടില് റോബര്‍ട്ട്‌സനും 54ാം മിനുട്ടില് ഹിഗിന്‍ബോത്തവും റിയല് കശ്മീരിനുവേണ്ടി ഗോള് നേടിയപ്പോള് 84ാം മിനുട്ടില് പെനാല്‍റ്റിയിലൂടെ റോച്ചര്‍സീലയും ആദ്യ ഗോള് മടക്കി. മൂന്ന് മിനുട്ടിനുള്ളില് വീണ്ടും വലകുലുക്കിയ റോച്ചര്‍സീല ഐസ്വാളിന് ആവേശ സമനില സമ്മാനിച്ചു. 77ാം മിനുട്ടില് റോബിന് സിങ് പെനാല്‍റ്റി നഷ്ടപ്പെടുത്തിയതാണ് റിയല് കശ്മീരിന് തിരിച്ചടിയായത്. 19 പോയിന്റുള്ള കശ്മീര് അഞ്ചാം സ്ഥാനത്തും 16 പോയിന്റുള്ള ഐസ്വാള് എട്ടാം സ്ഥാനത്തുമാണ്.\nRead more about: i league gokulam kerala fc football ഐ ലീഗ് ഗോകുലം കേരള എഫ്‌സി ഫുട്‌ബോള്\nStory first published: Sunday, March 1, 2020, 8:36 [IST]


ഗോള്‍ഡന് ഗ്ലോബില് തിളങ്ങി ‘റോമ’; മികച്ച സംവിധായകന് അല്‍ഫോണ്‍സോ ക്വറോണ് | Golden Globe Awards\nഗോള്‍ഡന് ഗ്ലോബില് തിളങ്ങി ‘റോമ’; മികച്ച സംവിധായകന് അല്‍ഫോണ്‍സോ ക്വറോണ്\nസ്വന്തം ലേഖകൻ January 07, 2019 10:18 PM IST\n76–ാമത് ഗോൾഡൻ ഗ്ലോബ് പുരസ്കാരങ്ങള് പ്രഖ്യാപിച്ചു. ഡ്രാമാ വിഭാഗത്തില് ബൊഹീമിയന് റാപ്പ്സൊഡിയും മ്യൂസിക്കല് കോമഡി വിഭാഗത്തില് ഗ്രീന്‍ബുക്കും മികച്ച ചിത്രങ്ങളായി. റോമ എന്ന ചിത്രത്തിലൂടെ അല്‍ഫോണ്‍സോ ക്വറോണ് മികച്ച സംവിധായകനായി.\nറാപ്പ് സംഗീതത്തിന്റെ കുലപതികളായ ബ്രിട്ടിഷ് റാപ്പ് ബാന്‍ഡ് ക്വിനിന്റെ കഥ അവിസ്മരണീയമാക്കിയതിനാണ് ബൊഹീമിയന് റാപ്സൊഡി മ്യൂസിക്കല് ഡ്രമാ വിഭാഗത്തില് തിളങ്ങിയത്. ക്വീനിലെ വിഖ്യാത റാപ്പ് സംഗീതജ്ഞന് ഫ്രെഡി മെര്‍ക്കുറിയെ തന്‍മയത്തത്തോടെ അവതരിപ്പിച്ചതിന് റമി മാലെക്ക് മികച്ച നടനായി.\nമ്യൂസിക്കല് കോമഡി വിഭാഗത്തില് ആഫ്രോ – അമേരിക്കന് പിയാനിസ്റ്റിന്റെ കഥപറഞ്ഞ ഗ്രീന്‍ബുക്കാണ് മികച്ച ചിത്രം.\nമികച്ച നടനുള്ള പുരസ്കാരം പ്രശസ്ത ഹോളിവുഡ് താരം ക്രിസ്റ്റ്യൻ ബെയ്ൽ സ്വന്തമാക്കി. ‘വൈസ്’ എന്ന ചിത്രത്തിലെ ഡിക്ക് ചിനെയ് എന്ന കഥാപാത്രത്തെ അവതരിപ്പിച്ചതിനാണ് ബെയ്‌ലിനെ തേടി രണ്ടാമതും ഗോൾഡൻ ഗ്ലോബ് പുരസ്കാരം എത്തുന്നത്. ഒലീവിയ കോള്‍മാനാണ് മികച്ച നടി. ‘ദ് ഫാവറേറ്റാണ് ഒലീവിയക്ക് പുരസ്കാരനേട്ടം സമ്മാനിച്ചത്.\nടെലിവിഷന് സീരിസില് മികച്ച നടിക്കുള്ള പുരക്കാര പ്രഖ്യാപനം സദസിനാകെ കൗതുകകരമായിരുന്നു. അവരാക തന്നെ പുരസ്കാരത്തിന് അര്‍ഹയായി. കില്ലിങ് ഈവ് എന്ന ടെലിവിഷന് സീരിസിലെ മികച്ച പ്രകടനമാണ് സാന്ദ്ര ഓയയെ പുരസ്കാരത്തിന് അര്‍ഹയാക്കിയത്. ഇതാദ്യമായാണ് ഏഷ്യയിൽ നിന്നുള്ള ഒരു വനിത ഇതു പോലൊരു വലിയ പുരസ്കാരച്ചടങ്ങിന്റെ അവതാരകയാകുന്നത്.\nഎഴുപതുകളിലെ മെക്സിക്കോയുടെ ചരിത്രം പറയുന്ന ചിത്രം റോമയുടെ സംവിധാനത്തിനാണ് അല്‍ഫോണ്‍സോ ക്വറോണോ മികച്ച സംവിധായകനായത്. ഓസ്കറില് കണ്ണുനട്ടിരിക്കുന്ന ചിത്രമാണ് റോമ.


Emalayalee.com - മന്ത്രി കെ.സി. ജോസഫ് മൂന്നുദിവസത്തെ സന്ദര്‍ശനത്തിന് റിയാദില്\nമന്ത്രി കെ.സി. ജോസഫ് മൂന്നുദിവസത്തെ സന്ദര്‍ശനത്തിന് റിയാദില്\nGULF 16-Dec-2011 ഷക്കീബ് കൊളക്കാടന്\nറിയാദ്: മാറി വരുന്ന സാഹചര്യത്തില് ഗള്‍ഫിലുള്ള പ്രവാസി മലയാളികളുടെ പ്രശ്‌നങ്ങള് നേരിട്ട് കണ്‌ടു പഠിക്കുന്നതിനും പരിഹാരം കാണുന്നതിനുമായി സംസ്ഥാന പ്രവാസികാര്യ മന്ത്രി കെ.സി. ജോസഫിന്റെ നേതൃത്വത്തില് ഉന്നത തല സംഘം മൂന്ന് ദിവസത്തെ സൗദി സന്ദര്‍ശനത്തിനായി റിയാദിലെത്തി.\nമുന് പ്രവാസികാര്യ മന്ത്രി എം.എം. ഹസനും നോര്‍ക സെക്രട്ടറി ടി. കെ മനോജ് കുമാരിനുമോപ്പം ഡിസംബര് 15-ന് രാവിലെ 8. 45 നു റിയാദ് കിംഗ് ഖാലിദ് ഇന്റര്‍നാഷണല് വിമാനത്താവളത്തില് ഇറങ്ങിയ മന്ത്രിയെ റിയാദിലെ വിവിധ സാമൂഹ്യ സാംസ്‌കാരിക സംഘടന പ്രവര്‍ത്തകരും നോര്‍ക റൂട്‌സ് സൗദി പ്രതിനിധി ശിഹാബ് കൊട്ടുകാടും ചേര്‍ന്ന് സ്വീകരിച്ചു. സൗദിയിലെ ഇന്ത്യന് അംബാസിഡര് ഹമീദ് അലി റാവുവുമായും മറ്റു ഉയര്‍ന്ന ഉദ്യോഗസ്ഥരുമായും ചര്‍ച്ച നടത്തുന്നതിനോടൊപ്പം വിവിധ സാംസ്‌കാരിക പരിപാടികളിലും മന്ത്രി പങ്കെടുക്കും. വൈകുന്നേരം എംബസി ഓഡിറ്റോറിയത്തില് മലയാളി സംഘടന പ്രതിനിധികളും സാമൂഹ്യ പ്രവര്‍ത്തകരുമായി നടക്കുന്ന മുഖാമുഖം പരിപാടിയും ഉണ്‌ടായിരിക്കും.\nപ്രമുഖ പ്രവാസി വ്യവസായിയും നോര്‍ക ഡയറക്‌ടറുമായ സി.കെ. മേനോന് മുഖ്യ രക്ഷാധികാരി ആയുള്ള തൃശൂര് ജില്ലാ സൗഹൃദ വേദിയുടെ റിയാദ് ഘടകം രണ്‌ടാം വാര്‍ഷികത്തില് മന്ത്രി പങ്കെടുക്കും. അതോടൊപ്പം റിയാദ് ഒഐസിസി സെന്‍ട്രല് കമ്മറ്റി ആലിയ സ്‌കൂളില് സംഘടിപ്പിക്കുന്ന ചടങ്ങിലും മന്ത്രി പങ്കെടുക്കും. ഒഐസിസി പ്രമുഖ സാമൂഹ്യ പ്രവര്‍ത്തകര്‍ക്ക് കെ. കരുണാകരന്റെ സ്‌മരണാര്‍ഥം നല്‍കുന്ന പുരസ്‌കാരം സി.കെ. മേനോനും മുന് സ്‌പീകര് പി.എം. സെയ്‌ദിന്റെ പേരില് നല്‍കുന്ന പുരസ്‌കാരം പ്രമുഖ സാമൂഹ്യ പ്രവര്‍ത്തകനും ഐടിഎല്, ഇറാം ഗ്രൂപുകളുടെ മാനേജിംഗ് ഡയറക്ടര് സിദിഖ് അഹമ്മദിനും കെ.സി. ജോസഫ് ചടങ്ങില് സമ്മാനിക്കും.\nകെഎംസിസി കണ്ണൂര് ജില്ല അസോസിയഷന് (കിയോസ്) തുടങ്ങിയ സംഘടനകളും മന്ത്രിക്കു സ്വീകരണം ഒരുക്കിയിട്ടുണ്‌ട്. ദമാം, ജിദ്ദ തുടങ്ങിയ സ്ഥലങ്ങളിലും മന്ത്രി സന്ദര്‍ശിക്കുന്നുണ്‌ട്.


പഴത്തോല്; പല്ലിലെ കറയിളകും ചര്‍മ്മത്തിലെ ചുളിവും | Unusual Ways to Use Banana Peels For Skin - Malayalam BoldSky\n19 min ago മഹാശിവരാത്രി വ്രതത്തിന്റെ പ്രാധാന്യവും പൂജാവിധിയും\n| Published: Saturday, July 18, 2020, 17:03 [IST]\nപഴത്തൊലിയെ പലരും കളയുകയാണ് പതിവം. എന്നാല് സൗന്ദര്യത്തിന് വില്ലനാവുന്ന പല അവസ്ഥകള്‍ക്കും പരിഹാരം കാണുന്നതിന് വേണ്ടി നമുക്ക് പഴത്തോല് ഉപയോഗിക്കാവുന്നതാണ്. ഇത് സൗന്ദര്യ സംരക്ഷണത്തിന് മാത്രമല്ല മറ്റ് പല പ്രതിസന്ധികള്‍ക്ക് പരിഹാരം കാണുന്നതിനും സഹായിക്കുന്നുണ്ട്. ഇനി പഴത്തോല് ചവറ്റുകുട്ടയിലേക്ക് എടുക്കുന്നതിന് മുന്‍പ് അല്‍പം ശ്രദ്ധിക്കണം. കാരണം ദിവസങ്ങളായി നിങ്ങളെ അലട്ടുന്ന പല പ്രശ്‌നങ്ങള്‍ക്കും ഇനി നിങ്ങള്‍ക്ക് പഴത്തൊലിയിലൂടെ പരിഹാരം കാണാവുന്നതാണ്.\nഇന്നത്തെ ദിവസം നിങ്ങളുടെ ആരോഗ്യത്തിന് വളരെയധികം വെല്ലുവിളികള് ഉയര്‍ത്തുന്ന അവസ്ഥകള്‍ക്ക് പരിഹാരം കാണുന്നതിന് വേണ്ടി നമുക്ക് പഴത്തോല് ഉപയോഗിക്കാവുന്നതാണ്. പല വിധത്തിലുള്ള സൗന്ദര്യ പ്രതിസന്ധികളെ പെട്ടെന്ന് പരിഹരിക്കുന്നതിന് വേണ്ടി നമുക്ക് പഴത്തോല് എങ്ങനെ ഉപയോഗിക്കാം എന്ന് നമുക്ക് നോക്കാവുന്നതാണ്. കൂടുതല് അറിയുന്നതിന് വേണ്ടി വായിക്കൂ.\nവാഴപ്പഴത്തില് വിറ്റാമിന് സി, വിറ്റാമിന് ഇ എന്നിവ അടങ്ങിയിട്ടുണ്ട്. അവയില് പൊട്ടാസ്യം, സിങ്ക്, ഇരുമ്പ്, മാംഗനീസ് എന്നിവയും അടങ്ങിയിട്ടുണ്ട്. ഈ പോഷകങ്ങള്‍ക്ക് ഉഷ്ണത്താല് ചര്‍മ്മത്തെ ശാന്തമാക്കാനും മുഖക്കുരു പൊട്ടിപ്പുറപ്പെടാനും കഴിയും. കൂടാതെ, വാഴത്തൊലിയില് ല്യൂട്ടിന്, കരോട്ടിനോയിഡുകള് എന്നിവ അടങ്ങിയിട്ടുണ്ട്, ഇത് കൊഴുപ്പ് ലയിക്കുന്ന സംയുക്തങ്ങളാണ്. എന്നാല് പഴത്തൊലി തടവി5മുതല് 10 മിനിറ്റ് വരെ വെക്കുക. അതിന് ശേഷം ചര്‍മ്മം കഴുകുക. ദിവസവും രണ്ടുതവണ ഇത് ചെയ്യാവുന്നതാണ്.\nചര്‍മ്മത്തിന്റെ ഇലാസ്തികത നഷ്ടപ്പെടുകയും അതിന്റെ ദൃഢത നഷ്ടപ്പെടുകയും ചെയ്യുമ്പോള് മുഖത്ത് ചുളിവുകള് സംഭവിക്കുന്നു. വാഴപ്പഴത്തിലെ ആന്റിഓക്സിഡന്റുകളും വിറ്റാമിന് സിയും ചുളിവുകളുടെ രൂപം കുറയ്ക്കാന് സഹായിക്കും. അതിന് വേണ്ടി പഴത്തൊലി തടവി 30 മിനിറ്റ് വെക്കുക. ഒറ്റരാത്രി കൊണ്ട് തന്നെ നമുക്ക് ഈ പ്രശ്‌നത്തെ പരിഹരിക്കാന് സാധിക്കുന്നുണ്ട്. എന്നാല് മുഖം കഴുകി മോയ്സ്ചറൈസ് ചെയ്യുക. ആഴ്ചയില്3തവണ ആവര്‍ത്തിക്കുക. ഇതെല്ലാം നിങ്ങളുടെ മുഖത്തിന്റെ ആരോഗ്യത്തിന് ഗുണം നല്‍കുന്നുണ്ട്.\nപല്ലിലെ മഞ്ഞ നിറത്തിന് പരിഹാരം\nപല്ലിലെ മഞ്ഞ നിറത്തിന് പരിഹാരം കാണുന്നതിന് നിങ്ങള്‍ക്ക് പഴത്തൊലി ഉപയോഗിക്കാവുന്നതാണ്. ഇത് നിങ്ങളുടെ ചര്‍മ്മത്തിന് വളരെയധികം സഹായിക്കുന്നുണ്ട്. അതിന് വേണ്ടി മഞ്ഞനിറത്തെ ഇല്ലാതാക്കുന്നതിന് വേണ്ടി രണ്ട് മിനിറ്റ് ദിവസവും ഇത് കൊണ്ട് പല്ല് തേക്കാവുന്നതാണ്. പല്ലുകളുടെ മഞ്ഞനിറത്തിന് പരിഹാരം കാണുന്നതിന് വേണ്ടി നമുക്ക് ദിവസവും ഇത് കൊണ്ട് പല്ല് തേക്കാവുന്നതാണ്. എല്ലാ ദിവസവും ഇത് ചെയ്യാന്‍ശ്രദ്ധിക്കൂ. ഏത് മഞ്ഞപ്പല്ലും വെള്ളപ്പല്ലാവും.\nമുറിവിന്റെ പാടിന് പരിഹാരം\nമുറിവിന്റെ പാടുകള് പലപ്പോഴും നിങ്ങളില് അസ്വസ്ഥതകള് ഉണ്ടാക്കുന്നതാണ്. ഇത് കൂടാതെ നീര്‍വീക്കം, ചുവപ്പ്, പാടുകള് തുടങ്ങിയവയെല്ലാം ചര്‍മ്മത്തിന് വെല്ലുവിളി ഉയര്‍ത്തുന്നതാണ്. എന്നാല് ഇനി മുതല് ചര്‍മ്മത്തിലെ പ്രകോപിപ്പിക്കലിനെ ഗണ്യമായി കുറയ്ക്കാന് പഴത്തൊലി ഉപയോഗിക്കാവുന്നതാണ്. എസ്റ്ററിഫൈഡ് ഫാറ്റി ആസിഡുകളും അവയില് അടങ്ങിയിട്ടുണ്ട്, അവ യഥാര്‍ത്ഥത്തില് വേര്‍തിരിച്ച് വിവിധ ലോഷനുകളില് സംയോജിപ്പിച്ചിരിക്കുന്നു. ഇത് പാടുകളുടെ നിറം കുറക്കുന്നു. അതിലൂടെ ചര്‍മ്മത്തിന് ആരോഗ്യവും നല്‍കുന്നുണ്ട്.അതിന് വേണ്ടി പഴത്തൊലി എടുത്ത് ബാധിത പ്രദേശത്ത് പുരട്ടുക. ഒരു മണിക്കൂര് കഴിഞ്ഞ് ഇത് കഴുകിക്കളയാവുന്നതാണ്. ഇത് ചര്‍മ്മത്തിന് തിളക്കവും നല്‍കുന്നു. ദിവസവും ഇത് ചെയ്യാന് ശ്രദ്ധിക്കുക.\nചൊറിച്ചില് ചര്‍മ്മത്തിന് ഉത്തമമായ ഒരു വീട്ടുവൈദ്യമാണ് പഴത്തിന്റെ തൊലി. വാഴപ്പഴത്തില് ഹിസ്റ്റാമൈന് അടങ്ങിയിട്ടുണ്ട്, മഗ്‌നീഷ്യം, വിറ്റാമിന് സി, വിറ്റാമിന് ഇ തുടങ്ങിയ പോഷകങ്ങളും ഇതിലുണ്ട്. ഇത് വിഷവസ്തുക്കളുടെ കുത്തേറ്റാലോ അല്ലെങ്കില് കൊതുക് കടികളില് നിന്ന് ചൊറിച്ചില് ഒഴിവാക്കുന്നതിനോ ഉപയോഗിക്കാവുന്നതാണ്. ഇതെല്ലാം പെട്ടെന്നുള്ള പരിഹാരം നിങ്ങള്‍ക്ക് നല്‍കുന്നു. ചര്‍മ്മത്തിലെ ചൊറിച്ചിലിനെ പരിഹരിക്കുന്നതിനും പഴത്തൊലി മികച്ചതാണ്. അതിന് വേണ്ടി 15 മിനിട്ടെങ്കിലും പഴത്തൊലി ഈ ഭാഗത്ത് പുരട്ടേണ്ടതാണ്.\nപഴത്തൊലിക്ക് ചര്‍മ്മത്തിനുണ്ടാവുന്ന പ്രശ്‌നങ്ങളെ മാത്രമല്ല മറ്റ് പ്രശ്‌നങ്ങള്‍ക്കും പരിഹാരം കാണുന്നതിന് സാധിക്കുന്നുണ്ട്. അവ എന്തൊക്കെയെന്ന് നമുക്ക് നോക്കാവുന്നതാണ്. ആരോഗ്യം മാത്രമല്ല മറ്റ് ചില പൊടിക്കൈകളും പഴത്തൊലിയിലൂടെ നിങ്ങള്‍ക്ക് ഇല്ലാതാക്കാന് സാധിക്കുന്നുണ്ട്. കൂടുതല് അറിയുന്നതിന് വേണ്ടി വായിക്കൂ.\nവെള്ളിയുടെ തിളക്കം വര്‍ദ്ധിപ്പിക്കാന്\nവെള്ളിയുടെ തിളക്കം വര്‍ദ്ധിപ്പിക്കുന്നതിന് മികച്ചതാണ് പഴത്തൊലി. നിങ്ങളുടെ വെള്ളിക്ക് തിളക്കം നഷ്ടപ്പെടുമ്പോള് അല്ലെങ്കില് അത് കറുക്കാന് തുടങ്ങുമ്പോള്, ഒരു വാഴത്തൊലി ഉപയോഗിക്കാന് ശ്രമിക്കുക. പഴത്തൊലിയിലെ ലോഹ വസ്തുക്കളെ വൃത്തിയാക്കാന് സഹായിക്കുന്ന പൊട്ടാസ്യം പോലുള്ള വസ്തുക്കള് ഇവയില് അടങ്ങിയിരിക്കുന്നു. ഇതിലൂടെയാണ് നിങ്ങളുടെ വെള്ളിക്ക് പരിഹാരം കാണുന്നത്.\nനിങ്ങളുടെ കമ്പോസ്റ്റ് കൂമ്പാരത്തിലേക്ക് ഒരു വാഴത്തൊലി കളയുന്നത് കൂടുതല് കാല്‍സ്യം, മഗ്‌നീഷ്യം, സള്‍ഫര്, ഫോസ്‌ഫേറ്റ്, പൊട്ടാസ്യം, സോഡിയം എന്നിവ മണ്ണില് ലയിക്കുന്നതിന് സഹായിക്കും - ഇവയെല്ലാം നിങ്ങളുടെ സസ്യങ്ങളുടെ ആരോഗ്യകരമായ വളര്‍ച്ചയ്ക്ക് പ്രധാനമാണ്. അതുകൊണ്ട് തന്നെ ഇത്തരം അവസ്ഥകളില് ആരോഗ്യത്തിനും ചര്‍മ്മത്തിനും മാത്രമല്ല മണ്ണിന്റെ ഗുണനിലവാരം വര്‍ദ്ധിപ്പിക്കുതിനും പഴത്തൊലി സഹായിക്കുന്നുണ്ട്.\nമൈഗ്രെയിനുകള്‍ക്കും തലവേദനയ്ക്കും ചികിത്സിക്കാന് പഴത്തൊലി സഹായിക്കുന്നു. നിങ്ങളുടെ മൈഗ്രെയ്ന് ചികിത്സിക്കുന്നതിനുള്ള ഒരു സ്വാഭാവിക മാര്‍ഗമാണ് നിങ്ങള് തിരയുന്നതെങ്കില്, നിങ്ങളുടെ പഴത്തൊലിയേക്കാള് കൂടുതല് ഗുണം നല്‍കുന്ന മറ്റൊന്നും ഇല്ല എന്ന് തന്നെ പറയാം. നെറ്റിയിലും കഴുത്തിന്റെ പിന്‍ഭാഗത്തും ഒരു പഴത്തൊലി ഉപയോഗിക്കുന്നതിലൂടെ തലവേദന ഒഴിവാക്കാന് സഹായിക്കും. തൊലിയിലെ പൊട്ടാസ്യം മൂലമാണ് ഇത് സംഭവിക്കുന്നത്.ഒരു മണിക്കൂര് ഫ്രീസറില് വാഴത്തൊലി വെക്കുക. നെറ്റിയിലും മറ്റൊന്ന് നിങ്ങളുടെ കഴുത്തിന്റെ പിന്നിലും പ്രയോഗിക്കുകാവുന്നതാണ്. ചൂടാകുന്നതുവരെ ഇത് വിടുക. അധിക തണുത്ത തൊലികളോടെ നിങ്ങള്‍ക്ക് ഇപ്പോഴും തലവേദന ഉണ്ടെങ്കില് അല്‍പം ശ്രദ്ധിക്കാവുന്നതാണ്. കൂടുതല് അറിയുന്നതിന് വേണ്ടി ശ്രദ്ധിക്കാവുന്നതാണ്.\nUnusual Ways to Use Banana Peels For Skin\nHere in this article we are discussing about some unusual ways to use banana peels for skin care. Read on\nStory first published: Saturday, July 18, 2020, 17:03 [IST]


ഒരു പതിറ്റാണ്ടു നീണ്ട കാത്തിരിപ്പിന് വിരാമം നെഹ്റു ട്രോഫി ജലോത്സവം പായിപ്പാടൻ ചാമ്പ്യൻമാരായി – Makkoottam News\nആലപ്പുഴ:പ്രളയത്തെ ജയിച്ചെത്തിയ ഈ വർഷത്തെ നെഹ്റു ട്രോഫി ജലോത്സവത്തിൽ ജയിംസ്‌കുട്ടി ജേക്കബിന്റെ നേതൃത്വത്തിൽ Bപള്ളാത്തുരുത്തി ബോട്ട് ക്ലബ് തുഴഞ്ഞ പായിപ്പാടൻ ചുണ്ടൻ ചാംപ്യൻമാർ. അത്യന്തം വാശിയേറിയ പോരാട്ടത്തിൽ ആലപ്പുഴ പൊലീസ് ബോട്ട് ക്ലബ് തുഴഞ്ഞ മഹാദേവികാട് കാട്ടില് തെക്കേതിന്റെ വെല്ലുവിളി അതിജീവിച്ചാണ് പായിപ്പാടൻ ഒന്നാം സ്ഥാനം നേടിയത്. മഹാദേവികാട് കാട്ടിൽ തെക്കേതിൽ രണ്ടാമതെത്തിയപ്പോൾ ആയാപറമ്പ് പാണ്ടി (യുണൈറ്റഡ് ബോട്ട് ക്ലബ് കൈനകരി, രാജേഷ് ആർ.നായർ), ചമ്പക്കുളം (എൻസിഡിസി ബോട്ട്ക്ലബ് കുമരകം, മോൻസ് കരിയമ്പള്ളിയിൽ) എന്നിവർ യഥാക്രമം മൂന്നും നാലും സ്ഥാനങ്ങൾ നേടി.\nഒരു പതിറ്റാണ്ടിലധികം നീണ്ട ഇടവേളയ്ക്കു ശേഷമാണ് പായിപ്പാടൻ വീണ്ടും ജലരാജാവായി തിരിച്ചെത്തുന്നത്. 2005, 2006, 2007 വർഷങ്ങളിലായി ഹാട്രിക് പൂർത്തിയാക്കിയശേഷം പിന്നാക്കം പോയ പായിപ്പാടന്റെ തിരിച്ചുവരവു കൂടിയാണിത്. ഒടുവിൽ ജേതാക്കളാകുമ്പോൾ കുമരകം ടൗൺ ബോട്ട് ക്ലബ്ബാണ് പായിപ്പാടൻ തുഴഞ്ഞിരുന്നത്. ഇക്കുറി പള്ളാത്തുരുത്തി ബോട്ട് ക്ലബ്ബിന്റെ നേതൃത്വത്തിൽ അവർ വീണ്ടും കിരീടം തൊട്ടിരിക്കുന്നു.\nനേരത്തെ, ചുള്ളൻ വള്ളങ്ങളുടെ ആവേശപ്പോരാട്ടം കണ്ട ഹീറ്റ്സിനൊടുവിൽ നിലവിലെ ചാംപ്യൻമാരായ ഗബ്രിയേലും ഏറ്റവും കൂടുതൽ തവണ ചാംപ്യൻമാരായ കാരിച്ചാലും ഫൈനൽ കാണാതെ പുറത്തായിരുന്നു. യഥാക്രമം ഒന്ന്, നാല് ഹീറ്റ്സുകളിൽ ഒന്നാമതെത്തിയെങ്കിലും സമയക്രമത്തിൽ പിന്നിലായതാണ് ഇവർക്കു തിരിച്ചടിയായത്. അതേസമയം, ഒന്നാം ലൂസേഴ്സ് ഫൈനൽ ജയിച്ച് ഗബ്രിയേൽ മാനം കാത്തു.\nപ്രളയത്തിന് കവര്‍ന്നെടുക്കാന് ആകാത്ത ആവേശത്തിര വിതറിയ ആലപ്പുഴ പുന്നമടക്കായലില് ഏറ്റവും അധികം വള്ളങ്ങള് മല്‍സരിച്ച ജലമാമാങ്കമായിരുന്നു അരങ്ങേറിയത്. 25 ചുണ്ടനുകളും വെപ്പ്, ഇരുട്ടുകുത്തി, ചുരുളന്, തെക്കനോടി വിഭാഗങ്ങളിലായി 56 ചെറുവള്ളങ്ങളുമാണ് ഇന്ന് പുന്നമടയില് അങ്കത്തിനിറങ്ങിയത്. എല്ലാവര്‍ഷവും തര്‍ക്കങ്ങള് ഉണ്ടാകുന്നതിനാല് ആധുനിക സ്റ്റാര്‍ട്ടിങ്, ഫിനിഷിങ് സംവിധാനങ്ങളും ഇത്തവണത്തെ പ്രത്യേകതയായിരുന്നു.\nനേരത്തെ, ഗവർണർ ജസ്റ്റിസ് പി.സദാശിവമാണ് വള്ളംകളി ഉദ്ഘാടനം ചെയ്തത്. തെലുങ്ക് ചലച്ചിത്രതാരം അല്ലു അർജുൻ, ഭാര്യ സ്നേഹ റെഡ്ഡി, കേരള ബ്ലാസ്റ്റേഴ്സ് ടീം അംഗങ്ങൾ എന്നിവർ മുഖ്യാതിഥികളായി. മന്ത്രിമാരായ തോമസ് ഐസക്, ജി.സുധാകരൻ, പി.തിലോത്തമൻ, കടകംപള്ളി സുരേന്ദ്രൻ തുടങ്ങിയവരും മറ്റു ജനപ്രതിനിധികളും മൽസരം വീക്ഷിക്കാനെത്തി.


സ്വന്തം ലേഖകന് September 4, 2020\nവാക്‌സിന് എത്തുന്നതിന്റെ കാത്തിരിപ്പിലാണ് ജനങ്ങള്. എന്നാല്, ഒരു വാക്‌സിനും പൂര്‍ണഫലമില്ലെന്നാണ് ലോകാരോഗ്യ സംഘടന പറയുന്നത്. അടുത്ത വര്‍ഷം മധ്യത്തോടെ മാത്രമേ കൊവിഡിനെതിരായ വാക്സിന് വ്യാപകമായി ഉപയോഗിക്കാവുന്ന രീതിയില് ലഭ്യമാവുകയുള്ളൂ.\nവാക്സിന്റെ ഫലപ്രാപ്തിയും സുരക്ഷയും പൂര്‍ണമായി ഉറപ്പുവരുത്തിയതിന് ശേഷമാവുമിത്. അഡ്വാന്‍സ്ഡ് ക്ലിനിക്കല് ട്രയല് ഘട്ടത്തിലുള്ള ഒരു വാക്സിനും ഇതുവരെ ലോകാരോഗ്യ സംഘടന നിഷ്‌കര്‍ഷിക്കുന്ന 50% ഫലപ്രാപ്തി പോലും പ്രകടമാക്കിയിട്ടില്ലെന്നും ലോകാരോഗ്യ സംഘടനയുടെ വക്താവ് മാര്‍ഗരറ്റ് ഹാരിസ് വ്യക്തമാക്കി.\nകഴിഞ്ഞ മാസം കൊവിഡിനെതിരായ വാക്സിന് റഷ്യ അനുമതി നല്‍കിയത് വലിയ തോതിലുള്ള ചര്‍ച്ചയ്ക്ക് വഴിതെളിച്ചിരുന്നു. മനുഷ്യരില് കേവലം രണ്ട് മാസത്തില് താഴേ പരീക്ഷണം നടത്തിയാണ് റഷ്യ വാക്സിന് രംഗത്തിറക്കിയത്.


ആഴക്കടലില് തെങ്ങിന് കുലച്ചിലുകൾ താഴ്ത്തി നിരോധിത മത്സ്യബന്ധനം തകൃതി | Prohibited fishing | Madhyamam\nആഴക്കടലില് തെങ്ങിന് കുലച്ചിലുകൾ താഴ്ത്തി നിരോധിത മത്സ്യബന്ധനം തകൃതി\nചാവക്കാട്: ആഴക്കടലില് തെങ്ങിന് കുലച്ചിലുകൾ താഴ്ത്തി നിരോധിത മത്സ്യബന്ധനം തകൃതിയായി നടക്കുേമ്പാഴും നടപടിയെടുക്കാതെ അധികൃതർ. ബ്ലാങ്ങാട് ബീച്ച് കേന്ദീകരിച്ച് 200ഓളം ഫൈബർ വഞ്ചിക്കാരാണ് ആഴക്കടലിൽ മീൻ പിടിക്കാൻ പോകുന്നത്. കന്യാകുമാരി ഉൾെപ്പടെയുള്ള തെക്കൻ ജില്ലക്കാരാണ് മത്സ്യ വിപണിയില് വന്‍വിലയുള്ള കണവ മത്സ്യങ്ങളെ പിടിക്കാൻ തെങ്ങിന് കുലച്ചില് വ്യാപകമായി ഉപയോഗിക്കുന്നത്.\nകണവ മത്സ്യങ്ങളെ ആകര്‍ഷിക്കാനാണ് ആഴക്കടലില് തെങ്ങിൻ കുലച്ചിലുകളും പ്ലാസ്റ്റിക് കുപ്പികളും സിമൻറ് ചാക്കുകളിൽ നിറച്ച മണ്ണുമിട്ട് കൃത്രിമ ആവാസകേന്ദ്രങ്ങള് ഉണ്ടാക്കുന്നത്. ഓരോ തവണ കണവ പിടിത്തത്തിന് പോകുമ്പോഴും കുലച്ചിലുകള് കൂടാതെ 50 മുതല് 100 വരെ മണല് ചാക്കുകളും കടലിലേക്ക് കൊണ്ടുപോകുന്നുണ്ട്. ആക്രിക്കച്ചവടക്കാരിൽനിന്ന് കൂട്ടത്തോടെ വാങ്ങുന്ന കുപ്പികളും ചെറിയ കാനുകളുമാണ് കുലച്ചിലുകൾക്കൊപ്പം കെട്ടിയിടുന്നത്. കടലിലെ അടിഭാഗത്തെ പാറക്കൂട്ടങ്ങള് കേന്ദ്രീകരിച്ചാണ് കണവ പോലുള്ള മത്സ്യങ്ങള് മുട്ടയിടുന്നതും അത് വിരിയുന്നതിന് കൂട്ടമായി കാവലിരിക്കുന്നതും.\nആഴക്കടലിെൻറ അടിത്തട്ടിൽ പാറക്കൂട്ടങ്ങള് എവിടെയാണെന്ന് ശരിയായി മനസ്സിലാക്കി അതിെൻറ തൊട്ടടുത്തായാണ് കൃതിമ സങ്കേതം ഒരുക്കുന്നത്. ഇത്തരം സങ്കേതം നിർമിച്ച് ദിവസങ്ങൾക്കുശേഷമാണ് മത്സ്യം പിടിക്കാനെത്തുക. കൃത്രിമ കൂടാരം നിർമിച്ച് കടലിൽ താഴ്ത്തിയാൽ ജി.പി.എസ് ഉപകരണത്തിൽ ആ സ്ഥലം അടയാളപ്പെടുത്തിയാണ് അവിടം വിടുക. പിന്നീട് ജി.പി.എസ് വഴി കുലച്ചില് ഇട്ട സ്ഥലത്തെത്തിയാണ് അവയെ പിടിക്കുക. മുട്ടയിടാനായി കണവ കുലച്ചില്‍കെട്ടില് അള്ളിപ്പിടിച്ചാണിരിക്കുക. മുട്ടയിടുന്ന സമയത്ത് മത്സ്യങ്ങളെ പിടിച്ചാല് ഇവക്കു വംശനാശം സംഭവിക്കാൻ സാധ്യതയുണ്ട്.\nകുലച്ചില് മത്സ്യബന്ധനം സംബന്ധിച്ച തര്‍ക്കം പലയിടങ്ങളിലും സ്വദേശികളായ പരമ്പരാഗത മത്സ്യത്തൊഴിലാളികളുമായുള്ള സംഘര്‍ഷത്തിന് കാരണമാകാറുണ്ട്. കയർ പൊട്ടിയ കുലച്ചിൽകൂട്ടം കരയിലേക്ക് നീങ്ങി പരമ്പരാഗത വഞ്ചിക്കാർ വിരിച്ച വലയിൽ കുരുങ്ങുന്ന സംഭവങ്ങളും പതിവാണ്. കുലച്ചിൽ കൂട്ടങ്ങളും അവ കെട്ടി തയാറാക്കുന്ന തൊഴിലാളികളും ബ്ലാങ്ങാട് ബീച്ചിൽ പതിവ് കാഴ്ചയാണ്. എന്നാൽ, ഇതൊന്നും കണ്ടില്ലെന്ന് നടിക്കുകയാണ് അധികാരികൾ.\nകുലച്ചിലുകൾ കുടുങ്ങി വല നശിച്ചു\nചാവക്കാട്: കണവ പിടിക്കാനായി കടലിൽ താഴ്ത്തിയ കുരഞ്ഞിലുകൾ (കുലച്ചിലുകൾ) കുടുങ്ങി മത്സ്യബന്ധന വലകൾ നശിച്ചു. അരലക്ഷം രൂപയുടെ നഷ്ടം സംഭവിച്ചു.\nഇന്നലെ മത്സ്യബന്ധനത്തിനായി കടലിൽ പോയ ബി.എച്ച്. നൗഫലിെൻറ ഉടമസ്ഥതയിലുള്ള വള്ളത്തിലെ വലകളാണ് നശിച്ചത്. പകുതി വല തിരികെ ലഭിച്ചെങ്കിലും പകുതി നഷ്ടപ്പെട്ടു.\nWeb Title - Prohibited fishing


സ്‌ട്രെസ് അനുഭവപ്പെടുമ്പോൾ വിശപ്പ് കൂടുമോ; പഠനങ്ങൾ പറയുന്നത്.. -\nHome Health സ്‌ട്രെസ് അനുഭവപ്പെടുമ്പോൾ വിശപ്പ് കൂടുമോ; പഠനങ്ങൾ പറയുന്നത്..\nകൊറോണ വൈറസും ലോക്ക് ഡൗണുമൊക്കെ നിരവധിപ്പേരിൽ സ്ട്രെസ് പോലുള്ള രോഗാവസ്ഥയ്ക്ക് കാരണമാകുന്നുമെന്നാണ് പഠനങ്ങൾ തെളിയിക്കുന്നത്. സ്‌ട്രെസ് തിരിച്ചറിഞ്ഞ് കൃത്യസമയത്ത് പരിഹരിച്ചില്ലെങ്കിൽ അത് വലിയ മാനസീക പ്രശ്നങ്ങളിലേക്കും മറ്റും വഴിതെളിയിക്കും. സ്‌ട്രെസ് അനുഭവപ്പെടുമ്പോള് തലവേദന, ക്ഷീണം, എന്നിങ്ങനെ പല അസ്വസ്ഥതകളും അനുഭവപ്പെടാറുണ്ട്. എന്നാൽ സ്‌ട്രെസ് അനുഭവപ്പെടുമ്പോൾ ചിലർ അമിതമായി ഭക്ഷണം കഴിക്കുന്നു എന്നാണ് പഠനങ്ങൾ പറയുന്നത്.\nസ്‌ട്രെസ് ഉണ്ടാകുമ്പോൾ നമ്മള് ശരീരത്തിൽ ശേഖരിച്ചുവച്ചിരുന്ന കലോറി അത്രയും സമ്മര്‍ദ്ദത്തോട് പോരാടാനായി ചിലവിട്ടതായി തോന്നും. അങ്ങനെ വീണ്ടും ഭക്ഷണം ആവശ്യമായി വരുന്ന സാഹചര്യമുണ്ടാകുന്നു എന്നാണ് പഠനങ്ങൾ വിലയിരുത്തുന്നത്. എന്നാൽ സ്‌ട്രെസ് അനുഭവപ്പെടുമ്പോൾ ശരീരത്തിൽ ഉത്പാദിപ്പിക്കപ്പെടുന്ന കോര്‍ട്ടിസോള് ഹോർമോൺ അഥവാ സ്‌ട്രെസ് ഹോർമോൺ മൂലമാണ് വിശപ്പ് അനുഭവപ്പെടുന്നതായി തോന്നുന്നത്. കോര്‍ട്ടിസോള് അളവ് വര്‍ധിച്ചിരിക്കുമ്പോള് ശരീരത്തിന് കൂടുതല് ഊര്‍ജ്ജവും ഉണ്ടായിരിക്കും. ഇതിനനുസരിച്ച് വിശപ്പും വര്‍ധിക്കും. ഈ സമയത്ത് മധുരം, ഉപ്പ്, കൊഴുപ്പ് എന്നിവ ധാരാളമായി അടങ്ങിയ ഭക്ഷണമാണ് കഴിക്കാൻ തോന്നുക.\nഅതേസമയം ഹൃദയസംബന്ധമായ പ്രശ്നങ്ങളിലേക്കും പലപ്പോഴും മരണത്തിലേക്കും വരെ സ്‌ട്രെസ് കാരണമാകാറുണ്ട്. കൂടുതല് മാനസിക സമ്മര്‍ദ്ദം നമ്മുടെ രക്ത സമ്മര്‍ദ്ദത്തിലും പല വിധത്തിലാണ് മാറ്റങ്ങള് വരുത്തുന്നത്. അതിനാല്‍തന്നെ സ്‌ട്രെസ് നിയന്ത്രിക്കേണ്ടത് അത്യാവശ്യമാണ്.\nRead also: പ്രായം വെറും നാല് വയസ്, ചെയ്യുന്നതോ വലിയ കാര്യങ്ങൾ; സമുദ്ര സംരക്ഷണത്തിനിറങ്ങിയ നീന\nStory Highlights: stress and hunger


ദേവസ്വം ബോര്‍ഡ് - സര്‍വ്വവിജ്ഞാനകോശം\nതിരുവിതാംകൂര് ദേവസ്വം ബോര്‍ഡ് ആസ്ഥാനം : തിരുവനന്തപുരം\nകേരളത്തിലെ ഹിന്ദു ദേവാലയങ്ങള്‍ക്കും അവയുടെ ഭരണക്രമത്തിനും പൊതുവായി നല്കിയിരിക്കുന്ന നാമം. ദേവന്റെ സ്വത്ത് എന്ന അര്‍ഥത്തിലാണ് 'ദേവസ്വം' എന്ന പ്രയോഗം പ്രചാരത്തിലുള്ളത്. കേരളസംസ്ഥാനം തിരുവിതാംകൂര്, കൊച്ചി, മലബാര് എന്ന രീതിയില് പ്രത്യേകമായി നിലനിന്ന കാലഘട്ടം മുതല് ക്ഷേത്രത്തെയും ക്ഷേത്ര ഭരണസംവിധാനത്തെയും സൂചിപ്പിക്കാനായി 'ദേവസ്വം' എന്ന സംജ്ഞ നിലവിലിരുന്നു.\nഅതിപ്രാചീനകാലം മുതല് കേരളത്തില് ഹൈന്ദവ ജനതയുടെ ദിനചര്യയില് ക്ഷേത്രദര്‍ശനത്തിന് പ്രാധാന്യം കല്പിക്കപ്പെട്ടിരുന്നു. മലയാളനാട്ടിലെ ഏറ്റവും പഴക്കമുള്ള പൊതു ട്രസ്റ്റ് ക്ഷേത്രങ്ങളുള്‍ക്കൊള്ളുന്ന ധര്‍മസ്ഥാപനങ്ങളാണ്. ജനങ്ങളുടെ സാമ്പത്തികവും സാമൂഹികവും സാംസ്കാരികവുമായ ജീവിതത്തെ രൂപപ്പെടുത്തുന്നതില് ദേവസ്വത്തിന് വളരെ സ്വാധീനമുണ്ടായിരുന്നു. നാട്ടില് പ്രധാനികളും പ്രാതിനിധ്യസ്വഭാവമുള്ളവരുമായ ഊരാളരായിരുന്നു ആദ്യകാല ക്ഷേത്രങ്ങളിലെ ഭരണകര്‍ത്താക്കള്. എന്നാല് ഈ ക്ഷേത്രങ്ങള് സ്ഥാപിച്ചതും അവയുടെ നിലനില്പിനായി ധനവും വസ്തുവകകളും നിക്ഷേപിച്ചതും പൊതുജനങ്ങളായിരുന്നു. രാജാക്കന്മാരും പ്രഭുക്കളും ജന്മികളും വിപുലമായ തോതില് ഈ ട്രസ്റ്റുകള്‍ക്ക് ധനസഹായം നല്കുകയും ഇവയെ ഭയഭക്തിബഹുമാനപുരസ്സരം സംരക്ഷിക്കുകയും ചെയ്തുവന്നു. കാലമേറെ കഴിഞ്ഞപ്പോള് ദേവസ്വത്തിന് സമ്പത്ത് കുമിഞ്ഞുകൂടി. ക്രമേണ ഊരാളര് ഭരണാധിപന്മാര്‍ക്കുപോലും ഇടപെടാനാകാത്ത തരത്തിലുള്ള ഭരണവ്യവസ്ഥകളും നിയമാവലികളും ദേവസ്വത്തിന് ഉണ്ടാക്കുകയും മറ്റും ചെയ്തു. കാലക്രമത്തില് ധനദുര്‍വിനിയോഗത്തിനും ദുര്‍ഭരണത്തിനും ഇതു വഴിതെളിക്കുകയുണ്ടായി. അങ്ങനെ വന്നപ്പോള് ദേവസ്വത്തിനു കല്പിക്കപ്പെട്ടിരുന്ന അപ്രമാദിത്വം നഷ്ടപ്പെടുകയും രാജ്യത്തിന്റെ മേല്‍ക്കോയ്മാധികാരമുപയോഗിച്ച് രാജാക്കന്മാര് ക്ഷേത്രഭരണം ഏറ്റെടുക്കുകയും ചെയ്തു.\nതിരുവിതാംകൂറിലെ പ്രസിദ്ധമായിരുന്ന മിക്ക ദേവസ്വങ്ങളുടെയും ഭരണം ഗവണ്മെന്റ് ഏറ്റെടുത്തത് 1811-ല് റാണി ഗൗരി ലക്ഷ്മീഭായിയുടെ ഭരണകാലഘട്ടത്തില് (1810-15) ആയിരുന്നു. കേണല് മണ്‍റോ ആയിരുന്നു മഹാറാണിയുടെ ഉപദേഷ്ടാവ്.\n1897-ല് പുതിയ ദേവസ്വം വകുപ്പ് ഉണ്ടാവുകയും 1907-ല് അതു പുനഃസംഘടിപ്പിച്ച് നിയമാവലി പുതുക്കി ലാന്‍ഡ് റവന്യൂവിനെ പണപ്പിരിവിനുള്ള ചുമതല ഏല്പിക്കുകയുമാണ് ചെയ്തത്. 1906-ല് 'ദേവസ്വം സെറ്റില്‍മെന്റ്' വിളംബരം പുറപ്പെടുവിച്ചു. ഇതനുസരിച്ച് ദേവസ്വത്തിന്റെ കാണക്കുടിയാന്മാരുമായുള്ള ബന്ധങ്ങള് നിയന്ത്രിക്കപ്പെട്ടു.\nമൂലം തിരുനാള് രാമവര്‍മ മഹാരാജാവ് ദേവസ്വം ഭരണം റവന്യൂവകുപ്പില്‍നിന്നു മാറ്റി പ്രത്യേക വകുപ്പ് ആയി 1922 ഏ. 12-ന് 'ദേവസ്വം വിളംബരം' നടത്തി. അടുത്ത കൊല്ലവര്‍ഷം (1098) ആരംഭം മുതല് ദേവസ്വം വകുപ്പ് ഒരു കമ്മിഷണറുടെ ചുമതലയിലാക്കി പുനഃസംഘടിപ്പിച്ചു. ഇതനുസരിച്ച് സംസ്ഥാനത്തിലെ ആകെ ഭൂനികുതിവരുമാനത്തിന്റെ 40% -ല് കുറയാത്ത തുക 'ദേവസ്വം ഫണ്ട്' എന്ന പേരില് നീക്കിവയ്ക്കാനും വ്യവസ്ഥയുണ്ടായി. 1946-ഓടുകൂടി ദേവസ്വങ്ങള്‍ക്ക് സര്‍ക്കാര് നല്കേണ്ട പ്രതിവര്‍ഷ വിഹിതം 25 ലക്ഷം രൂപയായി നിജപ്പെടുത്തി.\nതിരുവിതാംകൂര് ദേവസ്വത്തിന്റെ കീഴിലുള് പ്പെട്ട ക്ഷേത്രങ്ങളുടെ വരുമാനം അടിസ്ഥാനമാക്കി അവയ്ക്ക് മേജര്, മൈനര്, പെറ്റി പദവികള് നല്കപ്പെട്ടു. പ്രതിവര്‍ഷം 1000 രൂപയ്ക്കു മുകളില് വരുമാനം ലഭിക്കുന്നവ മേജര് ദേവസ്വവും 1000-നും 100-നുമിടയില് വരുമാനമുള്ളവ മൈനര് ദേവസ്വവും 100 രൂപയില് കുറവു വരുന്നവ പെറ്റിദേവസ്വവും എന്നായിരുന്നു വിഭജന രീതി. ഇവകൂടാതെ പി.ഡി. ദേവസ്വം എന്നൊരു വിഭാഗവും നിലവിലിരുന്നു. പെഴ്സണല് ഡിപ്പോസിറ്റുള്ള ദേവസ്വങ്ങള്‍ക്കാണ് പി.ഡി. ദേവസ്വം എന്ന പേരുണ്ടായിരുന്നത്.\nദേവസ്വം വകുപ്പിന്റെ കീഴില് ഒരു പ്രത്യേക മരാമത്തുവകുപ്പും ശാന്തിസ്കൂളുകളും നടത്തപ്പെട്ടിരുന്നു. തിരുവനന്തപുരം സംസ്കൃത കോളജിലെ വേദവിഭാഗവും തൃപ്പൂണിത്തുറ, മങ്കൊമ്പ് എന്നിവിടങ്ങളിലെ വേദപാഠശാലകളും ദേവസ്വത്തിന്റെ ഭരണനിയന്ത്രണത്തിലായിരുന്നു.\n1947-നുശേഷം ദേവസ്വം ഭരണസമ്പ്രദായത്തില് വീണ്ടും ചില മാറ്റങ്ങള് ഉണ്ടായി. ജനപ്രതിനിധികള് അധികാരമേറ്റപ്പോള് ഗവണ്മെന്റ്ചുമതലയില്‍നിന്നു ദേവസ്വം സ്വതന്ത്രമാവുകയും 1948 മാ. 23-ലെ വിളംബരപ്രകാരം ക്ഷേത്രങ്ങള് വീണ്ടും രാജഭരണത്തിന്‍കീഴിലാവുകയും ചെയ്തു. ദേവസ്വം ജോലിക്കാര് സര്‍ക്കാര് ജീവനക്കാരല്ലാതായി. ദേവസ്വം ഭരണം സര്‍ക്കാരില്‍നിന്നു മാറിയതിനെ തുടര്‍ന്നുണ്ടായ ഒരു ഓര്‍ഡിനന്‍സ് മുഖേന 1949-ല് രൂപവത്കൃതമായ ആദ്യ ദേവസ്വം ബോര്‍ഡ് അധ്യക്ഷന് മന്നത്തു പദ്മനാഭന് ആയിരുന്നു.\nശ്രീപദ്മനാഭസ്വാമിക്ഷേത്രത്തിലേക്കുള്ള വിഹിതവും പണ്ടാരവകയ്ക്കു നല്കേണ്ട ഒരു ലക്ഷം രൂപയും ഉള്‍പ്പെടെ ദേവസ്വം ഫണ്ടിലേക്ക് സര്‍ക്കാര് നല്കേണ്ട തുക 51 ലക്ഷം രൂപയായി ഉയര്‍ന്നു. ഈ ഫണ്ടില് നിന്നാണ് ഉദ്യോഗസ്ഥര്‍ക്കുള്ള ശമ്പളം ഉള്‍പ്പെടെയുള്ള ദൈനംദിന ചെലവുകളും നിര്‍വഹിക്കേണ്ടിയിരുന്നത്.\nതിരുവിതാംകൂറും കൊച്ചിയും തമ്മിലുള്ള ലയനം 1949 ജൂല.-യില് നടന്നതിനെത്തുടര്‍ന്ന് ഇരു രാജ്യങ്ങളിലെയും രാജാക്കന്മാരും കേന്ദ്രസര്‍ക്കാരും തമ്മിലുണ്ടാക്കിയ ഉടമ്പടിപ്രകാരം തിരുവിതാംകൂറിലെയും കൊച്ചിയിലെയും ദേവസ്വങ്ങളുടെ ഭരണം മൂന്ന് അംഗങ്ങള്‍വീതം ഉള്‍പ്പെട്ട ഓരോ ബോര്‍ഡിന്റെ അധികാരപരിധിക്കുള്ളിലായി. ഈ മൂന്ന് അംഗങ്ങളില് ഓരോരുത്തരെയും യഥാക്രമം ഹിന്ദു മന്ത്രിമാര്, ഹിന്ദു നിയമസഭാംഗങ്ങള്, മഹാരാജാവ് എന്നിവരാണ് നോമിനേറ്റ് ചെയ്തിരുന്നത്. 1949-ലെ നാലാം വിളംബരം, ഒമ്പതാം വിളംബരം, 1950-ലെ ഒന്നാം വിളംബരം എന്നിവയനുസരിച്ച് ഈ വ്യവസ്ഥകള്‍ക്ക് നിയമസാധുതയും നല്കി. തുടര്‍ന്ന് 1950-ലെ ഹിന്ദുമതസ്ഥാപന നിയമം (Hindu Religious Institution Act XV of1950) നിയമസഭ പാസ്സാക്കിക്കൊണ്ട് തിരുവിതാംകൂര്, കൊച്ചി ദേവസ്വം ബോര്‍ഡുകള്‍ക്ക് ബാധകമാക്കി ഉത്തരവു പുറപ്പെടുവിക്കുകയുമുണ്ടായി. ഇങ്ങനെ രൂപവത്കൃതമായ ബോര്‍ഡിന്റെ ആദ്യ അധ്യക്ഷന് പി.ജി.എന്. ഉണ്ണിത്താന് ആയിരുന്നു.\nഭാഷാടിസ്ഥാനത്തിലുള്ള ഭാരതീയ സംസ്ഥാനങ്ങളുടെ പുനഃസംഘടന 1956-ല് പ്രാബല്യത്തില് വന്നതോടുകൂടി ദേവസ്വം ബോര്‍ഡുകളുടെ ഭരണാധികാരങ്ങള്‍ക്കും ചില വ്യതിയാനങ്ങള് ഉണ്ടായി. തിരുവിതാംകൂര് ദേവസ്വത്തിലുള്‍പ്പെട്ട ചില പ്രദേശങ്ങള് (450-ഓളം ക്ഷേത്രങ്ങള്) തമിഴ്നാടിന്റെ ഭാഗമായി മാറുകയും ഇവ മദ്രാസിലെ 'ഹിന്ദു റിലീജിയസ് ആന്‍ഡ് ചാരിറ്റബിള് എന്‍ഡോവ്മെന്റ് ഡിപ്പാര്‍ട്ട്മെന്റ്' കമ്മിഷണറുടെ അധികാരപരിധിയിലാവുകയും ചെയ്തു.\nതിരുവനന്തപുരം ആസ്ഥാനമായി ഭരണം നടത്തിവന്നിരുന്ന തിരുവിതാംകൂര് ദേവസ്വം ബോര്‍ഡ് അതിന്റെ കീഴിലുള്ള 1208 ക്ഷേത്രങ്ങളുടെ ഭരണത്തിനു പുറമേ വിദ്യാഭ്യാസ-സാംസ്കാരിക മണ്ഡലങ്ങളിലും വിപുലമായ തോതില് പ്രവര്‍ത്തനങ്ങള് നടത്തിവരുന്നു. ശ്രീചിത്രാ ഹിന്ദുമത ഗ്രന്ഥശാല; ശാസ്താംകോട്ട, തലയോലപ്പറമ്പ്, പരുമല എന്നിവിടങ്ങളില് സ്ഥാപിതമായ ദേവസ്വം ബോര്‍ഡ് കോളജുകള്; ഒട്ടേറെ ഹൈസ്കൂളുകള്; ഹരിജനക്ഷേമോദ്ധാരണത്തിനായുള്ള സ്ഥാപനങ്ങള്; ദേവസ്വം ഹിന്ദു ഹോസ്റ്റല്; കുടില്‍വ്യവസായ സ്ഥാപനങ്ങള് തുടങ്ങി ഒട്ടേറെ സംരംഭങ്ങള് ദേവസ്വം ബോര്‍ഡിന്റെ കീഴിലുണ്ട്. ക്ഷേത്രകലകളുടെ സംരക്ഷണവും വികസനവും ലക്ഷ്യമാക്കിയുള്ള പ്രവര്‍ത്തനങ്ങളും ബോര്‍ഡ് സംഘടിപ്പിക്കുന്നുണ്ട്. പകുതിയിലേറെ ക്ഷേത്രങ്ങള് സര്‍ക്കാര്‍ഭരണത്തിന്‍കീഴിലാക്കി പുതിയ നിയമാവലികള് ഏര്‍പ്പെടുത്തുകയുമുണ്ടായി. ഇവയുടെ വരുമാനം സര്‍ക്കാര് പൊതുഖജനാവിലെ വരുമാനത്തില് ലയിപ്പിക്കുകയായിരുന്നു പതിവ്. ഇവ 'ഇന്‍കോര്‍പറേറ്റഡ് ദേവസ്വം' എന്ന പേരിലാണ് അറിയപ്പെട്ടത്.\nകൊച്ചി ദേവസ്വം ബോര്‍ഡിന്റെ അധികാരപരിധിക്കുള്ളില് 406 ക്ഷേത്രങ്ങളും തൃശൂര് നടുവില് മഠം, കേരളവര്‍മ കോളജ് തുടങ്ങിയ മറ്റു ചില വിദ്യാഭ്യാസ സാംസ്കാരിക കേന്ദ്രങ്ങളും ഉണ്ട്. ഇവയുടെ മേല്‍നോട്ടവും ബോര്‍ഡാണ് നടത്തുന്നത്.\nബോര്‍ഡിലെ ഒരംഗത്തിന്റെ കാലാവധി നാലുവര്‍ഷമായി വ്യവസ്ഥ ചെയ്തിട്ടുണ്ട്. ബോര്‍ഡ് മെംബര് ആകുന്നതിന് തിരുവിതാംകൂര് പൗരനും ഹിന്ദുമതവിശ്വാസിയും അനുദ്യോഗസ്ഥനും ആയിരിക്കണം. ബോര്‍ഡിലെ ഏതൊരു കുത്തക ഏര്‍പ്പാടുകളുമായി സഹകരിക്കുന്നവരും മെംബര് ആകാന് പാടില്ല എന്ന് വ്യവസ്ഥ ചെയ്തിട്ടുണ്ട്.\nബോര്‍ഡ് മെംബര്‍മാരെ കൂടാതെ ദേവസ്വം ബോര്‍ഡ് പ്രസിഡന്റ്, സെക്രട്ടറി, ദേവസ്വം കമ്മിഷണര് തുടങ്ങിയ ഭരണാധികാരികളും ഉണ്ട്. ബോര്‍ഡ് തീരുമാനങ്ങള് നടപ്പില് വരുത്തുക, ബോര്‍ഡ് മീറ്റിങ്ങിന്റെ അജന്‍ഡ തയ്യാറാക്കുക, ബോര്‍ഡ് ഓഫീസിലെ ജീവനക്കാരുടെ ദൈനംദിന പ്രവര്‍ത്തനങ്ങള് പരിശോധിക്കുക മുതലായവയാണ് സെക്രട്ടറിയുടെ ഭരണച്ചുമതല. ഡിപ്പാര്‍ട്ട്മെന്റിലെ ചീഫ് എക്സിക്യൂട്ടിവ് ഓഫീസറാണ് ദേവസ്വം കമ്മിഷണര്.\nഭരണസൗകര്യം പ്രമാണിച്ച് ദേവസ്വം ഡിപ്പാര്‍ട്ട്മെന്റ് മൂന്ന് ദേവസ്വം ഡിസ്ട്രിക്റ്റുകളായും ശബരിമല ഗ്രൂപ്പ് ഒഴികെ 18 ഗ്രൂപ്പുകളായും തരംതിരിച്ചിട്ടുണ്ട്. തിരുവനന്തപുരം, അമ്പലപ്പുഴ (ഹെഡ്ക്വാര് ട്ടേഴ്സ്-ഹരിപ്പാട്), വൈക്കം എന്നിവയാണ് മൂന്ന് ദേവസ്വം ഡിസ്ട്രിക്റ്റുകള്. 18 ഗ്രൂപ്പുകള് നെയ്യാറ്റിന്‍കര, തിരുവനന്തപുരം, ഉള്ളൂര്, വര്‍ക്കല, കൊല്ലം, കൊട്ടാരക്കര, പുനലൂര്, അമ്പലപ്പുഴ, മാവേലിക്കര, കരുനാഗപ്പള്ളി, ആറന്മുള, തിരുവല്ല, ചങ്ങനാശ്ശേരി, തൃക്കാരിയൂര്, പറവൂര്, വൈക്കം, കോട്ടയം, ഏറ്റുമാനൂര് എന്നിവയാണ്.\nശബരിമല ക്ഷേത്രത്തിന്റെ പ്രാധാന്യം കണക്കിലെടുത്ത് 'ശബരിമല ഗ്രൂപ്പ്' എന്ന പ്രത്യേക ഗ്രൂപ്പ് രൂപവത്കൃതമായി. ശബരിമല ദേവസ്വത്തിന്റെ ഭരണം എക്സിക്യൂട്ടിവ് ഓഫീസറാണ് നടത്തുന്നത്. ശബരിമല ദേവസ്വം ഗ്രൂപ്പിന്റെ ആസ്ഥാനം ഇപ്പോള് തിരുവനന്തപുരത്താണ്. ഈ ഓഫീസ് മാസപൂജക്കാലത്തും മണ്ഡല, മകരവിളക്കുസമയങ്ങളിലും ശബരമലയില് താത്കാലികമായി പ്രവര്‍ത്തിക്കാറുണ്ട്. ഡിസ്ട്രിക്റ്റുകളുടെ ഭരണാധികാരി ഡെപ്യൂട്ടി ദേവസ്വം കമ്മിഷണര്‍മാരും ഗ്രൂപ്പ് ഭരണാധികാരികള് ഗ്രൂപ്പ് അസിസ്റ്റന്റ് കമ്മിഷണര്‍മാരുമാണ്. ഇവരുടെ കീഴില് സബ് ഗ്രൂപ്പ് ഓഫീസര്‍മാരും മാനേജര്, അഡ്മിനിസ്ട്രേറ്റിവ് ഓഫീസര്, മിനിസ്റ്റീരിയല് വിഭാഗം എന്നിവരും ഭരണകാര്യത്തില് സഹായികളായി ഉണ്ട്.\n"http://web-edition.sarvavijnanakosam.gov.in/index.php?title=%E0%B4%A6%E0%B5%87%E0%B4%B5%E0%B4%B8%E0%B5%8D%E0%B4%B5%E0%B4%82_%E0%B4%AC%E0%B5%8B%E0%B4%B0%E0%B5%8D%E2%80%8D%E0%B4%A1%E0%B5%8D" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 09:07,3മാര്‍ച്ച് 2009.


‘എന്റെ മരണത്തിന് ഉത്തരവാദികള് അവരാണ്, ഈ താലി അവര്‍ക്ക് തിരികെ കൊടുക്കണം’; പ്രണയ വിവാഹം കലാശിച്ചത് ദുരന്തത്തില്, പൊലീസ് നടപടിയെടുത്തില്ലെന്ന് ആരോപണം | Azchavattom Online USA\n‘എന്റെ മരണത്തിന് ഉത്തരവാദികള് അവരാണ്, ഈ താലി അവര്‍ക്ക് തിരികെ കൊടുക്കണം’; പ്രണയ വിവാഹം കലാശിച്ചത് ദുരന്തത്തില്, പൊലീസ് നടപടിയെടുത്തില്ലെന്ന് ആരോപണം\nPosted by George Kakkanatt | Jul 21, 2020 | Special\nതിരുവനന്തപുരം (പാറശാല): മകളുടെ ആത്മഹത്യയ്ക്ക് കാരണക്കാരായവരെ നിയമത്തിന് മുന്നില്‍കൊണ്ടുവരാന് മാതാപിതാക്കള് അലയാത്ത സ്ഥലങ്ങളില്ല, മുട്ടാത്ത വാതിലുകളില്ല. സ്ത്രീധന പീഡനം, ആത്മഹത്യാ പ്രേരണ തുടങ്ങിയ വകുപ്പുകള് പ്രകാരം നെയ്യാറ്റിന്‍കര ഡിവൈ.എസ്.പിയുടെ നേതൃത്വത്തില് കേസ് എടുത്തെങ്കിലും തുടര് നടപടികള് ഇഴയുകയാണെന്നാണ് ബന്ധുക്കളുടെ ആരോപണം. മഞ്ചവിളാകം ഇലിപ്പോട്ടുകോണം ദിലീപ് വിലാസത്തില് രാധികയെയാണ് (24) കഴിഞ്ഞ വര്‍ഷം ആഗസ്റ്റ് 26ന് വീട്ടില് മരിച്ച നിലയില് കണ്ടെത്തിയത്.\nനെയ്യാറ്റിന്‍കര കുളത്താമ ഗുരുനഗര് സ്വദേശിയാണ് രാധികയുടെ ഭര്‍ത്താവ്. പ്രണയിച്ച് വിവാഹിതരായ ഇവരുടെ ദാമ്പത്യജീവിതത്തില് ഒരു വര്‍ഷം തികയും മുമ്പേ അസ്വാരസ്യങ്ങള് ഉടലെടുത്തിരുന്നു. ഭര്‍ത്താവ് മദ്യപിച്ചെത്തി മര്‍ദ്ദിക്കാറുണ്ടെന്നും, സ്ത്രീധനത്തിന്റെ പേരില് അസഭ്യം പറയാറുണ്ടെന്നും കാട്ടി പന്ത്രണ്ടോളം പരാതികളാണ് മാരായമുട്ടം പൊലീസിനും, ഡിവൈ.എസ്.പിക്കും, നെയ്യാറ്റിന്‍കര വനിതാ സെല്ലിലുമായി യുവതി നല്‍കിയിരുന്നത്. ഇവയില് ഒരു പരാതിക്കെങ്കിലും പൊലീസ് ശ്രദ്ധ നല്‍കിയിരുന്നെങ്കില് തങ്ങളുടെ മകള് ഇപ്പോഴും ജീവിച്ചിരിക്കുമായിരുന്നുവെന്ന് രാധികയുടെ അച്ഛനും അമ്മയും നിറകണ്ണുകളോടെ പറയുന്നു. ചായ്‌ക്കോട്ടുകോണം അമ്പലം ജംഗ്ഷനില് മുറുക്കാന് കട നടത്തുന്ന സുരേന്ദ്രന്റെയും കൈത്തറി തൊഴിലാളിയായ ലീലയുടെയും രണ്ട് മക്കളില് ഇളയവളാണ് രാധിക.\nപ്ലസ്ടുവും, ഐ.ടി.ഐ യും കഴിഞ്ഞ് ഒരു സ്വകാര്യ സ്ഥാപനത്തില് ജോലി നോക്കുകയായിരുന്നു. ഇതിനിടെയാണ് ഡ്രൈവറായ യുവാവ് രാധികയുടെ വീടിന് സമീപം കുറച്ച് സ്ഥലം വാങ്ങിയത്. ഇവിടെ വന്ന് പോകുന്നതിനിടെയാണ് ഇരുവരും പ്രണയത്തിലാകുന്നതും തുടര്‍ന്ന് വിവാഹിതരാകുന്നതും. വീട്ടുകാരെ അറിയിക്കാന് മടിച്ചു ദാമ്പത്യ ജീവിതത്തില് അസ്വാരസ്യങ്ങള് ഉടലെടുത്തെങ്കിലുംസ്വന്തം ഇഷ്ടപ്രകാരമുള്ള വിവാഹം ആയതിനാല് ഈ വിവരങ്ങള് വീട്ടുകാരെ രാധിക അറിയിച്ചിരുന്നില്ല., തുടര്‍ന്ന് പ്രശ്നങ്ങള് കേട്ടറിഞ്ഞ രാധികയുടെ പിതാവ് സുരേന്ദ്രന് ഭര്‍തൃവീട്ടുകാരുമായി സംസാരിച്ച് പ്രശ്നം അവസാനിപ്പിക്കാന് ശ്രമിച്ചിരുന്നു.\nഇതിന്റെ ഭാഗമായി ഒരു മാല വാങ്ങി നല്‍കുകയും വിട് വയ്ക്കാനായി സ്ഥലം വാങ്ങി നല്‍കാമെന്ന് ഉറപ്പ് കൊടുക്കുകയും ചെയ്തിരുന്നു. ഇതിനു ശേഷവും പ്രശ്നങ്ങള് അവസാനിച്ചില്ല. തുടര്‍ന്ന് മാരായമുട്ടം പൊലീസില് പരാതി നല്‍കി. പരിഹാരമാവാതെ വന്നതോടെ വനിതാ സെല്ലില് പരാതി നല്‍കി. എന്നാല്, വനിതാ സെല്ലില് നിന്നുള്ള നിര്‍ദേശത്തിന് ഭര്‍ത്താവ് ചെവികൊടുത്തില്ലത്രേ. തുടര്‍ന്ന് രാധിക സ്വന്തം വീട്ടില് മടങ്ങിയെത്തി. പൊലീസിന്റെ മദ്ധ്യസ്ഥതയില് ഭര്‍ത്താവ് രാധികയുടെ വീട്ടില് താമസമാക്കി. അവിടെയും പ്രശ്നങ്ങള് പതിവായി. പിന്നീട് ഭര്‍ത്താവ് വീട്ടില് നിന്നും മടങ്ങിയശേഷം മറ്റാരുമില്ലാത്ത അവസരത്തിലാണ് രാധിക ജീവനൊടുക്കിയത്.\nമകളുടെ ആത്മഹത്യാ കുറിപ്പുമായി ഉന്നത പൊലീസ് അധികാരികളെ നിരവധി തവണ സമീപിച്ചിട്ടും പിതാവിന്റെ ശ്രമങ്ങള് ഒന്നും ഫലം കണ്ടില്ല. “ഞാന് പോകുന്നു. നാണംകെട്ട് തലകുനിച്ച് ജീവിക്കാന് വയ്യ, എന്റെ താലി അവര് പൊട്ടിച്ചെടുത്തു, എരപ്പത്തിയെന്നും, പിച്ചക്കാരിയെന്നും വിളിച്ചു. ഒന്നുമില്ലാത്തവളെന്ന് ആക്ഷേപിച്ചു. ഇനി ആരുടെയും മുമ്പിലും തലകുനിച്ച് ജീവിക്കാന് വയ്യ. സ്ത്രീധനം കുറഞ്ഞതിന് ഒരുപാട് അനുഭവിച്ചു. എന്റെ മനസിലിരിപ്പ് കാരണമാണ് ജീവിതം ഇങ്ങനെ ആയതെന്നാണ് ആക്ഷേപം. അതിനായി എന്തു തെറ്റാണ് ഞാന് ചെയ്തതെന്ന് അറിയില്ല. അപമാനം സഹിച്ച് ഇനി വയ്യ. എന്റെ മരണത്തിന് ഉത്തരവാദികള് അവരാണ്. അവര് സുഖമായി ജീവിക്കട്ടെ. ഈ താലി അവര്‍ക്ക് തിരികെ കൊടുക്കണം…” രണ്ട് ബുക്കുകളിലായി രാധിക എഴുതിയിരുന്ന ആത്മഹത്യ കുറിപ്പിലെ ഏതാനും ചില വരികളാണിവ.\nഅതേസമയം, സംഭവം നടന്ന് ഒരു വര്‍ഷമാകുമ്പോഴും പൊലീസ് നടപടി ഇഴയുന്നതില് നാട്ടുകാര്‍ക്ക് പ്രതിഷേധമുണ്ട്. ഭര്‍ത്താവ് ഒളിവിലാണെന്നാണ് പൊലീസ് പറയുന്നതെങ്കിലും ഇയാളെ പലയിടത്തും കണ്ടതായി നാട്ടുകാര് പറയുന്നു. ആ വിവരം പൊലീസില് അറിയിച്ചിട്ടും നടപടിയുണ്ടാകുന്നില്ലെന്നാണ് ആക്ഷേപം. അന്വേഷണം ശക്തിപ്പെടുത്തണമെന്നാവശ്യപ്പെട്ട് രാധികയുടെ ബന്ധുക്കളും നാട്ടുകാരും ആക്ഷന് കൗണ്‍സില് രൂപീകരിച്ച് പ്രക്ഷോഭത്തിന് ഒരുങ്ങുകയാണ്.\nPreviousതിരുവനന്തപുരത്ത് വന്‍ജനക്കൂട്ടം എന്‍ട്രന്‍സ് പരീക്ഷക്കെത്തിയ സംഭവം: പരീക്ഷ എഴുതിയ വിദ്യാര്‍ത്ഥികള്‍ക്കും രക്ഷിതാവിനും കോവിഡ്\nNextചൈനീസ് വൈറസ് എന്ന് വിളിച്ചതില് തെറ്റില്ല; ലോകത്ത് കൊറോണ വ്യാപനമുണ്ടായത് വുഹാനില് നിന്ന് പുറപ്പെട്ട അഞ്ച് ലക്ഷം പേരില് നിന്ന്